
FORORD 


D en fremstilling av hittil lite kjente former for norsk folke- 
religion som her fremlegges, er frukten av lang forskning. 
I alt vesentlig bygger den på det videnskapelige materiale som 
tidligere er fremlagt og trykt i to avhandlinger utgitt av Viden¬ 
skapsakademiet i Oslo, nemlig «Fedrekult i Norge. Et forsøk på 
en systematisk og deskriptiv behandling.» Oslo 1938. Og: «Hus¬ 
kult og Hinsidighetstro. Nye studier i norsk fedredyrkelse.» Frem¬ 
lagt i Videnskapsakademiet 1940, trykt i 1943—44. 

I den foreliggende utgave er alle henvisninger sløyfet og 
fremstillingen bestemt av alminnelige litterære krav. Skulde 
allikevel enkelte partier gi inntrykk av at stofftyngden domi¬ 
nerer på stilens bekostning, bes den elskverdige leser huske at 
forskning og stilkunst dessverre ikke alltid er så lett å forene, 
som ønskelig kunde være. 

De lesere som ønsker detaljer og nærmere kjennskap til kilder 
og videnskapelig bevisførelse, henvises til ovennevnte publika¬ 
sjoner og dessuten til «Høgsetet. Det gamle ondvege i religions¬ 
historisk belysning». Stavanger 1932. 

Jeg håper den interesse og omhu som Dreyers Forlag har viet 
utgivelsen i form av utstyr og billedstoff, vil bli vurdert av det 
interesserte og lesende publikum. For mig personlig har det vært 
en stor glede og tilfredsstillelse å samarbeide med forlaget med 
det resultat som her foreligger. 


Emil Birkeli . 

RESTER AV EN FORSVUNNEN 

RELIGION 


NISSEN OG JULEGRØTEN 

I Asbjørnsens eventyr forekommer en fortelling om den jenten i 
Hallingdal som skulde gå med fløtegrøt til nissen. Men hun syn¬ 
tes det var synd å gi nissen den gode maten og åt selv grøten og 
drakk fettet på kjøpet. Så gikk hun på låven med havremelsgrøt 
og sur melk i et grisetrau. «Der har du trauet ditt, styggen,» sa 
hun. Men ikke før hadde hun sagt dette før nissen grep henne og 
danset med henne til hun lå og gispet. Om morgenen fant folk 
henne mere død enn levende. Og mens dansen foregikk, sang nissen: 
«Å har du iti opp grauten for tomten du, så skal du få danse med 
tomten du.» Denne nissetradisjon tvinger en til å spørre: 

Hvem er nissen, Og hvorfor skal han ha julegrøt? Disse spørs¬ 
mål fører oss med en gang inn i de religiøse forhold som har avsatt 
seg i folketradisjonen i landet, og i den såkalte «overtro» som i seg 
selv er «tro» god nok, bare det at den er av hedensk art og opprin¬ 
nelse. 

Forestillingene om nissen her i landet er temmelig forskjellige og 
var i sin tid sterkt begrenset som vi skal se. — Det viktigste nissefelt 
er Østlandet. Tidligere hadde nesten hver gård sin nisse her, en liten 
gråskjegget pussling med sid underleppe som helst holdt til i fjøs 
eller stall. — «Står du her du da, stakkar,» sa valdreskonen til den. 
— Der hvor han ikke er fast stallgutt, kommer han på besøk i 

julen og forveksles da med andre 
vesener som også folk har trodd 
på og som ble ventet på besøk i 
julen, f. eks. julesveinene. 

Drakten til nissen minner om 
den middelalderlige døledrakten 
med knebukser, rund trøye og 
topplue. Særlig gammelt er dette 
kostyme ikke, og det gir et fin- 
gerpek om at heller ikke nissen 
selv er så gammel her i landet. — 
På sine steder, f. eks. på Hade¬ 
land, betraktes nissen som en spill¬ 
oppmaker og en skjelm som mo¬ 
rer seg med å gjøre folk alleslags 
fantestreker. — Men nesten over¬ 
alt vet man å skjelne mellom 
nissen og mennesket som vesener. 
Nissen er «løen» og har bare fire fingrer, tommelen mangler. Dette 
viser at han er mere i slekt med huldren, og begge disse tilhører der¬ 
for de naturmytologiske vesener. 

Pa Sørlandet kalles nissen for bisse, og her opptrer han som sjø¬ 
mann. — På Vestlandet er han lite kjent og er innvandret først i 
senere tid. — Vi kan slutte av nissens fravær på Island at nisse- 
troen enda ikke var kommet til Norge på den tid utvandringen 
foregikk. Men i 1537 beskriver en forfatter ham som et «vesen 
folk gir grøt forat han skal røkte kveget». — 

Meget tyder på at nissen er innvandret til Østlandet fra Sve¬ 
rige. Navnet nisse er en forkortelse av Nils som igjen kommer av 
Nicolaus. I Sverige er nissen først og fremst «tomte» og «tomte¬ 
gubbe», en slags stedlig vakt og skytsånd. 

Døle-drakt fra Rørostrakten omkring 17. århundre. Fra Norske Folkedrakter 

ved Joh. F. Dreyer. 


Denne norske stallvette og svenske tomtegubbe gjenfinnes over¬ 
alt i Europa under de mest forskjellige navn: Kobold, Redcap, 
Lutin, Domovoy er noen av de viktigste navn. Den får overalt 
en viss belønning for sine tjenester i form av mat, drikke, klær. Men 
dersom den får for meget, blir den overmodig og forlater sin stil¬ 
ling. 

Så langt kan vi følge dens herkomst og utbredelse, men hvorfor 
den er blitt hetende nisse — Nils, Nicolaus — og går igjen som 
julenisse, St. Nicolaus, forkortet til «Sankt-Klaus» som bringer 
barna gaver, er en gåte som ennå ikke er løst. Skulde det virkelig 
være helgenen Nikolaus fra Myra (Lilleasia) som tilskrives særlig 
omsorg for barn og sjøfarende, som var dalt så langt ned? Denne 
ærverdige mann var biskop og deltok i Nikeamøtet hvor vår tros¬ 
bekjennelse ble avfattet, ble opphøyet til helgen i det 9. århundre 
og var en tid overmåte populær. Hans dag var 6. desember, og i 

Tyskland var han skippernes, fiskernes, 
bakernes og barnas vernehelgen. 

Hvis det er tilfelle at den ærverdige 
greske biskop er blitt identifisert først 
med skipsnisse (skytsand) og siden med 

husvakt (tomte) og fjøs og stallvette, 

■ 

må det være fordi han har fylt en plass 
som var blitt tom ved kristendommens 
innførelse i landet, og leter vi etter 
dem som hadde plassen før ham, og 
beholdt den samtidig som han kom, 
møter vi de avdøde fedre. 

Julegrøten var nok opprinnelig ikke 
bestemt for en slik landeveistraver som 
nissen, men for gårdens og slektens 
verdige fedre. — Det var også fra først 
av utenkelig å sette den på et slikt sted 
som låven. På selve julebordet, med 
beste oppdekning, sto den i den heden¬ 
ske tid, og det var først etter religions¬ 
skiftet at den gamle skikk fikk en slik 
ny og uventet form. Dessuten var det 
kun på visse steder pa Østlandet at 
nissen fikk oppvartning. Fra Nume¬ 
dal, Telemark — Setesdal — Sørlandet 
og hele Vestlandet hører man ikke om 
nisseoffer — unntagen i sjeldne tilfelle. 
Her er det andre vesener som haugebonde, haugbu, tussen, vetten 
osv. som får festmaten. 


Kart over de forskjellige nissetradi- 
sjoners utbredelse. 

FEDRERELIGION 


Ad denne vei er vi altså kommet til de avdøde fedre som offer- 
mottagere. Men før vi går inn på de norske skikkene, er det nyttig 
å orientere seg litt i den alminnelige fedrereligion. — Alle jordens 
raser og folk er felles om å betrakte slektens døde som sine skyts- 
ånder og forbundsfeller til hvem de henvendte seg i alle vanskelig¬ 
heter med bønn om hjelp. Dette er en religionsform som dominerer 
alle andre, også gudetroen og gudedyrkelsen. — Afrikanerne i Vest- 
Afrika kjenner meget godt det høyeste vesen som de kaller NZAMBY, 
han har skapt og oppholder alt, han er tålsom og vennlig. Allikevel 
er det bare en sjelden gang de henvender seg til ham. For han for¬ 
andrer ikke sine beslutninger og lar seg ikke bevege dertil av men¬ 
nesker. Men daglig står alteret og tilstelningcne for de døde beredd, 
og man kan se og høre hvordan menn og kvinner samles for å bønn¬ 
falle om hjelp og bistand hos disse. Ved siden av de døde er det 
snarere de lavere guder og makter som får deres oppmerksomhet enn 
de høyeste. På Madagaskar har de arabiske kolonister innført satan 
under navnet Iblis, og visse stammer av innfødte kan undertiden 
ofre til ham forat han ikke skal skade dem. 

Det er derfor en stor feiltagelse å tro at gudetro og gudedyrkelse 
går sammen med fedretro og fedredyrkelse i et folks religion. Hver 
familie har nemlig sine egne hellige personer med rot i slekt og tradi¬ 
sjon, og de dyrkes helt selvstendig og uavhengig av alt og alle. 
Fedrereligionen er dagliglivets — husets — og slektens religion. 
Gudereligionen derimot kommer for seg og er gjerne henvist til 
enkelte store felles høytider, eller til store felles helligdommer som 
står under kongens, høvdingens eller fellesskapets beskyttelse. — 
Forholdet belyses best ved den kinesiske bruk. I ethvert kinesisk hus 
er der et alter og en fedretavle hvor der daglig fremsettes et lite mat- 
offer, og hvor familiefaren foretar bønner og seremonier. Til den 

høyeste Gud Shang-ti ble der 
ofret bare en gang om året på 
det berømte «Himmelens al¬ 
ter», som fremdeles er en av 
Chinas severdigheter, og keise¬ 
ren selv utførte handlingen i 
sin egenskap av Himmelens 
Sønn. Nå er denne ofring opp¬ 
hørt. Men familiereligionen 
fortsetter i sin konservative 
kurs som den har holdt fra 
uminnelige tider og sikkert 
fremdeles lenge vil holde tross 
alle omveltninger. 

Noe lignende har man over¬ 
alt. Templene var i sin tid, 
der hvor de nå er avskaffet, 
offentlige helligdommer som 
sto under kongenes eller det 
sosiale fellesskaps beskyttelse. 

Seremoniene der hadde mere 
karakter av statshandlinger, forsåvidt som fellesskapet uttrykte 
det som vi legger i «stat». Således var også tempelforstanderen i 
Norge, «goden», både seremonileder, domsmann og herredshøvding. 
Og hovene var felleseie og felles helligdom for et bestemt distrikt 
(fylke). Hver av disse religionsformer har således sitt eget origi¬ 
nale tankegrunnlag, sine begreper og sine grenser som ikke faller 
sammen. — I det praktiske liv går de imidlertid side om side. Men 
der er mange folkeslag som har bygget opp sin samfunnsorden uteluk¬ 
kende på fedrereligionen med fedrenes lover som de høyeste regler for 
liv og fellesskap, således amerikanske, afrikanske og indonesiske folk. 



Kinetcr foran fcdretavlen. 

Gresk gravbilde som synes å forestille et fellesmåltid mellom slektens levende og døde med¬ 
lemmer. De siste fremstilles i forstørret målestokk. Ny Carlsbergs Glyptotek i København. 


Fedrereligionen blir ofte fremstilt som om den bare var døde kuli, 
og at denne kultus spiller en stor rolle må alle være enige om; det 
blir det anledning til å konstatere nærmere i det følgende. Men 
det har vært en stor mangel ved fremstillingene av folkenes religio¬ 
ner hittil, og mange har derfor avfeiet hele fedredyrkelsen som et an¬ 
hang til «religionen», bestående av dødekult. Den er nemlig likeså me¬ 
get en «livskult». For hele dens store omfattende apparat går ut på i 
alt å sikre livet, dets beståen og velferd i et inderligere samspill mel¬ 
lom levende og døde medlemmer av slekten. Dette samspill og sam¬ 
arbeide, som lyder så uforståelig for oss, er nemlig bygget opp på 
samhørigheten i slekt og familie. Det betraktes derfor av fedredyr- 

kerne selv som likeså naturlig, for ikke å si meget naturligere og vir- 
keligere, enn slektsskapet betraktes mellom mange levende men¬ 
nesker i moderne kultursamfunn. — Men i en slekt er der jo ikke 
bare menn, der er også kvinner, og det kan ligge nær å spørre, hvor¬ 
for bare «fedrekultus», hvorfor ikke også «mødrekultus»? Faktum 
er imidlertid, at det omtrent utelukkende er de mannlige medlemmer 
som opphøyes til skytsånder. Dette står i forbindelse med den sosiale 
og menneskelige orden som kalles «faderrett», idet navn og arv 
overtas fra faren. I de folkeslag som har beholdt «moderrett» og 
i den tid da moderretten var gjeldende også hos nulevende folk som 
har innført faderrett, tok etterkommere navn og arv etter moren, 
og de hadde da sikkerlig kvinnelige aner til skytsånder, men dette 
forhold har endret seg. Skjønt også nå forekommer mektige kvinner 
side om side med tilsvarende menn. Her i Norge har vi eksempler 
på dette som vi senere skal få se. 

Grekerne valgte ut de tre siste ledd med far, bestefar og oldefar 
eller bestefar, oldefar og tippoldefar til skytsånder og lot de andre gå 
i glemmeboken. Det var bare enkelte rydningsmenn, bygrunnleggere 
eller andre berømte, som fikk navn av «heros» og ble dyrket av hele 
byen eller provinsen, på samme måte som de lokale helgener i den 
Syd-Europeiske katolisisme. Disse fikk da gjerne sin egen helligdom 
og årlige fest med større folkesamlinger i likhet med festene for de 
felles guder. Men familiens hellige hadde sin helligdom, enten på 
graven, eller ved et alter inne i huset, og ved støtter som ble oppstilt. 
Alt som angikk familiens liv og velferd: tiltak, kamp for tilværelsen, 
sykdom, død osv. delte de levende og døde med hverandre. Når den 
eldste døde, opptok den nesteldste hans plass og utførte den samme 
tjeneste. Han anbefalte sin formann til de avdødes velvilje og ba dem 
ta vel imot ham og hjelpe ham inntil han fikk krefter og visdom 
til å innta sin nye stilling. Og hermed er vi kommet til et kardinal- 
punkt i fedrereligionen, nemlig hinsidighetstroen og forestillingene 

Gravby hos de na utdøde mandanindianere ved siden av leirbyen. Gammel tegning. 


om livet etter døden: dette absolutte grunnlag og forutsetning for 
all fedrereligion. Når man vet at alle jordens folk har dyrket og 
at mange enda dyrker sine døde, forstår man også først hvilken 
fundamental faktor troen på livets fortsettelse er i menneskehetens 
åndsliv. — Forestillingene om et dødsland arter seg meget forskjellige, 
men som regel blandes aldri de dødes oppholdssted sammen med 
gudenes. Den samme avstand som føltes her i livet mellom dem blir 
også opprettholdt i det annet liv. Det hører til unntagelsene at et 
menneske opphøyes til rang med gudene og finner opptagelse i gude- 
samfunnet. 

Dødslandet legges både på jorden, under den og over den i luft- 
og astralregionen. Dels lokaliseres de dødes sted til graven eller grav- 

2 — Fedrekult. 

byene, dels til ville og utilgjengelige fjell eller til fantasiland som 
øyer i havet, under havet eller langt vekk i en eller annen retning. 
Der møter ofte farer på veiene, og reisene dit er lange og besvær¬ 
lige, men som regel er det ønskeland når man først er kommet vel 
frem. 

Av alt dette fremgår det at fedrereligionen fra først til sist 
danner et sammenhengende system, som nok kan variere fra folk 
til folk og fra rase til rase, men som allikevel pa en merkelig måte 
bygger på de samme ideer verden over og synes a være felleseie 
for alle. 

Når vi så etter denne mere alminnelige oversikt går tilbake til 
Europa, finner vi at sydeuropeerne har vært flittige fedredyrkere. 
Men germanerne har heller ikke stått tilbake, og nordmennene sam¬ 
men med de andre skandinaviske folk danner ingen unntagelse. 
Tvertimot. Dette overrasker oss å høre, for det har vært meget lite 
omtalt. Det kommer imidlertid av at religionsvidenskapen er 
ny og har enda ikke rukket så langt. Det som har opptatt 
forskningen fra først av, var gudetro og gudedyrkelse, fordi man 
fant skrevne beretninger i form av dikt og fortellinger om gude- 
maktene og fordi kulten hadde gudehov med religiøs og politisk 
betydning som til dels hadde avsatt seg i tradisjonen. I Norge har 
det vært mange gudehov, det vidner stedsnavnene på -hov og -hoff 
om. — En hovforstander het «gode» og fungerte samtidig som 
dommer og høvding. Men det er lite sannsynlig at der ofte ble blotet 
til den gud hovet var innviet til. Som regel var der faste fester og 
dager visse tider pa året for de religiøse handlinger, og kun når en¬ 
kelte personer ønsket varsler eller hjelp til ett eller annet foretagende 
i fellesskap med andre, kunde goden forestå blotet. 

Anderledes med fedrene. De hørte gården og folket til. De skul¬ 
de ha den første drikk av ølet og mjøden når der ble brygget. De 
skulde ha den første melken når kua hadde kalvet. De skulde ha 

kjernemelken når smøret var kjernet, og de skulde ha sin del av fest¬ 
maten ved de store høytider. Og både kvinner og menn utførte her 
de hellige handlinger. 

Der var stor forskjell til de forskjellige tider på formene og må¬ 
ten. Men selv i den første kristne æra og langt opp i middelalderen, 
gikk den gamle kultus igjen i delvis endrede former, slik som vi skal 
høre senere. 

Her kom nemlig religionsskiftet og gjorde gudekulten helt ulov¬ 
lig. Den var knyttet til hovet, og det var en lett sak å brenne eller 
rive ned alle hov. For det var ikke så mange av dem. — Fedrereligio- 
nen derimot var mere skjult, og selv de første prester og misjonærer 
bar over med den, slik som f. eks. de jesuittiske misjonærer forsøkte 
å bære over med den kinesiske fedrekult i det 18. århundre i China. 
Det var bare enkelte mere iøyenfallende former for begravelse og 
gravkult som ble forbudt i de første kristenretter i det 12. århundre 
i Norge. 

Dertil kom at kristningen skjedde ved lovbud og hadde form av 
«scdskifte» — altså mere var kulturreform enn en indre religiøs om¬ 
legning. Folket var derfor ikke løst fra sin religion og kjærligheten 
til fedrene, selv om den felles offisielle religion ble lagt over fra 
hedenskap til kristendom. Tvertimot må en tenke seg at det holdt 
fastere på de gamle skikker, for a é>evare sammenhengen med sin 
egen fortid, jo større de politiske forandringer ble. 

Men fordi denne religionsform vakte så liten oppmerksomhet i 
det første sedskifte og fordi der ikke ble skrevet noe om den, har det 
også vært vanskelig å rekonstruere de gamle religionsskikker. — Det 
er gjennom spredte bemerkninger i de gamle norske lover, men aller 
mest gjennom folketradisjonene at vi kan samle de enkelte detaljer. 
Hertil kommer så den alminnelige religionshistoriske forskning med 
sammenligninger og opplysninger som kaster lys over tildels eldgamle 
og tildekkede religionsformer. 

Etter hvert som religionsskiftet kom på frastand og den kristne 
religion trengte inn i folkebevisstheten og tok den gamle religions 
plass, kom også de dyrkede vesener på avstand og fikk nye navn. De 
religiøse tanker i forbindelse med de gamle skikker bortfalt, og der¬ 
for fant man nye forklaringer på disse. Der foregikk således en om- 
diktning og en forvandling, så det faller vanskelig å kjenne igjen 
de gamle tilbedte fedre i de nye forkledninger og former som i 
senere tid fikk navn av «overtro». Men dette at de religiøse skik- 

m 

kene har holdt seg så lenge gjør at vi allikevel kan følge utviklingen 
og iaktta den langsomme oppløsning av den gamle religion. Et ube- 
dragclig, lettkjennelig vidnesbyrd om den forsvunne religion har vi 
i de gamle gravhaugene. Det vil derfor passe å begynne fremstil¬ 
lingen med dem og derfra oppta tråden i den norske religionshistorie. 


GRAVHAUGEN 

I det norske landskap hører gravhaugen med som et naturlig 
ledd. Fra eldgammel tid har denne gravform vært den almin¬ 
nelige, og selv om oppfatningen av de døde og deres skjebne har skif¬ 
tet fra den ene ytterlighet til den annen, så har gravhaugene holdt 
seg. De har ligget nær gårderPog har vært fredet om. Trær som 
vokste på dem ble ikke hugget, gresset på dem ble ikke slått. Husdyr 
fikk ikke komme dem nær. Der har derfor på sine steder vært satt 
opp gjerde rundt dem. Slike forbud kalles med et ord fra andre reli¬ 
gioner «tabu», og de har vært overholdt til langt opp i tiden av frykt 
for ulykke som følge av å bryte dem. På en gård i Sunnfjord var 
der en stor vakker haug hvor aldri en kvist ble skåret, aldri et gres¬ 
strå slått. Men da gården fikk ny eier, prøvde han å bryte den gamle 
tro ved å slå gresset en sommernatt. At den gamle eier da straks 
etter døde og at konen besvimte da han også hugg en selje i kanten 

Tussehaugen i Sunnfjord med tpmret gravrom. Foto. H. Shetelig. 


av haugen, ble av bygdefolket satt i forbindelse med helligbruddet. 
Lignende eksempler er der mange av. 

De gravhaugene som har øvet sin virkning på oppfatningen i vår 
tid skriver seg mest fra vikingtiden og eldre jernalder. Eldre grav- 
former fra bronsealderen og stenalderen forekommer nok, men er 
også ofte utslettet og glemt. Utviklingen har gått i bølgegang. Der 
finnes tomme kjempehauger som Farmannshaugen ved Sem og Rak- 
nehaugen i Ullensaker, som bare er minnehauger etter den hvis navn 
haugen bærer, menn som sannsynligvis er falt og begravd ute i det 
fremmede. Og der finnes også på den annen side uanselige sten- 
røyser over en branngrop hvor liket er blitt brent. 

Det som viser hvilken ærbødighet folk har vist gravhaugene, er 
de personnavn som er knyttet til dem. Der har ikke vært ført 

bøker eller register over disse. Slekten kan være dødd ut, nye folk, 
ofte langveis fra, har tatt plassen; men i århundrer og årtusener har 
man husket og bevart navnet på gravhaugene jevnsides med gårds¬ 
navn og stedsnavn i bygden. På den måten kjenner vi en rekke av 
de gamle døde: Sote, Gaute, Rakne, Frane, Alf, Hjell, Halvard, 
Håvard, Snøre, Ragna, Møsse, Orm, Ime, Stein, Farmann, Ragnall, 
Gevald, Trå, Ry, Fridtjov, Bru, Boste, Mjelte, Giermund, Skjegge, 
Sakse, Ølve, Dagring, Sverre, Lopt, Mugg, Sigurd osv. osv. 

Det gamle navn på den døde i haugen var «haugbu» og «hauge- 
bonde». De tenktes å bo i haugen på samme måte som gardsbonden 
pa gården. Ofte ble der også innredet hus i haugen. I «Tussehau- 
gen» i Sunnfjord lå der enda spaner igjen fra den tid gravhuset ble 
bygget. En islandsk kone som het Grunnhelga, innredet seg hus før 
hun døde og satte inn en stol hun kunde sitte på. Dette var helt i 
overensstemmelse med tanken om bustad i graven. Denne tanke 
dominerte i tiden før kristendommens innførelse, og vi skal senere 
høre om de dramatiske scener folkediktningen laget om kamp med 
haugbuen ved gravrov. Helt sikkert er det imidlertid ikke at graven 
og dødslandet i denne tid var ett og det samme. Med skipsgravene 
skulde man tro at også reisetanken måtte være forbundet, likeså med 
graven med oppsadlede hester som ble gitt den døde. 

Livet i haugen, slik som folk flest tenkte seg det, får vi et inn¬ 
blikk i av folkevisen om haugebonden. Der heter det: 

«De va den heilage joleftaskvell, 
bonden ville av finne limar, 
og som han kom seg i lunden ut 
då høyrde han koss haugebonden rima. 

Snillan du, 

de lyer han på, bonden, 

koss haugebonden dansar og rimar. 

Raknchaugcn i Ullensaker sett fra syd før utgravningen. Foto. S. Grieg. 


De va den heilage joleftaskvell, 
bonden ville av hente kransar, 
og som han kom seg åt bakko nord, 
då høyrde han koss haugebonden dansa. 

Snillan du 

de lyer han på, bonden, 

koss haugebonden dansar og rimar. 

Denne vise avdekker sikkerlig en meget utbredt oppfatning av 
livet i haugen. Det var ikke bare på gården, men også i haugen at 
dansen og sangen gikk ved festlige anledninger. Og det var derfor 

ikke så underlig at rikelig med mat og drikke ble båret bort på hau¬ 
gen til fest og hverdag. Den festtid som i så henseende er best be¬ 
vart i folkeminne, er julen. Da sies i sagnene at «en ølskål ble satt 
på haugen julaften», at «haugbuen fikk sin del av juleølet«, at «man 
heldte øl hver jul på Kollshaug», eller på den og den haug, at «der 
ble båret øl i julen til Franes gravhaug», at «juleaften bar man øl ut 
på en haug» osv. 

I den folkevise som er sitert ovenfor, er der også en fortsettelse 
hvor haugebonden selv taler og klager over at drengene på gården 
danser ved hans hodegjerde og slår i haugen med ølkruset. Dette 
tyder på at det ikke bare i haugen, men også oppå haugen ble lekt 
og danset til glede og ære for de døde. Men i rusen går leken for vidt, 
og de strenge regler for det hellige sted overtredes. — Det kan også 
tenkes at der hvor været og temperaturen tillot det, drakk man de 
dødes minnebeger på selve gravhaugen nettopp i julen. «Minnet» 
var en religiøs, nesten sakramental skikk, som vi kommer tilbake til 
nedenfor og som ellers ble foretatt i huset. 

I et sagn, som har fått navnet Vallarhaugsagnet, fortelles det 
nettopp om besøk på gravhaugen i julen, men av en fremmed og 
uvedkommende mann som til og med oppfordret haugbuen til å gi 
seg drikke, altså det helt motsatte og bespottelige: «Statt upp drau¬ 
gen i Vallarhaugen og gjev Gunnar Gjermann drikke.» Haugbuen 
kom da virkelig ut, men mannen ble så redd at han tok flukten. En 
skvett av drikken kom dog på hestens lend og svidde av skinnet. 
Og begeret fikk han merkelig nok med seg som slektseie. — 

I den norske form er, som vi merker, poenget uklart oppfattet. 
Men at folkediktningen i det hele beskjeftiger seg med emnet grav¬ 
haug, juleskål og døde, viser at det bygger på forestillingene om be¬ 
søk pa gravhaugen med drikk til de døde. Dette sagn har imidlertid 
allikevel sin verdi fordi det avdekker alle de navn som haugbuen 
fikk i den kristne æra etter at fedrekulten var blitt ulovlig. Sagnet 




Raknchaugen etter avdekningen av det øvre lag. Første tømmervelte. Foto. S. Grieg. 


som er spredt over hele landet og oppført med 68 varianter, viser 
at den tidligere haugbu og slektsfar som mottok offer og bønner 
fra sine etterkommere, blir klassifisert som troll og jutul i 12 sagn, 
som draug (gjenganger) i 14, tuss i iy, huldrekall og hulder i 4. Men 
fra Nord-Norge til Sørlandet er der samtidig spredte sagnformer 
som fastholder haugbuen i forskjellige navne-variasjoner såsom: 
haugekall, haugekar, haugemann, haugebonde. 

I en rekke sagn røpes også den dype religiøse innstilling til grav¬ 
haugene, idet poenget i handlingen ikke oppfattes som spott og over¬ 
mot overfor haugbuen, men som gravrov. En tilsvarende forban¬ 
nelse — «våbønn» — lyses derfor over forøveren i 9 ledd, gården 
skal brenne, hornet skal føre ulykke med seg osv. Dette kan føres 

tilbake til gårdens og haugenes stilling i den hedenske tid. Alt til¬ 
hørte ætten. Den første representerte den levende del og den siste 
den døde — men alle fortsatte de å eksistere som et sammenhen¬ 
gende fellesskap. 


HAUGEN SOM HELLIGDOM 

Haugen var gårdens helligdom i vikingtiden og eldre jernalder. 
Derfor beskyttes «haugodel» likesåvel som gårdsodel i de gamle nor¬ 
ske lovene. Haugen med nedlagte verdisaker tilhørte den slekt som 
hadde sinc tradisjoner bundet til den. Men dette hindrer ikke at den 
religiøse forbindelse brytes ved loven. I Magnus Håkonsøns nyere 
Gulatings kristenrett fra 1267 blir det forbudt å «forsøke å vekke 
draug eller haugbu» og overtredelse belagt med stor straff. Dette 
viser at de gamle religionsformer var temmelig alminnelige flere 
hundre år etter religionsskiftet. «Å vekke haugbuene» betyr sikker¬ 
lig bare å utføre bønner og hellige handlinger på haugen. En annen 
skikk, som også ble forbudt, var å «sitte ute» på haugen. Sikkert er det 
bare en av de mange former for hellige handlinger, for i Borgartings- 
loven er det å sitte ute og vekke opp «troll» knyttet sammen. — 
Troll og draug er brukt i nedsettende betydning for å gi forbudet 
så meget sterkere virkning. Etter hvert ble også slike hedenske hand¬ 
linger satt i samme klasse som store forbrytelser som ikke kunde av¬ 
gjøres med bøter. «Ute-sete for å spørre lagnad eller forsøke å vekke 
opp draug eller vekke haugbu.» «Hedenskap, spådom og utesete 
for å vekke opp troll og fremme hedensk vesen.» «Det er oss befalet 
ikke å ofre til hedensk gud eller på haug og horg» — alt dette er 
bestemmelser som går igjen i de gamle lovene og beviser gravhaugens 
plass som gårdens og slektens helligdom. Og tross forbudene og den 
kristne religion har mange av skikkene holdt seg til nær opp mot 
nutiden. 

R .i kne haugen etler viste avdekning. Annen lomme r velte. Foto. S. Grieg. 


1 Setesdal har man kalt haugene for «bpnehauger». Hvorvidt 
det er et minne fra den gamle tid eller det virkelig skulde være en 
kristen skikk, er uklart, men det sannsynlige er at navnet er en ka¬ 
muflasje for de gamle sedvaner som ikke passet inn i den nye tid. — 
«Dei totte mæte i det at det var heidninghaugar på garden» pa den 
ene side, og når de så «skaut upp bønehaug med garden allstødt i 
gamall tid og tente med stein kringum» (Skar), så synes sammen¬ 
hengen med hedenskapet å være klar. 

Men hvordan forestilte man seg forbindelsen med graven og Hel? 
Skulde de døde tenkes bundet til graven for alltid, eller hadde de både 
graven som en slags inngangsport og helheimen på frastand? 

Såvidt man kan skjønne var forestillingen om helheimen som et 
felles oppholdssted for alle døde pa ingen måte alminnelig. Mange 


27 






slekter hadde et fjell i nærheten av buplassen som de mente de tok 
opphold i etter døden. Det var tilfelle på Island. Det har også vært 
tilfelle i Norge, og er dessuten en alminnelig tro hos lappene. 

Egil Skallagrimsson som diktet «Sønnetapet» og var vel kjent med 
den nordiske mytologi, gir uttrykk for en merkelig blanding av fore¬ 
stillinger. Hans sønn ble hauglagt på Digraneset, og om det sa han 
i sitt sørgekvad: «Hel stend og drygjer på Digraneset.» men sam¬ 
tidig taler han om sønnens reise på «Gledesvegen til høge himmel». 
En ensartet oppfatning av busted og dødsrike har det derfor ikke 
vært. Men av de mange fortellinger om gjengangere, drauger og 
gravrov synes det som om oppfatningen av gravhaugen som det lokale 
busted for den døde var meget alminnelig. Derfor kan vi også lettere 
forstå den frykt alle hadde for å bygge galt over de døde. Dette 
motiv går igjen i alle mulige skikkelser i folkesagnene, men fra først 
av gjaldt det gravfreden og frykten for å pådra seg de dødes mishag. 
Disse tenktes nærværende ved graven. Ellers er de dødes oppholds¬ 
sted og deres vesen knyttet så nær sammen at det ene vanskelig 
kan løses ut av det annet, og forholdet vil belyses videre i neste 
avsnitt. 

På samme måte som gravhaugene gir oss det sikre utgangspunkt 
for fedredyrkelsen, gir de også et utmerket lengdesnitt for den ut¬ 
vikling de gjennomgikk i oppfatningen fra hedenskapet og til den 
endelige oppløsning av de gamle religioner, som har vist seg å være 
så seige. I de eldste kilder vi har, kalles de med et poetisk navn for 
«heimehaugene». I diktet om Hårbard (Odin) og Tor blir følgende 
replikk lagt Tor i munnen: «Hvor har du dog lært slike skjærende 
hånsord som jeg aldri før har hørt maken til?» Hårbard: «Av de 
gamle som bor i heimehaugene.» Tor: «Der ga du et godt navn 
til dysjene, når du kaller dem heimehaugene.» Dette stemmer godt 
med hva vi har hørt om deres beliggenhet og deres anvendelse. I den¬ 
ne replikk får vi også en bekreftelse på bustaden og omgangen mel- 

Gravhaugen på Vereide prestegård, Nordfjord. Bergens Museum. 


lom levende og døde. Tor opptrer her som jevn bonde. Han har 
i samme dikt røpet at han hadde havrebrød og sild til niste. 

I neste omgang hører vi at gravhaugene tituleres for «hedninge- 
hauger», («fra hedningehaugene» er et uttrykk som går igjen i 
dokumenter og kontrakter og uttrykker eldgammel hjemmel)' og 
« blothauger ». Men dette var etter religionsskiftet, da en ny grav- 
skikk ble innført og de gamle haugene sto igjen som minner om det 
hedenske. 

Når så arkeologene i vår tid kommer for å undersøke en av disse 
«heidninghaugene», har de fått nok et nytt navn og er kommet på 
enda større avstand. Deres opprinnelige karakter er glemt, og de er 
blitt «tussehauger». Dette viser samtidig at tussetradisjonen må føre 
gamle religiøse elementer med seg. Det har visstnok sin vanskelighet 

Kart over haugebonde-tradisjonenes utbredelse. 

hovedtankene vedrprende denne form, ogsa 
forklare alle tiders religionsformer ved hjelp 
har behandlet angår kun den siste tid før 


a utnytte et 
slikt stoff som 
er så blandet 
sammen med 
alminnelig na- 
turmytologisk 
diktning, men 
heldigvis har vi 
bestemte mo¬ 
tiver å holde 
oss til for det, 
som kan klassi¬ 
fiseres som re¬ 
ligiøst stoff, og 
vi vil derfor 
med stort ut¬ 
bytte etter 
hvert kunne 
granske i folke- 
minnernes rik¬ 
dom. 

Nå må ingen 
tro at det alltid 
har rådet den 
samme grav- 
skikk i landet, 
eller at vi, når 
vi har funnet 
kan slutte bakover og 
av den. Hva vi her 
kristendommens inn- 

førelse og det meste av gravlegningstiden etter likbrenningen. 
Denne innfører et helt annet, nesten motsatt bilde med full¬ 
stendig avvikende skikker. Og før denne igjen kommer vi til 
en ennå eldre gravlegnir tsperiode hos veidefolket og stenalder- 
folkene i forhistorisk tid. Også de har etterlatt seg enkelte minner 
som gir oss små glimt inn i deres religion og tankegang. Av dem som 
tenktes å bo i haugen, har den folkelige tradisjon laget en fellestype 
etter samme lov som når øyet trekker perspektivet i et fjerntliggen¬ 
de landskap sammen til visse enkle linjer. Denne type kjennes under 
navn av «haugebonden», med diverse variasjoner, og han står således 
som representant for de hauglagte døde i den hedenske tid. — Sam¬ 
ler man trekkene fra folketradisjonene og sammenholder dem med 
det vi vet om gravutstyr, gravskikker og offerskikker, stiger kon¬ 
turene av fortidens døde frem slik som tiden så dem. Bildet er visse¬ 
lig på mange måter uklart og ufullstendig, men bortsett fra rester 
fra den foregående periodes oppfatning, som representerte et ganske 
annet syn, og likeså den sydfra kommende kristne påvirkning, kan 
det fastslåes at oppfatningen av haugebonden og de døde han repre¬ 
senterer, var utpreget materialistisk. 

HAUGEBONDEN 

Skipene som ble brukt til gravlegning ble overdekket. De døde 
trengte mat og drikke som materielle vesener, og dessuten våpen eller 
verktøy. Lykkelig var derfor den som hadde velvillige og formående 
slektninger som kunde utruste ham eller henne på beste måte. Stak¬ 
kars træl og leilending som kun fikk lite eller intet med seg. 

Helge Hundingsbane hadde ingen ting å klage over i gravhaugen. 
Han hadde nok av drikke iallfall, og det synes også som han hadde 
kvinnelig selskap, det eneste var at han ble uroet av Sigruns gråt. 
Gunnar på Lidarende satt munter og glad i haugen og så mot månen, 



idet han sang sa tydelig at man kunde 
høre ordene. En Åsmund Langeholt 
fikk en træl med seg i haugen, frivillig 
ble det sagt. Men sønnen drømte at 
faren var misfornøyd med selskapet, 
det ble for liten plass for ham. Sagaen 
forteller at man åpnet haugen og tok 
trælen ut. 

I fortellingen om gravrovet i Kåre 
den gamles haug, blir det fortalt at 
Kåre selv satt på en stol og voktet sitt 
gravgods. For å få tak i det, måtte 
gravrøveren «drepe» ham. Dette 
skjedde ved å hugge hodet av ham. I 
Torstein Oksefots haug var der kamp 
mellom de to brødre og deres følge; 
kampen endte med drap og utryd¬ 
delse av hele det ene parti. 

Døde som spiser, drikker, drepes, 
tilhører en meget bastant og materiell 
type og gir oss antagelig et pålitelig 
bilde av hvordan vikingtidens menne¬ 
sker betraktet seg selv. De trodde på 
et liv etter dette, men bygde på et helt 
annet grunnlag enn nutidens menne¬ 
sker forestiller seg. 

Hvad de første kristenretter mener 
om haugebonden, har vi allerede forstått av forbudet mot å vekke 
ham opp. Og i de nedsettende navn som ble brukt, leser vi en natur¬ 
lig reaksjon mot det hedenske. Vender vi oss derimot til folketradi¬ 
sjonen som er oppsamlet i vår tid og avleser navnene og innholdet 


Kart over utbredelsen av tradisjonene 
om underjordiske. 

av tradisjonene, far vi et ganske annet 
bilde. De navn som har beholdt 
«haug» i sammensetninger, kan tem¬ 
melig sikkert ansees som gamle rester 
av haugbu-troen. 

Haugebonde forekommer i Valdres, 

Sogn, Sunnfjord, Nordfjord, Tele¬ 
mark. Haugkall og haugekar i Hal¬ 
lingdal, Ryfylke, Møre. Haugetuss i 
Numedal, Sunnfjord. Haugekjerring 
og haugejente, haugefolk i Hallingdal, 

Valdres og på Sørlandet. Hauggubbc i 
Trøndelag. Haugbokke på Nordmør. 

Men i disse navn skjuler der seg også 
«underjordiske» og «hulder». Det er 
lett å forstå at de døde, som ble opp¬ 
fattet som levende i haugen, kunde 
gå over til underjordiske og «onde- 
buande» i folkediktningen. De bor 
nær gården, kommer og låner snart 
ett, snart annet, men belønner alltid 
godt. Deres liv arter seg på samme 
måte som folkets med kyr, hester, 
smykker og kostbarheter. Å motstå 
eller nekte dem noe straffer seg alltid. 

Avstanden mellom de to grupper, 
mennesker og underjordiske, er ikke 
større enn at de kan blande seg med hverandre og få barn sammen. 

Ofte flyter forestillingene sammen, så huldren og de underjor¬ 
diske blir ett og samme folk. — Tonen går da lett over i det groteske 
og humoristiske. Haugbuen eller den underjordiske kommer f. eks. 



Kart over huldretradisjonenes 
utbredelse. 


3 — Fcdrekult. 

og beordrer gardens hus flyttet. Midt under måltidet «staller» 
hestene rett over bordet, og måltidet må i hast avbrytes. «Ta av 
bordet, nå staller hesta!» 

På Auståsen i Land kom den underjordiske konen til mannnen pa 
gården og sa: «Hesta ska væra fløtt tur størese inna to da’ar, og hvis 
du itte gjør de sjøl, så ska andre gjøra de, og da blir de gaa’n deg gæli.» 
Allikevel er også dette et religiøst motiv fra gravkulten. Uttrykket 
«å legge husene galt» betydde som regel å bygge over «underjordiske 
hus». Det finnes mange eksempler på at sætrer og beboelseshus er 
flyttet eller rømt fordi det kom ulykker som man tilskrev usynlige 
naboer. Visstnok kan det tenkes at det her gjaldt de farlige mak¬ 
ter i naturen, som også kunde holde til på bestemte steder og straffe 
menneskene for deres mangel på respekt. Men det sies likefrem i 
forbindelse med flyttning «at det var så mange gravhauger der, og 
huset hadde kanskje skadd en av disse». — 

Den opprinnelige religiøse situasjon er fremstilt i fortellingen 
om Åsolv på Island. Hans grav ar blitt liggende i fjøsveien på 
gården, og han kom i drømme til konen og klaget over at den 
ble vanæret og befalte henne å få sin mann til å endre forholdet. 
Mannen, Haldor, ga ikke akt på konens drøm. Åsolv kom da selv 
til ham og truet med en streng straff. Resultatet ble at graven ble 
flyttet, ellers skulde det altså ha vært fjøset. 

Tross diktning og glemsel er der altså klare minner om forbindel¬ 
sen med haugene. Men selv disse kan gå over fra gravhauger til for¬ 
masjoner i terrenget med naturvetter som beboere. 

I de store dalfører viser det seg at tross omdiktninger avslører 
haugfolket seg som nær beslektet med haugbuen. I julen kommer de 
nemlig på besøk til gårdene, og i dette motiv gjenkjenner vi et ekte 
trekk fra fedrereligionen som skal bli behandlet utførlig senere. I 
visen om haugbuen sier denne til gårdsbonden: «Å adler æ da nåkæ 
julenatt, minner æg æ i stovinne dinne» (Ross). Dette julebesøk 

har vært sa fremherskende at det er overført på de fleste former av 
usynlige som opptrer i folketradisjonene. 

I Valdres satt Lars stille en jul og så følget kom inn, der var både 
gamle og unge med. Lars ga seg i prat med noen gutter, og både de 
og han svarte og spurte. Lars vilde vite hvor lenge de dro omkring 
pa gårdene i julen. «Å me rier ut imber eftan, og så halde me på te 
tjuendagskvelden, men de e’ki allestane me era like djerve.» «Kor 
har de heime då,» sa Lars. «Noko taa oss hava heime på Helestrønd, 
noko høyre te på Skytestøle, aa sumle paa Bøastøle i dei store Hauge 
som e synnst i Øygardstræ’e.» — 

Mannen på Håvtun var død og begravet, men traff Kari Tippe- 
brøta og forundret seg over hvor snaut det var blitt omkring husene. 
Skogen var nemlig ryddet vekk. «Kos lika du deg no daa, Aadne?» 
sa Kari. — «Aa eg lika meg væl — e æ kongji i Hahaug.» — «Aa 
nei, ko i Jøssu namn x du dæ daa.» — «Dette skulle du kje sagt,» 
sa han og forsvant. Et av de sikreste kjennetegn på de gamle 
haugbuer er at de er « hedninger ». Og i den kristne tid ga dette an¬ 
ledning til mange spørsmål. For naturvettenes vedkommende, som 
var frukten av en ulydighet fra stammorens eller Lilo’s side og der¬ 
for nedstøtt i jorden og «løynde», var spørsmålet klart. — Men for 
de gamle egentlige hedningers vedkommende, som bodde i haugene, 
kjempet tanken så lenge etter en løsning at den enten ble funnet i 
et «håp» for dem eller derved at de også ble gjort til døpte med 
kirke og prest. Den siste løsning er særlig kjent fra Setesdal, hvor 
de gamle fedre var blitt til «tusser», men fremdeles nøt daglig opp¬ 
merksomhet. — Det hedenske ved dem kunde dog også settes i for¬ 
bindelse med det trollske og farlige. Denne linje har også sin utvik¬ 
ling. Det er klart at problemet «hedning» eller «kristen» ikke kunde 
foreligge for andre enn likemenn og vesener som en selv. — At også 
huldrer og underjordiske ble trukket inn i debatten, skriver seg fra 
kultens oppløsning og overgangen til folkediktningens blanding av 

mystiske vesener. Men alle naturvetter og deres beslektede kjennes 
allikevel fra de dyrkede fedre derved at det alltid er et eller annet 
farlig som henger ved dem, et eller annet usedvanlig. Rent bokstave¬ 
lig har dette fått uttrykk i de «lodne» egenskaper som tuss og nisse 
tilskrives, eller i andre egenskaper som nissens fire fingre eller hul- 
drens hale. Gammeldags kledd, små av vekst, grå i ansiktet osv. 

Fedrene derimot var lykkebringere, skytsånder og velgjørere for 
folk og fe. Disse egenskaper vil derfor også henge ved haugebonden, 
selv i sterkt omdiktet skikkelse, og ved tussene der hvor de erstatter 
haugebonden. Med deres hjelp og godhug kunde avlingen øke, kor¬ 
net berges og feet formere seg og tri¬ 
ves, kort sagt livets velvære garanteres. 
Den tiltale som haugebonden og hans 
variasjoner får, er merkelig. Ved al¬ 
minnelig hilsen brukte valdresfolket å 
si: O væl vøro de. Eller: O væl vøro 
de, stakkare. Svaret fra haugen var: 
O væl vøro de atte. Dette må da ha 
vært en gammel hilseformel folket 
imellom. Medlidenhetsfølelsen får ofte 
uttrykk i tiltalen «stakkar». 

En haugebonde, som endog navngis 
og kalles Just på Baugerud i Tinn og 
beskrives som en «staut, førvaksen 
mann med pikkel-huve, knebukser og 
sølvspenne i skoene», hadde tent opp 
varme på peisen for husbonden Tor¬ 
stein. Da denne kom og så det, sa han: 
«Stakkar, no hev de vore her og gjort 
vel mot meg att.» Denne «stakring» 
overføres også til nissen. Etter all 

sannsynlighet røper denne medlidenhet en senere tids oppfatning av 
haugfolket og de underjordiske som en nedstøtt og utstøtt rase som 
har fått en så meget ringere lodd enn mennesket. Dette vil da igjen 
si at den religiøse avhengighetsfølelse av dem som høyere vesener helt 
er oppløst. Ved siden av denne stakring har man imidlertid helt 
andre tiltaler som f. eks. «O du Guds vett!» — «Guds fred i haugen» 
(Sørlandet). «Heil vere deg, sæl vere deg. Hev nokon arga deg so 
gjev deim til» (Ryfylke). 


OFFER 

Det rette inntrykk av forholdet til de døde får man først ved a 
betrakte ofringene. Presten og salmedikteren Landstad, som samtidig 
var en fremragende iakttager, har samlet følgende liste over det som 
braktes frem som offergave i sin tid i Telemark: Allslags mat og 
drikke, kort sagt alt hva husmoren hadde under hendene: saup, øl, 
klin, fetgraut, ølskåler, smørgraut, skjenk, bufargraut, skokadrykk, 
kjernemelk, vørter osv. Dette vil si festmat og av det beste som 
kunde skaffes. Denne oppregning bekreftes ved meddelelser i alle 
folketradisjoner. Her er fremdeles noen utdrag: Rømmegrøt, fløte¬ 
grøt (feitgraut), «fagna tvill» osv., i en rekke meddelelser. Ellers 
oppgis ganske enkelt «mat» og «mat og drikke» uten spesialisering. 
Av variasjonene kan anføres: saupringje, melkegraut, julegraut, lefse 
med smør, lefse, frumsmjakk (råmelk), feit og fagna lefseklining, 
skiningslefse, kinnerøra fløte, kjøtt, saup, melk, myse, skinkestykker, 
gryngrøt, risgrøt, smørgås, slåttegombe osv. 

Av drikke er det mest alminnelige øl, til alle tider og fra alle 
kanter av landet. Av variasjoner for drikkofferet kan anføres: en 
ølbolle, en bøtte med øl, en tønne med øl, dram, brennevin, øl og 
brennevin, juleøl, eller bare «drikkendes» og «ætendes og drik- 
kendes». 

Alt dette er hentet fra nyere kilder og svarer til et begrenset 
omfang av matvarer. Hadde vi hatt eldre kilder med samme slags 
opptegnelser, vilde vi antagelig fått et lengdesnitt av befolkningens 
hele levemåte. Hovedsakelig består alle gaver av jordens produkter 
med en liten kjøttprosent. Den alminnelige drikk er altså ølet. Ube¬ 
gripelige kvanta av mat ble på denne måte satt ut eller slått ut og 
oppspist av dyr og fugler. Brennevinet har liten plass som offer¬ 
gave. Men nå må vi huske at det særlig er høytidsofferet som tradi¬ 
sjonen har fastholdt. Til hverdags var kosten flatbrød med sild eller 
spekekjøtt, og av denne hverdagskost har man sikkert ydet like så 
meget som av festmaten. — Vi har her det samme bilde som av fedre- 
kulten i verden ellers. De levende bringer fedrene «sin del», som 
det også heter i norske tradisjoner. I flere land har det vært faste 
regler for hvordan det daglige offer skulde bringes og anrettes. Men 
denne daglige tjeneste utføres som regel i huset, sjeldnere på graven. 
Vi må derfor gå ut fra at gravofrene har være sjeldnere og muligens 
begrenset til de dødes årdager og ellers til vanlige festtider. — Når 
en slik gave ble brakt, kan vi tenke oss at den ble deponert med en 
bestemt formel eller hilsen, og den kan da ha vært en variasjon av 
følgende fra Valdres: 

Aa væl vøro de. 

Aa væl va du, Aagot Syndrol. 

Aa væl va du, store Hølge. 

Heil aa sitt i fre. 

Offergavene ble for en stor del deponert på gravhaugen også i 
kristen tid. Men det sees meget ofte at de ble plasert ved et tre eller 
en sten, ja endog i en bergskore eller ved en røys. Trærne kan ha 
stått i forbindelse med gravhaug eller ha vært tuntre i et forlatt 
tun. De kan også være fritt valgt. Men som regel får de et tilnavn 
som vettetreet, tussebjørka, vettebjørka osv. Dessuten må vi huske 

Gravhaug ved Støle Kirke, Etne, Sunnhordland. Bergens museum. 


at siden den gamle religion var erklært ulovlig, ble også kulten 
skjult og kamuflert mest mulig. Derfor denne spredning utover på 
flere steder. 

En hel gruppe av offergaver ble satt på forskjellige steder i huset 
og gården og må behandles for seg. 

I tradisjonene blir ofrene utenfor gårdens område brakt til 
haugfolket, haugebonden, haugetussen, haugtassen, haugbukken, tus¬ 
sen, vetten, underjordiske og huldren. 

Av disse inntar tussen og underjordiske den største plass. I oldnorsk 
betyr tuss troll eller halvtroll, og når det er satt sammen med haug, 
så har det vært gjort for å brennemerke gravkulten. Skjønt man 
i den eldste litteratur også har bevis for at tuss kunde brukes om en 
haugbu. Om en haugtusse (skrevet Houadyssia) skriver Knud Leem 

i en ordliste fra 1740-årene følgende: «Saa kaldes i Stavangers Egn 
et meget taabeligt Menneske, et Menneske der er saa taabeligt som 
det var kommen udaf een Høy.» 

«fos se», «tussete», «tusling», om en klodrian, sløv person, er 
avledet av tuss. Men så sterk har den religiøse betraktningsmåte 
vært at navnet er opptatt som betegnelse på de avdøde fedre i Setes¬ 
dal, Telemark og Numedal, samt delvis i Sunnfjord og Trøndelag. 
På Østlandet har tusse derimot samme betydning som naturvette, 
eller et farlig vesen som kan sette «tussebit» og sykdom på folk. I 
det hele har tussen beholdt ikke lite av «naturvette» overalt i landet, 
med unntagelse av Telemark og Setesdal. Ofte tar den også nissens 
plass som fjøs og stall vette. I Numedal fikk en tusse nye klær av 
matmoren og da ble den så kry at den ikke lenger vilde stelle fjøset. 
Dette å gi tussen nye klær må ha foregått på den måte at en drakt 
som kunde ansees passende ble hengt opp i fjøset eller i uthuset på 
den plass hvor tussen mentes å holde til. Inntredende ulykker og 
uhell med buskapen har muligens skapt forestillingen om at tussen 
hadde forlatt sin tjeneste. Og årsaken hertil ble så igjen satt i for¬ 
bindelse med klærne. Tussen har i dette tilfelle ikke fått noen høy 
sosial rang, men allikevel finner man den koblet sammen med krav 
om flytning av huser og berettiget til høytidsoffer. Tradisjonen er 
derfor her sterkt blandet. 

I Telemark flyter tussen, haugetyet og nissen sammen, og dette 
viser da bare den gamle kults fullstendige oppløsning. Men det var 
ikke bare Gunleik og Tor, gårdbrukerne i Seljord, som «øsla saa fælt 
med dei». Wille forteller, at «Haugetassen bor i smaa Bierge og Høie, 
vare tilforn saa utallige, at Christne kunde ein beboe Norge, og Norge 
ikke blive bebygget, førend de indgik Ægteskab med dem. Vætterne 
boe i Høie, kaldet Vættehougar, hvorhen man maae bære Mad til 
Beboernes Tjeneste». En annen forfatter forteller om «vetir», at 
noe av den beste mat og drikke ofredes på «opkastede Høie», især 

kjernemelk og 
vørter, nar ølet 
ble brygget. 

«Deres venskab 
var bonden sær¬ 
deles nyttig for 
hans kvæg og 
øvrige velferd.» 

Her viser det 
seg at tussen 
har tatt nissens 
plass med ka¬ 
rakter av stall 
og fjøsvettc. 

«Vette» der¬ 
imot star i nær¬ 
mere forbin¬ 
delse med grav¬ 
haugen. 

I Setesdal er 
tussen kristnet 
og lever på 
samme vis som 
folket med kir¬ 
ke og prest. 

Skar sier at 
«med Tussarne 
var det slike 

Mol lor. Det var dei som rådde for Velferd og Trivnad i Huset, dei 
og Vetti. So gav dei Tussarne og Vetti kvar Laurdag det beste dei 
hadde av Drykkjer og Mat». Betraktet fra bygdefolkets standpunkt 



Kart over tusse-tradisjonenes utbredelse. 

var tussen det samme som gårdens, 
stølens, familiens skytsånd. Det eneste 
er at den setesdalske tusse viser innslag 
av huldretradisjonen med noe av hul- 
drens seksuelle gjøglende makt. Men 
hele offerkulten viser ellers tilbake på 
det religiøse grunnforhold til fedrene. 

Med de underjordiske og huldren 
svinner det religiøse stoff mere og 
mere, skjønt mange trekk viser sam¬ 
menblanding. Det oldnorske ord for 
underjordiske var jardbu og jardbuar. 
De ble plasert i «Heimrinn nedri» 
(Underheimen) og tilhører således den 
førkristelige tids forestillinger. Hus- 
flytning og tabu mot kveldstøy har 
de tilfelles med haugebonden, likeså at 
de er hedenske. Berte Tuppenhaug sa 
om dem at de var «grove til å stæla», 
hvilket ikke skulde tyde på noen sær¬ 
lig velvillig stemning. Det faste tabu 
overalt i landet overfor underjordiske 
var ikke å tømme ut varmt vann uten 
først å varskue: Akta dykk! Dette er 
formodentlig en meget gammel skikk. 

De underjordiske i Norge er særlig 
begrenset til Sørlandet og Østlandet og 
samler i seg meget forskjellige elementer. Huldren opptrer over 
hele landet fra førkristelig tid som en naturvette med gjøglende 
evne. Kun i Rogaland er huldren innført som erstatning for tusse 
og haugbu. Ja, den plaseres i huset hos folk og overtar endog nissens 



Kart over vette-tradisjonenes 
utbredelse. 









Feamlcys bilde av Slindebjørken. Den sto pa cn gravhaug som inneholdt gravrester fra 

folkevandringstiden. Nasjonalgalleriet. 

tjeneste. Den får offer, kommer pa julebesøk og forbyr all støy etter 
solnedgang. 

Om huldren kan det ellers sies «at den nasker og stjeler». At 
huldretradisjonen er blandet sammen med de øvrige tradisjoner og 
har delt motivene fra den gamle religion, viser også hvor sterkt dette 
element har vært og hvilket fast tak det hadde i folketanken mange 
hundre år etter religionsskiftet. 

Den klasse som har bevart det meste rendyrkede religiøse stoff, 
nest etter haugebonden, er vetten. Navnet er i seg selv helt nøytralt 

og betyr et «vesen». Det kan brukes som 
fellesnavn både for guder og makter. Vi 
har naturvetter som ifølge sin natur nær¬ 
mest hører til trollenes familie, vi har 
landevetter som igjen hører til landets 
skytsånder, vi har husvetter som nissen og 
andre, og vi har endog en ild- og årevette 
som der er ofret til. Men så er også navnet 
vette på sine steder overført på haugbuen 
som gravvette eller haugvette, nemlig den 
som bor i haugen. Og når folk ser lys over 
haugen, kalles det vettelys. Vetten får 
derfor rikelig med mat og drikke, og det 
er særlig på offerskikkene det kan sees at 
man har skjult de avdøde bak et nøytralt 
navn. Det som vekker betenkeligheter er 
at ofte settes ofrene ved et tre. Da kunde 
man jo like snart tenke på huldren eller 
naturvetten. Men så viser det seg at treet 
ofte står igjen som tuntre eller gravtre, og 
da benyttes det som et slags offersted, lin 
mann på Sørlandet (Grindheim) sa: «D’e 
ei dyre bjørk, der maa me ber’ut øl og mat 
kvar jolepta, o so e’ de teken om morgo- 
ncn.» Og slike bjørker eller eketrær har 
det vært mange av. — Slindebjørken, som 
er foreviget av kunstneren (Th. Fearnley), 
viste seg å stå på en gravhaug fra det 4. 
århundre. Og den kan derfor godt ha vært 
«blotbjork», som det heter i eldre kilder. 
Vettene får en særdeles religiøs og høytidelig tiltale når folk hilser 



Fabelvescncr (rompetroll?) som 
dekorasjoner. Osebergfunnet. 

og sier: «O du Guds vett.» Eller «Guds fred i haugen». Og når grav- 
vetten på sine steder kjenner eieren på gården, hans bestefar og lang- 
bestefar, så har vi påtagelig tilknytninger til slekten og den gamle 
tradisjon. — Naturvetten får aldri matoffer på samme måte som 
fedrene. På et farlig sted i ,et fjell eller en bratt kleiv kunde man 
legge fra seg en sten eller en kvist til et såkalt «varp» (stenhaug) 
som tributt og underkastelse, eller knytte en fille eller en gjenstand 
på en stang eller tre, slik som folk gjør så mange steder i verden den 
dag i dag; men menneskelig føde gir man kun til vesener som står 
menneskene så nær som deres egne avdøde slektninger og venner. 

Vi kan herav se at selve skikken med å ofre eller sette ut mat 
og drikke har vært så alminnelig og så dypt rotfestet i befolk¬ 
ningen at selv lenge etter religionsskiftet fortsatte den uforminsket. 
— Det var kun litt etter litt at man glemte og kom bort fra den 
religiøse oppfatning som lå til grunn for ofringen. Og da ga man 
allikevel noe, og derfor ser vi denne spredning på så mange navn 
og så mange forskjellige grupper og sagnpersoner. 

OVERSIKT 

Vi har i det foregående studert restene av en forsvunnen reli¬ 
gion her i landet. Vi står som i en gammel skog hvor skogfall dek¬ 
ker skogfall. De underste lag består av gamle hedenske forestil¬ 
linger: minner om avhengighet av vesener som bodde i gravhauger, 
og om plikten til å tjene dem og være dem til behag for selv å få 
hjelp av dem og lykke i dagliglivets alle foretagender. Ovenpå dette 
lag, som viser seg å ha gjennomtrengt folkesinnet med sine urkrefter, 
skjøt folkediktningen frem i frodig vekst. Og her trivdes også fanta¬ 
sien. De døde var ikke døde, og deres eksistens var ikke bare inn¬ 
skrenket til haugen, men de bodde skjult og løynd i naturen rundt 
omkring dem i et rikere, lykkeligere og triveligere liv enn de levende 

«Franes teinen* i Fra fjord, Ryfylke, bekjent som 
offersten for knapt 100 ar siden. Ble tatt til brosten 
i en ny vei, men fort tilbake pa sin gamle plass av 
Naturfredningsforeningen i Stavanger. Foto. Natur- 

fredningsf oren ingen. 


selv. Sin egen mangel og 
fattigdom utlignet de ved 
fantasiens hjelp med dé 
løynde naboers rikdom og 
velvilje. 

Avstanden mellom de 
levende, strevende bygde¬ 
folk og de døde skrumpet 
stundom i den grad inn, at 
den ene part giftet seg med 
den annen. Snart ble en 
underjordisk eller huldre- 
pike innfanget ved hjelp 
av de rette midler. Snart 
ble en bygdejente eller en 
bygdegutt innkvervet av de 
løynde og forsvant. 

Men bak fantasien og 
diktningen la der lenge en 
religios dragelse tilbake til 
det opprinnelige utgangs¬ 
punkt, og det ga seg særlig 
uttrykk ved leiligheter 
hvor de gamle skikker enda 
hadde holdt seg, som f. eks. 
ved begravelser, ved særlige 
fester som julefesten og 


andre. 

Det kunde synes vanskelig for ikke å si umulig å rekonstruere 
den gamle kult igjen i våre dager. Men takket være den religions- 
historiske forskning kjenner vi nå fedrereligionen så godt at vi kan 

lete frem en hel del trekk, som tilsammen vil gi oss et overraskende 
bilde av fedrenes daglige religion før og etter kristendommens inn- 
førelse. Dette bilde vil, foruten den rent historiske betydning det 
har, også kaste lys over vårt folks åndsutvikling og gi forklaring på 
mange tankeformer som ennå eksisterer, og som ellers er uforståelige. 

Det er jo også denne religion som har fylt gravene med alle de 
vidunderlige fortidsminner arkeologene har samlet i de historiske 
museer og som hittil er det påliteligste og sikreste vidnesbyrd om 
menneskenes daglige liv, deres redskaper, deres våpen og kunst. 
Uten gravene og gravgodset vilde vi stått helt uvidende om alt dette 
som vi nå kan innordne i sammenhengende rekker etter de forskjel¬ 
lige tiders sed og skikk. — Men den religion som har bevirket at 
så mange nyttige og kostbare ting ble bevart, og som derigjennom 
har forklart oss så meget, har man hatt meget lite rede på. Fra gude- 
dyrkelsen, som har fått en så enerådende plass i fremstillingen av for¬ 
tidsmenneskets liv, har vi ikke fått levnet et eneste sikkert historisk 
minne utenom gårdsnavn og stedsnavn. — 

Simpel billighet krever derfor at en av de sterkeste faktorer til 
bestemmelse av folkets liv og skjebne i svunnen tid får en bredere 
plass i den historiske fremstilling enn hittil. 

NABERGING 

DE DØDE OG DE LEVENDE VED BEGRAVELSE 

OG LIKBEHANDLING 

F edredyrkerne har en ganske annen oppfatning av begravelse enn 
det moderne menneske. For oss er det en hovedsak at den døde 
blir behandlet sømmelig og pietetsfullt; men begravelsen i seg selv 
kan vi ikke tenke oss skulde virke bestemmende inn pa den døde 
selv og hans fremtid. Men det er det nettopp fedredyrkerne går ut 
fra. Derfor har de gjennomført en rituell og religiøs begravelse for å 
trygge og ordne den dødes inngang i det ukjente dødsland. Det 
kan derfor sies at fedredyrkelsen begynner med begravelsen, som 
igjen består i likbehandlingen. I tiden før kristendommens inn- 
førelse ble liket og den døde tenkt som en enhet, altså identiske. Man 
synes ikke å ha forestilt seg noe «jeg» utenom liket, men allikevel 
tenktes personen å leve videre. Kroppen var nødvendig for det kom- 

mende liv og matte ikke skades. Den forestilling folket hadde om 
de døde var derfor sterkt materialistisk. Hvordan denne oppfatning 
ellers star til vikingtidens åndsliv og til førkristen tid vil bli drøftet 
nærmere nedenfor. 

Den samme kroppslige oppfatning av de døde (antropologisk 
monisme) er også ellers et meget velkjent fenomen i religions¬ 
historien. Innfødte på Vest-Madagaskar har ikke noen betegnelse for 
«sjel» eller et annet jeg som overlever etter døden. Men det hindrer 
ikke troen på livets fortsettelse. De levende mennesker heter «olo», 
de døde «lolo». Stort sett arter livet seg på samme måte for begge 
parter. Dog har lolo det mere miserabelt, og ingen olo ønsker å bytte 
med dem. Dersom denne kroppsforestilling drives til det ytterste 
vil den føre til den egyptiske skikk med balsamering av liket og 
lengst mulig beskyttelse av den legemlige ham, forat den døde kan 
bruke sitt liv og sine lemmer i det hinsidige. Afrikanske folk som 
har en lignende oppfatning, anser det som gitt at en halt eller for¬ 
krøplet person i dette liv derfor også vil vedbli å være halt eller 
krøpling i det neste. Avhugne og lemlestete lemmer blir avhugne 

og lemlestete også i det hinsidige liv. Det var denne oppfatning av 

' * 

mennesket og de døde som samvittighetsløse kolonister og slavehand¬ 
lere i sin tid benyttet for å tvinge negrene til lydighet. 

Denne fremstilling av religionen må imidlertid ikke forveksles 
med en samlet oversikt over tidens kulturliv og andre frembringelsen 
Den gir kun et utsnitt av en bestemt del av folkelivet. Men dette 
utsnitt hører også med til bedømmelsen av selve vikingtidens men¬ 
talitet. Den materialistiske betraktning av de døde og deres fortsatte 
liv faller ellers stort sett sammen med tidens hovedretning. Vår egen 
tidsutvikling var allerede da innvarslet. Mennesket var våknet til 
en ny betraktning av seg selv og et nytt personbegrep. Dette per- 
sonbegrep var imidlertid først og fremst bygget på personens makt 
og mot. Resultatet herav ble en fabelaktig selvhevdelse med utfol- 


4 — Fedrtkuh. 

Kraniesamling fra stenaldcrcn, Nørdlingen, Tyskland. 


deise av egenskaper som førte til den kjente krigermoral som frem¬ 
for alt særmerker epoken. 

Den stikk motsatte oppfatning finnes også, og den rådet her i 
landet i sten- og bronsealderen, altså likbrenningstiden. Troen pa 
livets fortsettelse var like så sterk, for ikke å si sterkere i likbren¬ 
ningstiden, men kroppen ble ansett for en hindring eller fare, og 
derfor brente man liket. Der eksisterer også en tredje oppfatning, 
at kun skjelettet eller kraniet bør oppbevares, mens bløtdelene hur¬ 
tigst mulig bør bortskaffes. Og man har oppfunnet mange besynder¬ 
lige måter for en hurtig renselse av benene. Noen bruker midler¬ 
tidig begravelse. Den egentlige religiøse bisettelse finner da sted etter 
oppgravningen og bløtdelenes forråtnelse (Indonesia). Andre vanner 
ut liket eller skraper bløtdelene bort (Sydhavet). Atter andre bru¬ 
ker vindtørring og utstiller liket på stillaser (persere, indianere). 
Og denne fremgangsmåte brukes fordi man tror at den døde ikke 
kan få adgang til de dødes samfunn før han er fri for den fysiske 
oppløsningsprosess. Der oppstår på den måte terminer, bestemte dag¬ 
antall som bestemmer skikkene til beste for den døde. Først etter 

Liktørring hos Mandanindiancrne med kraniesamlinger. De ferdige og sterke døde er samlet 
i en sirkel hvor de dyrkes som stammens skytsander. Gammel tegning. 


ferdig reise og opptagelse blant de hellige fedre, kan han eller hun 
selv hjelpe sine etterlevende slektninger. 

Disse skikker som kan ta seg så meningsløse og barbariske ut for 
nutidsmennesker, får derved en dyp betydning av virkelig «nå- 
berging» og intens omsorg for de døde. 

Den rituelle begravelse har vært kjent og brukt i oldtiden 
her i landet, men ingen av de skriftlige kilder gir oss noensinne 
direkte beskjed om måten og rekkefølgen av skikkene. Der henvises 
alltid i sagalitteraturen til «gammel sed», men aldri forklares det 
hvori denne «sed» består. Derimot røper fortellerne av og til helt 
ufrivillig enkelte trekk som vi kan benytte. Imidlertid er det 
med gravlegningstradisjonene som med offer tradisjonene; de har 
holdt seg så lenge at vi kjenner ikke så få akter i handlingen fra 
bygdeskikkene og kan derfor trekke opp linjene i store omriss fra 

den hedenske 
tid. Opprinnel¬ 
sen og den indre 
mening må vi 
imidlertid ven¬ 
te med a uttale 
noe om til 
vi har oversikt 
over de eldre 
perioder med 
deres tanke¬ 
gang. Mange av 
skikkene viser 
seg nemlig a ha 
liten forbindel¬ 
se med de sene¬ 
re tiders tenke¬ 
måte og krav, 
og synes å ha 
liten mening i 
den forbindelse 
de er kommet, 
f. eks. med ter- 
minene i grav- 
legningstiden. 
Det er derfor 
sannsynlig at de 

kan være nedarvet fra eldre tider og tilpasset etter helt nye forhold 
og ny tenkemåte. 



Kranicoppstilling av fedrene fra Melanesia. 

LIK-KRAFTEN 

Det følger av den mening man 
hadde om likets og den dødes samhørig¬ 
het, at det første ble oppfattet som noe 
helt annet enn den levendes legeme. 1 
Sogn har man sagt at liket vilde 
«drøla», dvs. utskille væske fra nese og 
munn, når en forbryter berørte det. 

Derfor vet man fra flere kanter av lan¬ 
det at det har vært brukt som bevis på 
uskyld, når den mistenkte la hånden på 
liket, og det ikke ble merke eller blod- 
uttredelse etter den. I saken mot Dordi 
Ribland fra Sogndal i 1633, beskyldt 
for trolldom og for blant annet å ha 
forvoldt Siver Rekdals barns død, opp¬ 
fordret moren Dordi til å legge hånden 
på liket for å frigjøre seg fra mistan¬ 
ken, men «det våga Dordi ikkje». På 
Rennesøy ved Stavanger døde 1634 en 
pike på et mistenkelig vis, og en Olav 
Steffensen ble mistenkt for å ha tatt 
hennes liv. Liket ble oppgravd, og den 
mistenkte gikk frem og la hånden på 
det, men det synte seg hverken blod 
eller annet tegn. Han fikk derfor mot 
til å stevne anklageren Per Knutson til 
tings som urettmessig anklager. 

Denne spesielle kraft i liket kan ogsa brukes til å helbrede syk¬ 
dom. En svulst skulde kunne helbredes ved berøring med liket. 



Pyntet kranium, laget til ansikt ved 
hjelp av hvit jord. Ny Guinea. 

Vorter kunde borttas på samme mate. Det har ellers vært brukt 
å klippe et stykke av likfallet, knytte det om likets arm eller ben 
og siden brenne det og røyke den syke. 

Denne oppfatning står sikkert i forbindelse med troen på den 
legemlige dødning og det døde legemes betydning for livet i graven. 

Ellers vet vi lite om hvordan liket ble behandlet for a sikre dets 
inngang i det hinsidige. I uttrykket «når», nynorsk «nåe» = død¬ 
ning, har vikingtiden formet sin oppfatning av den døde person. 
En av de første og viktigste plikter ved dødsfall var «nå-berging» 
— bokstavelig talt dødningf reise. Dette har ikke vært det samme 
som ellers er kalt å «bua om liket», dvs. stelle liket. Det besto i å 
vaske det, pryde det, lukke øyne og munn. I et gammelt kvad har 
man følgende vakre oppfordring: 

Råd er mitt niende, 
nedgrav du lik 
hvor du på vang blir dem var, 
om døde av sott, 
om døde på sjø, 
om menn hvem våpen vog. 
bad skal en bringe de bortgangne, 
hender og hode toe, 
kjemme og tørre før i kiste lagt, 
ønske ham sove sæl. 

(Sigrdrifu-mål.) 

* 

LIKVAKA 

Til den dødes berging hørtes sannsynligvis 
også likvaha-skikken . Liket eller «nåen», som 
vi heller bør si for å ramme den opprinnelige 



Hode fra Osebergfunnet som 
tyder på fremstilling 
av «nåen». 

tanke, måtte ikke være alene de første dagene etter døden. Derfor ble 
liket «nattsett» — ordnet for den samling av venner og naboer som 
kom for a være tilstede. Man har også kalt skikken for «likdans» og 
«vakstue». De tilstedeværende satt nemlig på ingen måte tause eller 
tungsindige i stuen, tvertimot var der mat og drikke i overflod, lek 
og dans. Vi kan forundre oss over dette og finne det uforenlig med 
dødens vesen og var følelse overfor den; men for det første skulde 
nettopp det støyende og muntre liv forjage sorgen hos de levende, 
og dernest skulde det beskytte «nåen» for de skjulte fiender som kunde 
overfalle og skade ham eller henne i den første vanskelige tid, dess¬ 
uten glede vedkommende. Denne skikken har vært utbredt over 
hele Nord-Europa og har holdt seg langt opp i den kristne tid, ja 
like til våre dager. 

Maleren Astrup forteller i forbindelse med sin enestående teg¬ 
ning følgende minne fra en likvaka eller «likdans» som det het i 
hans hjembygd. 

«Ukdansen. Det er et gammelt hedensk Jølstermotiv, som kanske 
kan have sin kulturhistoriske interesse. Motivet har optaget mig sterkt, 
siden jeg engang som gut oplevede at se det. Min far tornede fra præke- 
stolen mod denne «ugudelige» og «hedenske» skik, saa den forsvandt 
helt her i bygden. Jeg havde som gut luret mig bort paa nabogaarden 
af nyssgjærrighed, — just fordi far havde talt om det «hedenske» ved 
skikken, og jeg husker alle dage den underlige «gufs» af hedenskap, 
som jeg da oplevede. — For at hædre den døde kom man sammen før- 
end «begravelsen» eller det egentlige «gravøl», — man dansede og 
drak medens den døde laa paa «likstraa» (altsaa førend liket blev lagt 
i kiste) — og der blev holdt gilde mere støiende end i noget bryllup 
med hujing og dans og drikke i et helt døgn. — 

Igjennem larmen hørte jeg ofte, at den døde blev ropt paa navn og 
«skaalet til» — det virkede som noget religiøst (niystik) paa mig, — 
det var næsten som en hedensk ofring eller lignende, som foregik — 

noget som jeg ikke forstod, men som jeg følte desto sterkere. Gulvet 
ristede af dansetakten i «Jølsterspringeren» («Jølstringen»), saa at 
jeg syntes skinbarlig, at liket stundom trampede takten med og spændte 
i sengekarmen med de sorte fødder, som var iført likstrømperne, og 
som stak saa uhyggelig frem under den knappe liksjorte. Det hele 
var — trods all «barok» og uhygge — dog noget næsten høitidelig 
ved, — noget af en gammel uddød kultur, — særlig da folket kom ind 
i stuen i sine sorte klær og hvide sjorteærmer, — kvinderne havde 
ogsaa sorte silketørklær paa sine hoder. Et lys brændte hele tiden i 
en gammel barok snoet lysestake ved likets hode, — det var ild fra 
en «spik» (lang flis eller fakkel, som brugtes i gamle dage som be- 
lysningsmiddel) — denne «spik» havde den døde holdt i haanden 
i dødsøieblikket, — man var altid nøie med at række den døende en 
slik «spik» med ild, idet han udaandede, og det betragtedes som et 
sikkert bevis eller pant paa salighed, hvis den døende under opby- 
delsen af alle sine sidste kræfter var istand til krampagtig at holde 
fast paa den brændende «spik» indtil døskampen var over, — da blev 
et lys tændt med den samme ild, og det lys maatte skiftes og ikke 
slukkes, førend den døde var udbaaren. 

Paa disse «likdanser» blev der drukket mere end almindelig; --- 
den døde havde altid selv brygget ølet i betimelig tid, saa det var af 
særlig god kvalitet, — gammelt og godt lagret. Der blev efterhaanden 
en barok blanding af alvor og høitidelighed og løssluppen lystighed 
(galgenhumør). (Der blev ofte indgaaet forlovelser paa slike lik¬ 
danser). Paa mig gjorde det som sagt et sterkt indtryk, — høitidelig- 
heden — larmen og felespillet og lyden af stemmer, som gik isammen 
i én dur med dansen, det dirred og skrek i vægger og tak i den gamle 
«røikstove», og det ramlcd i bænker og senge, og gulvet ristede som 
et laavegulv, naar kornet paa gammeldags vis blev banket af halmen. 
Den døde laa i sengen med høit optrukne krumme knær, saa den 
hvide liksjorte hævede sig som en pyramide op mellem de sortklæddc 


# 


56 





Likvaka. Tegning av N. Astrup. Eies av H. J. Meyer. 


dansende par, — særlig mystiske og uhyggelige syntes mig likets sorte 
fødder, med de hvide taaspidser. Ved sengefoden stod den hvid- 
skurede «ølkjæng» (en stor træ-kande som brugtes til øl), den osede 
af øl og frisk einelugt, som blandede sig med en snev af liklugt, der 
gik over i sterk brændevinseim, som var rent bedøvende, saa at det 
virkede befriende, hver gang dansen og larmen stilnet, og et af de 
sved-dryppende par slog sig ned ved siden af mig, saa at jeg kjendte, 
at ramm svette-os overdøivede alt det andre.» 

Selvfølgelig er den gamle begrunnelse helt bortfalt i var tid, men 
til 1870 var skikken enda i bruk i Sveits. Fra Voss skriver en em¬ 
betsmann i 1819 at samme kveld som liket settes i likstuen, samler 
ungdommen seg for å vake over liket og danser til dagen gryr, det 
holder de på med så lenge liket står inne. 

Denne handling foretas altså av velvilje og omsorg for den døde. 

Det er virkelig en «bergingstanke» som ligger til grunn. Derimot 
kjenner vi ikke til de uhyrer og farer som man i den hedenske tid 
vilde beskytte nåen for; men i de gamle kvad forekommer likgriske 
hekser og uhyrer som alltid i en ennå eldre tid har fylt tanken med 
redsel. 

BRENNING AV LIKHALMEN 

Mens likvake holdtes til beste for nåen selv, kommer denne skikk 
med å brenne leiet og muligens også tøy, som han (hun) har hatt, 
som en sikkerhetsakt for de etterlevende. På samme måte som liket 
var ladet med en ny og for de levende særlig virksom kraft, må 
også tingene som liket (nåen) har vært i berøring med, være blitt 
uskikket til a gjemmes eller brukes av andre. I senere tid var det 
først ved selve avreisen at de saker som skulde brennes, ble tatt ut 
og satt fyr på. Fra en lokal skildring av akten ser man at stedet 
ble valgt på en forhøyning nord for gården. Familien sto samlet 
omkring det som skulde brennes, og den eldste sønn tente ilden. 
Denne mere høytidelige måten er ikke fulgt overalt, noen brenner 
på gårdsplassen, andre på veien hvor liket skal føres. Likfølget stan¬ 
ser da et øyeblikk og iakttar brenningen i stillhet. Fra det øyeblikk 
døden har grepet inn, er der inntrådt en helt ny situasjon. Liv og 
død går ikke sammen, de må eksistere hver for seg. Og døden fører 
med seg krefter som er farlige for livet — man kunde nesten tenke 
seg den som en farlig smitte. På en måte er det derfor en religiøs 
hygiene i brenningen, som heldigvis også rent bokstavelig har men¬ 
neskelig hjemmel. Med gamle dages dårlige sykepleie og urenslige 
stell var der sikkert gode sanitære grunner for fremgangsmåten. 
Dessuten lå også en annen likeså avgjørende tanke til grunn, nemlig 
beskyttelse mot nåens etterganga. Ved denne akt ble alle broer 
brutt av, og det som kunde trekke eller føre den døde tilbake var 
ryddet av veien. I sa måte liar vi et klart uttrykk fra Telemark: 

«Det var gamal tru at han (ho) ikkje fekk fred i gravi, so lenge 
det var att noko etter han (ho). Um det so berre var ein blodflekk 
eller anna avfall, so måtte det burt» (Skar). 

Og i den hedenske tid var det rimelig at klærne fulgte med. 
For det var vel med våre fedre som med deres etterkommere på 
Island at de tenkte seg a kunne komme i forbindelse med den døde 
ved å ligge pa vedkommendes klær. Ja, det ser ut av en fortelling 
i Eyrbyggesagaen, som er skrevet over 200 år etter kristendommens 
innførelse, som om det var fast skikk å brenne sengklærne ved grav- 
legningen. En kone som het Torgunn hadde så meget pent sengetøy 
og personlig utstyr at husmoren på den gården hun bodde på ikke 
hadde hjerte til å brenne det. Hun hadde imidlertid fått den avdødes 
bestemte vilje å vite: at sengklærne skulde brennes, for andre kostbar¬ 
heter hadde hun forært henne. Men da mannen skulde bære senge- 
teppet (overbredslet), laken og sengeforheng på varmen, ga hun seg 
ikke før hun fikk det overlatt. Men siden ble det så urolig pa går¬ 
den, og dødsfall fulgte på dødsfall, så tilsist ble også disse ting brent, 
forteller sagaberetteren. 

Denne brenning av «likhalm» ble godkjent som fullt lovlig i de 
eldste byforordninger. Det var straffbart å gjøre opp ild på gaten 
og bytomten ellers, men tillatt dersom det gjaldt å brenne likstrå 
eller tjærebre husene. 

Frykten for atterganga følger fedrereligionen som en skygge 
overalt i verden, og det siste slekten gjør i sine avskjedstaler i vare 
dagers jordferd blant de indonesiske folk, 
er å formane nåen til endelig å holde seg 
til sine gode avdøde fedre og mødre og 
ikke mere vende tilbake hvorfra han 
kom. De øvrige forholdsregler mot atter¬ 
ganga i vårt land kjenner vi ikke, men 
fra vårt naboland Danmark vet vi at 



Fuglemotiv. Osebergfunnct. 

likene har vært spikret eller bundet til kisten med ståltråd for ikke 
å slippe løs. Her har man da både et eksempel på hvor hårdnakket 
vikingtidens «nåe»-forestilling har holdt seg i folkeminnet og midler 
til å binde ham. Slikt gjorde man neppe med slekt og venner. Det 
må ha vært unntagelsesmennesker som i levende live var beskyldt 
for å være tryllekyndige eller hatefulle, som man tok slike forholds¬ 
regler mot. 


SJAUND. — 7 DAGERS TERMINEN 

Uvisst av hvilken grunn var der bestemte dager og terminer for 
gravskikkene. Ingen død ble ført ut av huset til haug eller grav 
før sjuende-dagen. Denne termin gjenfinnes overalt i den german¬ 
ske verden sammen med 30-dagen. I det latinske folkesamfunn 
opptrer andre tall, nemlig 3, 9 og 30. Hos slaverne er det 3, 6, 9 
og 40. Hos semittene er de første tall ukjente, men derimot har de 
40 dagers terminen i likhet med slaver og i motsetning til latinere og 
germaner. 

Sjaund er derfor blitt navn på selve begravelsen i Norge. Og de 
første kirkelige lover motarbeider av all kraft denne termin og søkte 
å sette fem-dagers fristen istedenfor. Men disse lovbud kunde aldri 
hevdes. Og det igjen viser hvor ubegripelig trege de religiøse skik¬ 
kene er. Av lovenes ordlyd å dømme skulde man tro at der var to 
motiver som spilte inn for de første kristelige lovgivere: det første 
og viktigste var å motarbeide de hedenske tanker og skikker som 
knyttet seg til «sjaund», og det annet var sikkerlig folkehygicnen. 
For det fremgår av lovbudets ordlyd at liket ikke måtte stå inne til 
forråtnelse begynte. Men det sannsynlige ifølge religionsanalogicne 
er at nettopp forråtnelsen var et tegn på at nåe’n var kommet til 
det første mål for sin bestemmelse. Behandlingen av liket og ter¬ 
minen for gravlegningen må under alle omstendigheter sees under 

Facslmilc av kirkeordinantsen av 1604 med forbud mot «Siunc drick». 


synspunktet: hjelp til den dødes lykkelige inngang i dødslandet. 
Som juridisk frist ble imidlertid syvende-dagen opprettholdt. Og den 
som ikke sørget for å skifte før denne dag, måtte senere finne seg 
i a sitte i uskiftet bo ifølge enkelte strenge lovbestemmelser. Skritt 
for skritt kan vi ellers følge skikkene pa denne dag. Selvfølgelig 
var der stor forskjell på behandlingen av den fattige og den rike. Den 
siste ble vist en overflod av oppmerksomhet og fikk rikest mulig 
utstyr, den første minst mulig. Og der har derfor vært grunn for 
lovene til å innskjerpe at lik ikke måtte begraves bart eller før det 
var stivnet. 

Etter all sannsynlighet var der hele tiden utstilt mat og drikke 
for «nåe’n», og når lokket ble satt på kisten, ble mat og ølbolle 
plasert oppå denne. Slik var det i flere bygdelag, blant annet i Setes¬ 
dal og på Sørlandet, ifølge biskop Hansens innberetninger omkring 
1800. 

AVSKJEDEN 

Det første og viktigste skritt var avskjeden med den døde. Den 
var høytidelig og omstendelig. Av de skikker som har vært i bruk 

lenge og som muligens ennå brukes, er følgende bekreftet fra en 
rekke opptegnelser: 

En av de eldste menn og en som kunde snakke for seg, opptrådte 
som ordfører. Det kaltes «å skille for skålen» (skille-utrede, for¬ 
klare). Skålen som skulde drikkes kaltes for «vel f ar skålen». Ved¬ 
kommende holdt da gjerne en lovtale over den døde og gjorde seg 
til sist til talsmann for denne og takket for seg. En av de nærmeste 
slektninger svarte på denne takk og ønsket sin takk og farvel igjen. 
Derpå drakk alle av et lite kar, «einskilskoppen», som lå og fløt i 
det store kar, og alle måtte drikke denne ut. Rekkefølgen var nøye 
bestemt etter rang og ætt. I denne «skillen» for skålen gjenfinner vi 
det hedenske «føremæle», som var en religiøs og rituell innvielse ved 
de forskjellige anledninger og en fast regel foran skåldrikkingen. I 
forbindelse med avskjeden kan det også i hedensk tid ha vært skikk 
å bære liket rundt ildstedet (midt på gulvet) eller å dunke i dør¬ 
stokken med kisten i det samme man bar den ut. Det ble sagt at 
det var for å si farvel til gard-vorden, husets og gårdens skytsånd, 
som vi senere skal behandle utførlig. Og denne skikk med å 
«kakke» kisten mot dørstokken har vært i bruk like til midten av 
forrige århundre. Men det vil da samtidig bety at liket førtes ut 
av hoveddøren. Ellers har man eksempler på at liket ble tatt ut av 
en egen såkalt likdør, som ellers aldri ble brukt til annet. Ja, Egils 
saga beretter sogar at Egil Skallagrimsson ble tatt ut gjennom veggen. 
I Sverige har det vært bruk på sine steder å ta liket ut av vinduet. 
Og i Danmark finnes utganger som ellers er gjenmurte. Men der 
finnes ikke mange pålitelige vitnesbyrd her i landet om en slik for¬ 
siktighetsregel, som ene og alene har til mål å hindre atterganga. 

Veien til gravhaugen i hedensk tid var som regel ikke lang. Men 
i den kristne tid som opprant med lange transporter til gravstedet, 
var ferden forbundet med store tenkte farer og ulemper. For det 
første var det sed og skikk å fortsette lystigheten og larmen, og der- 

Samling ølskalcr med «einskilsboddar» fra Setesdal. Setcsdalsmusect. 


nest måtte den døde beskyttes mot farer som kunde true på veien. 
At slike skikker, som nå tar seg simple og rå ut, ikke bare var sær¬ 
norske, fremgår av følgende påtaler fra 840 og 915 i Tyskland: «De 
kristne bør ikke bruke høye hyl når de fører liket til graven, de må 
heller ikke ete og drikke over graven. Det er usømmelig å synge, 
fryde seg, beruse seg og fordreie ansiktene ved skoggerlatter, så å si 
juble ved en broders død.» 

HAUGFØRING 

Det gamle navn for begravelse var å «hauge» (heygja) eller 
«haugføre» (haugfæra) den døde, «haugsette» (haugsetja), eller å 
la kaste opp haug. Betydelige personer fikk sin egen gravhaug, men 

i mange hauger finner man også spor etter innsetning av nye gravet. 
I eldre stenalder var det skikk å bisette i felles gravrom. Det krevde 
et voldsomt stort arbeide a kaste opp en anselig haug, og det ble da 
sikkerlig også kun de færreste til del. Da alt var ferdig til selve 
bisetningen, satte følget seg i bevegelse, sikkerlig også etter rang og 
orden. Men i spissen for følget gikk enten eierens hest eller en ku. 
Var det en ku kaltes denne i vår tid utferdsku — og var til ned- 
slaktning ved graven, i hedensk tid var den offerdyr til innvielse 
av graven og muligens reisekost for den døde. Harald Hildetann 
fikk den hesten med seg som trakk liket frem, og de tallrike ben¬ 
rester av husdyr i gravene viser at slakting og nedlegning av hus¬ 
dyr i graven har vært alminnelig. Til overflod ble utferdskua i den 

katolske tid ikke bare tillatt, men endog lov¬ 
hjemlet av kirkens talsmenn, som lot presten få 
den som honorar for sin deltagelse i gravlegnin- 
gen. Det var ikke bare i Norge, men i hele Eu¬ 
ropa at denne skikken hersket. Og grekerne for¬ 
bød i sin tid av nasjonaløkonomiske grunner å 
slakte okser til gravoffer (Solons lover). De 
store norske høvdinggraver utmerker seg ved en 
rent barbarisk rikdom på dyreskjeletter. I Ose¬ 
bergskipet var nedlagt 13 hester, 6 hunder, en 
hel okse og et oksehode, i Gokstadskipet noe lig- 

ofret (blotet) ved graven, kan vi imidlertid ikke 
tenke oss at den døde var hovedpersonen og mot¬ 
tageren. Ifølge oppfatningen av den ventetid 
som trengtes før den døde kom til full styrke og 
kraft igjen i den nye verden, var det snarere 
reisekost og daglig forsyning han trengte. Offeret 
ble derfor sikkert rettet til slektens hellige og 


nende. Dersom denne utferdsku virkelig ble 



Oksehode 

Osebergfunnet. 

Gravsteder med bautastener fra Karmøy. Foto. H. Shetclig. 


sterke fedre, som ble anmodet om å ta vel imot det nye slektsmedlem 
som ble ført til dem ved denne begravelse. Slik gjør fedredyrkerne 
overalt i verden også i dag. Men blodet som ble stenket på kisten og 
på gravkammeret, var et renselsesmiddel. Og renselse var et aktuelt 
problem ved begravelsen. Der ble tent ild i samme øyemed. At det 
ogsa ble stekt og kokt ved graven, kanskje også festet på oksen av 
gravfølget på sine steder, er ikke utelukket. Man kan bare henvise 
til den ovenfor siterte uttalelse fra 840 fra Tyskland om det usøm¬ 
melige i å ete og drikke over de dødes graver. 

GRAVTALE 

Det neste og viktigste skritt ved hauglegningen var igjen «føre- 
mælet», den rituelle tale til beste for den døde. Det sies på en måte 


5 - Fedrckult. 

som må vekke leserens vemod i Hakon den godes saga, da han døde 
av sine sår og ble ført til Alrekstad ved Bergen hvor han ble haug¬ 
lagt med sine våpen uten gravutstyr, at det ble «mælt» (talt) over 
graven etter hedensk skikk. Sikkert dreide det seg om en viss for¬ 
mell utlysning av gravlegningen i dette «mæle», og samtidig en be¬ 
skrivelse og redegjørelse for dødsårsaken og enkelthetene med grav- 
legningcn, f. eks. oppregning av gaver som var gitt den avdøde med i 
graven og hva som ble nedlagt sammen med liket. Men av andre 
«føremæler» som er blitt referert i sagaene, ser vi at det også kunde 
være en besvergelse. Torgils mælte over Bjørn, en attergangar, forat 
han aldri mere skulde kunne bli noe menneske til skade. I vårt 
uttrykk om jordfestelse ligger der visselig også et minne om et 
slikt «mæle» som skulde binde (feste) den døde til graven. Det 
er derfor merkelig at dette uttrykk ble beholdt i den kristne språk¬ 
bruk. 


GRAVGODSET 

Det utstyr som ble gitt den døde med i graven, fortjener en 
særskilt omtale. Her behøver vi ikke å gjette eller møysommelig 
samle spredte opplysninger for å kunne ha noe å meddele. Landets 
museer er fulle av håndgripelige vidnesbyrd om emnet. Der har vi 
det helt rikholdige museum alene fra Oseberggraven: det vakre skip, 
som er en av nutidens største fortidsskatter, med innbo, vogner, 
prydgjenstander, tøyer, redskaper, husdyr osv . 1 

I rekke og rad følger de mange funn av våpen, redskaper, bruks¬ 
gjenstander for kvinne og mann som gravperioden har gitt nutiden. 
Alt dette er imidlertid ikke offer i vanlig religiøs forstand. Der 


Si avgjørende har graven og gravgodset vært for utforskningen av fortidens sed 
og skikk at professor Shetelig sier: «Når gravene svikter oss, savner vi dermed en av 
de sikreste og rikeste kilder til studiet av forhistorien.» Shetelig. Norgeshis:oric s. 106. 

Gravutstyr fra Evebø, Nordfjord. Saks i tre-etui. Skålvekt. Skinnpung med vcktlodder. 

Gullmynt. Lerkar. Foto. H. Shetclig. 

hersker i det hele stor uklarhet og villrede i vårt språkbruk når det 
gjelder disse ting. Det som er nedlagt er visstnok «ofret» av giverne 
i den forstand at de har gitt avkall på det; men i seg selv er det 
gaver gitt til glede og nytte for den avdøde. Det var imidlertid ikke 
bare slekt og venner som kunde utstyre en på denne måten. Der 
synes å ha rådet den merkelige oppfatning at hva en selv kunde få 
gravet ned, kunde en også få med seg i det hinsidige. «Odin sa at 
hver skulde komme til Valhall med sådan rikdom som han hadde 
med på bålet. Det skulde han og nyte som han selv hadde gravd 
ned i jorden» (Ynglingesagaen kap. 8). Bekjente personer som Egil 
Skallagrimsson og Eirik Raude grov ned sine verdisaker før de døde. 
Og deres eksempel har vært fulgt av mange. Man har endog ek¬ 
sempel på en bonde i Sverige i midten av 19. århundre som grov ned 
alle sine sølvpenger før han døde for ikke å være barskrapt i det 
hinsidige. Dette forklarer mange av de funn som uriktig kalles for 
offerfunn. Arkeologer finner ofte enkelte gjenstander eller store 
samlinger av våpen og bruksgjenstander i myrer og kaller det myr- 
offer. Det er høyst usannsynlig at myrene ble betraktet som hellige 
steder. Vi mangler iallfall helt opplysninger herom. Og som bekjent 
nedlegges ikke et offer i hytt og vær, men på de innvidde og hellige 
steder. Derimot var myrene de best skikkede steder å grave noe ned 
i, for det første fordi de var lite beferdede, og for det annet fordi 
de var forholdsvis lette å grave i med datidens dårlige trespader. 
Foruten som rent forretningsmessig deponering av ting som skulde 
gjemmes, må man derfor med størst sannsynlighet tenke på de en¬ 
kelte individers omsorg for sitt eget beste i det hinsidige ved de så¬ 
kalte «myrofringer». 

Når alt var nedlagt og dekket, synes det også som man til slutt 
har drukket skål eller «støyt» ned (helt ned) drikk på gravhaugen. 

Den siste hilsen som ble brakt på en svensk grav i Lappland lød 
slik: «Du har varit falit hågad på den har slagen.» Det var enken 

etter den døde som sa dette idet hun sto frem med flaske og glass 
og tømte innholdet i graven som avskjedsskål. 

Vi er så heldige at vi har en ønske- og hilseformel 
bevart i Hervarar saga brukt til avskjed: «Matte I 
alle bo lykkelige i haugen!» Eller: «Måtte gudene 
forunne deg lykke i haugen!» 

Denne hilsen taler sterkere enn noe argument for 
bostedstanken i forbindelse med haugen og står i 
en skarp motsetning til den foregående periodes 
reisetanke. Men denne store endring i oppfatningen 
er ikke så underlig når man tar i betraktning den 
forandrede gravskikk og forenklede behandling av 
liket som igjen faller sammen med synet på de døde. 

Den mellomtilstand som symboliseres ved reisen i 
dødslandet var bortfalt i oppfatningen, og det hele 
bildet var blitt enklere og flatere. Hvordan allike¬ 
vel reisetradisjonene kunde holde seg forklares mere 
ad kulturutviklingens enn ad religionens vei, idet 
stoffet simpelthen ble fantasi og eventyr uten di¬ 
rekte forbindelse med tro og kult. 

Den siste hilsen kan også ha vært uttalt etter en 
akt som hittil ikke er nevnt, nemlig lek og prose¬ 
sjon omkring graven. Vi vet den har vært i bruk 
hos kelter og germaner, og skikken er beskrevet i 
gamle kvad; men hva vi ikke vet 
med noen sikkerhet eller av antyd¬ 
ninger, er det ikke riktig å utgi for 
historie. Vi vet kun at til visse 
tider har der vært tent bål på 
gravhauger, f. eks. ved Sankt- 
Hanstider da ungdommen lekte 

der. Det vilde de neppe ha kunnet gjøre hvis det ikke gikk 
tilbake på en eldre skikk. Og folkevisen om Haugebonden nevner 
også dansen og uroen på gravhaugen, riktignok som cn anklage. 
Det er ikke urimelig at de merkelige sagn om dans pa kirke¬ 
gårdene som finnes bade i Sverige og Norge, ogsa går til¬ 
bake til dans på gravhauger til glede og oppmuntring for de 
døde. Slikt ble i den kristne æra brennemerket som toppunktet av 
helligbrøde. I 1663 innkom der klage til øvrigheten fra Konunga 
herad i Sverige over at ungdommen brukte kirkegården til lekeplass. 
I Sverige har man endog minner om religiøse danser, f. eks. «Hvembo- 
dansen», som skal skrive seg fra Hvembolunden, en gammel kult- 
plass, likeså «Engledansen», som ble brukt i julen, visstnok for 

• 4 

«englene», de avdøde fedre, som kom på besøk. I Norge har vi 
sagnet om Folgedalen og folket der som danset springar på kirke¬ 
gården juledag. Til straff lot Vårherre snøen falle i 10 samfulle 
uker så hele dalen ble nedsnødd med 7 kirkesogn. I et annet sagn 
fra Hardanger ble de dansende straffet med å matte danse uopphør¬ 
lig i 7 ar uten annet leskemiddel enn takdryppet fra kirken. 

DØDSFEST 


3 o-D AGERSTERMIN EN 

A llerede i sagatiden må den gamle termin for den rituelle begra- 
l velse som vi har nevnt, være fulgt uten bestemt klar sammen¬ 
heng med de dødes hinsidighetsliv. Vi ser nemlig at de skikker som 
egentlig hørte til 30-dagen overføres til sjaund og at den juridiske 
akt med arveskiftet allerede foretas på denne dag. Derfor flyter 
navnene og oppfatningen sammen i uttrykkene «arvøl», «sjelcbad» 
(sålabad), «begravelsesgilde» og «sjaund». Men egentlig hørte arv- 
ølet til på den 30. dag. Disse 30 dager var også sørgedager, og der var 
lagt mange bud og plikter på slekten i denne tid med store inngrep 
i deres daglige måte å føre livet på. De matte derfor få avløsning 
for dette ved en bestemt offisiell handling. Og det skjedde nettopp 
ved dødsfeslcn med kombinasjon av sosiale og religiøse og rent juri¬ 
diske elementer i seg. Denne sørgetid har imidlertid også en annen 
begrunnelse, nemlig hensynene til den døde. Det får vi ikke vite 
noe om i litteraturen eller av folkeskikkene, men her kommer den 
sammenlignende religionsvidenskap oss til hjelp og forteller at sørge¬ 
tiden først og fremst er til for den henfarnes skyld. Hans eller 
hennes tilstand i den første tid gjøres avhengig av de gjenlevendes 
omsorg og pleie. Derfor kreves avhold fra alle handlinger som kunde 
skade eller svekke den dode. Muligens har også norske slektninger, 
slik som sorgende i mange andre nasjoner, vært dømt til uvirksomhet 

og isolasjon i disse dager. Reglene kan etter hånden ha virket sa 
tyngende at arvølet og den første religiøse sørgetid allerede søktes 
avsluttet med sjaund. Saken er at mens vi hører 30-dagen frem¬ 
hevet i lovene, så fortsetter sjaund som den religiøse dødsfest og 
holder seg like til 1600-tallet. Da reiste biskop Jens Nilssøn på visi¬ 
tas i Telemark og Numedal og talte mot «sion» og «arffue» 
(«sjaund og arvøl») i en rekke bygder. Han kalte det for «av¬ 
gudsdyrkelse og papistisk handel», og det kan være at både han og 
andre trodde det var katolske skikker de hadde for seg. Men i ut¬ 
kastet til kirkeordinansen av 1604 vet forfatterne klart og tydelig 
hva det gjelder når de sier: 

«Oss er ocsaa tilkiend giffuet huorledis de vdi Norge (Synderlige 
Vdi Norlanden) holder Siune drick, som de det kalde. Det skall være 
at dricke den af f dødes Siels skaalle, der med at forhielpe hannom till 
ett got herberge: Huilchet bør eblai.it Christet Folk aldrig at tenekis, 
end sige at brugis.» 

Her er nettopp hovedtanken i fedrekulten og gravskikkenc klart 
uttrykt, nemlig at «forhjelpc dem til et godt herberge». 

Men ved denne forkortelse av terminen er det vanskeligere å 
avgjøre hva som opprinnelig hørte til 7. og 30. dagen. 

SJELEBAD 

All sannsynlighet taler imidlertid for at «Salabad» hørte til etter 
hauglegningen, forutsatt at det har vært alminnelig skikk over hele 
landet. Man må nemlig gå ut fra at i et vidstrakt og oppdelt land 
som Norge i oldtiden, kunde det være stor forskjell på skikkene i de 
forskjellige provinser. — Det er særlig Rogaland som har fastholdt 
minnet om sjelebadet. I dialektene brukes ordet rett og slett som 
navn pa gravøl, — men i virkeligheten har det vært en rituell hand¬ 
ling med renselsesbad. Det å delta i en likferd og ha vært i berøring 

med de dødes verden var «farlig», og det farlige matte renses bort. 
— Der eksisterer forøvrig en masse renselsesmidler for smitte fra de 
dødes verden: linfrø kunde strøs rundt huset, velluktendc løv og 
planter som ener har vært brukt som renselsesmiddel. — Men vann 
og ild har nok vært de viktigste midler. I 1573 skrev domkapitlet i 
Stavanger om sjelebadene: «. . . item de ugudelige siellebad, wdj 
hvilke folk de bader sig, læser for de døde, dricker sig drucken met 
megen anden ugudelighed og utilbørlighed der wdj skeer . . .» 

Det viser at deltagerne virkelig badet, og badenes art kjenner vi, 
det har utvilsomt vært badstuebad på gården. 

At navnet er kjent og brukt ellers, det kan man se av gamle gave¬ 
brev, som etter den kirkelige anvisning gir mat og drikkevarer til 
fattige i stedet for å la det oppbrukes til eget «sjelebad». Hadde 

ikke domkapitlet uttrykkelig skrevet om badet, kunde man ogsa 
tenkt seg at bad var feiltagelse for bati, dvs. fordel, bedring, og at 
festen nettopp var til sjel e ba te for de døde. Men ogsa fra Tyskland 
er sjelebad kjent, og som renselsesskikk har det sannsynligvis hørt til 
ved sørgetidens avslutning. Falt denne på 7. dag, fant det sted da, 
og falt den på 30-dagen, ble det utsatt til denne dag. 

Men i sin store alminnelighet er det sannsynlig at selve dødsfesten 
og begravelsens avslutning i eldre tid utsattes til 30-dagen, siden 
denne også har fatt en sa bred plass i lovgivningen. 


ARVØL OG RELIGIØS SKÅL.DRIKKING 

Det vi kjenner av denne fest er forst og fremst det sosiale og 
juridiske element: at arven ble skiftet og at eldste sønnen tok plass 
i høgsetet etter den avdøde. Dette sete hadde stått tomt i sørge¬ 
tiden, og det var utenkelig at han som hadde både retten og plikten 
til å sitte der, skulde våge seg til å ta plassen før den høytidelige 
anledning kom. — Vi kommer senere tilbake til dette viktige stykke 
i det norske hus og forbigår det derfor her. Men høgsetet var tegn 
pa odelsrett og husbondsrett, ingen, ikke engang kongen, kunde ta 
denne rett, og minst av alle den som ikke hadde religiøs og tradi¬ 
sjonell rett til det. 

Det annet er at bordet var dekket med gårdens beste drikke- og 
fødevarer og at en tallrik forsamling — benket etter rang og orden 
— var samlet omkring bordet. I Sverige har vi tradisjonen om 
samspising med den døde, da ble der nemlig dekket også for den 
avdøde, og plassen sto derfor tom for denne. I norske tradisjoner 
er der ingen direkte vidnesbyrd om dette, men forutsetningen for 
hele måltidet var vel at den avdøde selv var tilstede. Flovedsaken 
var allikevel ikke maten. Man kalte ikke samlingen for veitsle eller 
gjestebud, men arvøl — og å holde arvøl talte man heller ikke om, der- 


74 


imot a ilrikkc arv- 
øl, å drikke sjaund. 

Denne religiøse drik- 
keskikk har stor in¬ 
teresse både for sin 
egen skyld, fordi vi 
som norske menn og 
kvinner får vite 
hvordan fedrene har 
tenkt og handlet på 
et bestemt område; 

„ . Eikilsd.ilshornct. Fra middelalderen. Kunstindustrimusect. 

men ennå større in¬ 
teresse har den som forklaring på skaldrikkingen og de ved¬ 
holdende drikkeskikker i folkets sosiale og selskapelige liv. Det 
å drikke sammen hørte med til alle festlige sammenkomster, 
og disse igjen var vevet sammen med den religiøse sed og skikk. 
Juleøl, haustøl, festarøl, sjaundarøl var det samme som julefest, 
haustfest, forlovelsesgilde, begravelse osv. Den viktigste akt be¬ 
sto nemlig i a drikke det religiøse beger som kaltes « minne ». 
Dette ord kan ikke oversettes bare med vårt ord minne, erind¬ 
ring, for bruken viser at man la meget mere i det. Det vil 
bedre forståes når man husker på at tidligere het handlingen «full». 
Man drakk da «full» for gudene og for fedrene. Dette navn kunde 
også brukes på hornet som man drakk av. Det er ikke urimelig at 
det norske uttrykk «å drikke seg full», bli fylt av berusende drikk, 
er en gjenganger av det oldnorske «a drikke full». I Heimskringla 
fortelles at «folk drakk sine frenders full, de som var blitt haug- 
lagte. Det ble også kalt minne». 

På samme måte ble også Frøys og Njørds minne drukket. Minne 
var altså et nyere navn. I det hedenske språk talte man om å til¬ 
egne eller «hellige full» til den eller den. Og denne tankegang er 

den opprinnelige og forklarer det sakramentale ved skikken. Ut¬ 
trykkene gi og hellige (gefa og helga) går om hverandre. Derved 
at tingen ble gitt og helliget til en høyere makt, i dette tilfelle til 
den avdøde, var den hans eiendom, og ved å drikke av den fikk 
de deltagende del og samfunn med ham. Samtidig ga de ham noe 
av sitt, sin kjærlighet, sin sympati, for «a skaffe ham et godt her¬ 
berge». Latinske forfattere oversetter minnedrikkingen med «å tilbe 
de døde i kjærlighet» — eller «drikke av kjærlighet til dem». I den 
første kristne tid kalte man så «full» for «minne» og sluttet med 
å tilegne, man «mælte» bare over drikken som en slags innvielse. 

— Men også derved drakk man med den avdøde og æret ham (henne) 
som venn og forbunnsfelle, saintidig som de avdøde ga de drik¬ 
kende av sin heil og kraft. Dette gjensidighetsforhold er noe av det 
mest fremtredende ved drikkingen av det religiøse beger. Det samme 
forhold må også forutsettes å ha eksistert for gudemaktene. Man 
drakk gudenes velsignelse i seg. At drikken fremkalte beruselse var 
sikkert med i beregningen. Det var noe av religionen selv som reali¬ 
serte seg i beruselscns oppløftede stemning. Og at denne lettvinte 
og for de gamle hedninger så tiltalende omgang med de høyere mak¬ 
ter hadde en særskilt dragning, sier seg selv. 

I den selskapelige omgang, og i skikker med å drikke en til, har 
vi den samme gjensidighet som med minnedrikken. Man drikker på 
gjestens eller vertens, pa de nærværendes eller fraværendes velgående. 

— På samme måte som det var skikk å drikke meget eller tømme 
et visst kvantum for å vise sin «kjærlighet» til den avdøde, har 
det også i den folkelige drikkeskikk vært ansett som en ubeskåret 
hjertelighet og velvilje å tømme glasset til bunns (drikke ut) for 
den man drikker til. Der er derfor meget i de gamle religiøse skik¬ 
ker som går igjen i folkelivet. Det er ikke bare på arkeologiens eller 
naturvidenskapens område at man kan tale om «relikter» (rester fra 
svunnen tid), men i like høy grad på det religiøse og folkelige område. 

Spør man etter formene for den religiøse skåldrikking, vet vi kun 
fra enkelte uttrykk hva som kan ha vært brukt. Fra en innvielse 
av kong Olavs beger i en gildeforsamling fra det 14de århundre 
tør vi ha en nokså alminnelig form for føremælet: 

«Det ærefulle minne til kong Olav den hellige er oppskjenket 
og båret inn. Det skal vi drikke med glede og gammen og 
den gode konges yndest. Befatt eder ikke med slagsmål eller 
slett og ussel dårskap, ap hverken etter hissige utfordringer eller 
skråling, fordi denn høyverdige herre, kong Olav, er hersker over 
landene.» 

Iallfall må vi tenke oss at føremælet besto i en presentasjon og 
navns nevnelse, samt oppfordring til å drikke vedkommendes minne 
og ønske alt godt for ham. Derpå har verten selv drukket med frem- 
sigelse av en bestemt formel som for eks. denne: Jeg drikker deg 
til N. N. Eller en hilseformel som en av de følgende i litteraturen 
oppbevarte: «Far lykkelig Bessi» (Farit hæilir Bessi). «Vær lyk¬ 
kelig konge!» (Verit hæilig konunga). «Kom heil og sæl fostre!» 
(Kom heill og sæll fostri). «Hell deg Jon!» (Heill du Jon). Derpå 
har man så sendt hornet eller skålen videre, og hver enkelt av del¬ 
tagerne har uttalt sitt ønske før han drakk. Vi vet at der også 
hørte visse bevegelser til. I Valdres ble det så sent som i 1600-årene 
holdt et vårgilde hvor det gikk til som følger: — «De giorde derhos 
et maaltid, drak saa hverandre till, og hver gang skaalen gik omkring 
læste de hos sig self, ragte skaalen høyt i veiret, ligesaa maden som 
de hafde i den anden haand.« 

En slik løfting av begeret opp i været viser en respektfull og 
høytidelig holdning. Vi kan derfor godt forstå at forsamlingen var 
spent og deltok med stor oppmerksomhet og iver i denne hand¬ 
ling. 

Så sterk har skikken med den religiøse skaldrikkingen vært at 
man også overførte den til kristendommen og drakk Guds skål. 



* 

«Der skiænktes i store Træbolder. 
Den evig’ Guds Skaale, 
de finge paa Gang, 

Og ærede hannem med frydefuld 

Sang 

Som Landsens Sædvane det 

holder.» 

synger Petter Dass om skikken på 
hans tid. Der ble vist en merkelig 
taisomhet fra de kirkelige myndigheters side overfor skåldrikkingen 
i «kristnede» former. Selveste biskop Jens Nilssøn, som ellers var 

'4 ' 

en energisk og nidkjær geistlig, ønsket «at man kunde faa en bedre 
skik derpa, som icke var saa meget grov». 

Sa har der hørt kvad til, diktet for anledningen til dødsfesten, 
likeså oppregning av slektsforbindelser og gjenfortelling av gammel 
tradisjon. Dette hørte lenge med til underholdningen i sammen¬ 
komstene i mange bygder og særlig i gildene, der hvor de fortsatte 
det gamle folkeliv i den kristne æra. Det vil da si så lenge ikke ølet 
hadde tatt all fornuftig tale og tanke ut av hausen på deltagerne. 
Når det sies at arvølet ble «feiret med kraft», så betydde det som 
regel at der ble drukket med kraft. Og da kom vel allikevel de ting 
inn i festen som føremælet ved Olavsgildet advarte mot, skraling, 
utfordring, slagsmål, ja drap. 

I den gamle religion var der ingen hemning for en overstadig 
beruselse. Av gudemytologicne sees at i gudelagene drakk man også 
både øl og mjød, og etter hvert gikk det også der lystig til. 

Germanernes fjerne slektninger i India har gjort drikken til gude- 
føde: «Slipp ham løs pa den pressede drikk, la den berusende drikk 
strømme fra den ruselskende Indra. Berus deg skjønnleppede ved 
de berusende lovsanger, du folkchelt — ved dette somaoffer.» Såle- 

des heter det i et av kva¬ 
dene. Og det var ikke bare 
gudene, men også prestene 
som forsynte seg av gude- 
nektaren, inntil de, som 
folket sa, «kvekket som 
frosker og larmet og skrek i 
beruselse». 

Men det er innlysende at 
en sekellang vane med re¬ 
ligiøs skåldrikking og beru¬ 
selse måtte sette spor i fol¬ 
kets liv. Den tålsomhet 
overfor overdreven nytelse 
av berusende drikk som har 
vært så karakteristisk for 
norsk lynne, får derved en 
nærliggende etisk begrun¬ 
nelse. 

Med arvølct, som samti¬ 
dig var avslutningen av den 
rituelle begravelse og som må sees under synspunktet «nå- 
berging», var ritualet fullbyrdet i den periode som vi nå behand¬ 
ler, nemlig vikingtiden og århundrene etter kristendommens inn- 
førelse. 

De klager som den kristne kirke reiste mot germanernes grav- 
skikkcr i Mellom-Europa, et par hundre år før religionsskiftet i 
Norge, var: overdreven lystighet ved gravferd, usømmelig moro med 
hyl og skrik, umåtelig eting og drikking, ofring til de døde, måltid 
på graven, minnebeger for de døde, sang og besvergelse, helligholdelse 
av 3., 7. og 30., samt årsdagen etter en persons død. De fleste 



Roskilde domkirke. Margrethcspirct lengst til 
venstre med klokken som fremdeles ringer på de 
bestemte bedetimer og er fra det 16. århundre. 
Den eldste fra det 12. århundre brukes ikke lenger. 

av disse foreteelser har vi i det foregående også kunnet følge i de 
norske fedreskikker. 


ÅRTID 

«Årtid» kaltes den første offentlige samling for den avdøde. Den 
artet seg stort sett som arvølet med unntagelse av arveskiftet og 
de rettsbindende forhold. Minne ble igjen drukket og slektens tra¬ 
disjoner oppfrisket. I en stor familie med mange årtider manglet 
der således ikke på fest og samling. I den tid feiret man altså ikke 
de levendes fødselsdager, men de dødes dødsdager. I den kristne tid 
overtok den katolske kirke både 30. dagen og årtidsdagen som kirke¬ 
lige anledninger og tilbød seg å lese sjelemesse for de bortgangne. 
Siden dette falt inn i det gamle formål «å forhjelpe dem til et godt 
herberge», festet den gamle og nye tolkning seg på en særdeles kraf¬ 
tig måte i folketanken. Ved legater og testamenter sikret formu¬ 
ende folk seg sjelemesse på sin årtid for et uoverskuelig åremål. 
Klokkene i Roskilde domkirke ringer fremdeles til messer (skjønt 
disse er helt bortfalt) for dronning Margrete, d. 1412. På de gamle 
gravstener er årtiden ofte innhugget til rettledning og påminnelse 
for de gjenlevende. > 

Hos folk med en hinsidighetstro som forutsetter lang reise og 
lang likbehandling, blir sørgetiden og begravelsen først avsluttet 
etter ett eller to år. Det er derfor ikke usannsynlig at årtiden (år- 
tidardag) er et minne fra en eldre tid da begravelsen og dødsfesten 
først ble avsluttet med denne termin. 













TRODDE VIKINGTIDEN PÅ «SJEL»? 


VIKINGTIDENS MONISME 

D c skikker som nå er skildret, går tilbake til 6 . å 7. århundre 
e. Kr. Og det syn som røpes i betraktningen av de døde og deres 
oppholdssted, er i høy grad materialistisk preget. Noen dyp religi¬ 
øsitet kan vi ikke spore. Men dette røper igjen denne tids men¬ 
neskers syn på seg selv og tilværelsen. I mangt tenkte og følte de 
som de moderne europeere. Dc hadde passert den mytiske periode 
og var blitt realister. De stolte på sin egen kraft og styrke og var 
lite anlagt for virkelig innadvendt tenkning og grubling. Styrke, 
kraftprøver, kamp og forakt for farer eller overmakt var idealet. 
Den personlige ære og andres omdømme ble satt så høyt at de kunde 
selge sitt og slektens velvære for dens skyld. Jernalderen gjorde men¬ 
nene til jern, men på primitivt menneskelig grunnlag. Tiden be¬ 
ruste med sine fremskritt. Teknikken på land og hav ga en selvtillit 
og selvfølelse som vi må frem til våre dager for å finne maken til. 
Religionen kom herunder i forfall. Gudene eksisterte vel for mange 
som usynlige makter, men sto ikke i forbindelse med moral eller høy¬ 
ere åndsliv. Det hinsidige var et tåket område eller oppdelt i mange 
deler, visstnok et sammensurium av svunne tiders tro som bare gikk 
igjen som «relikter». Noen tenkte på et dødsrike i nord, andre på 
et Hel under jorden, de fleste på gravhaugen, men også mange på 
rommelige opphold i dødsfjell, noen på Valhall. Men tross fortidens 
og likbrenningstidens dualistiske oppfatning av mennesket, var denne 

rasjonalistiske og materialistiske tid gått over til en monistisk opp¬ 
fatning av mennesket. Noen sjel, ånd eller noe høyere jeg som gikk 
over i det hinsidige, hører vi ikke om. Det totale individ, med krop¬ 
pen og hugen, dannet den «nåe» (dødning) som levde videre. 

For oss nutidsmennesker er det fåfengt å diskutere oppfatningen 
av materielle legemer som viser slike helt fornuftsstridige egenskaper. 
Forbindelsen mellom de levende og døde er også for oss en lukket 
verden. Man kan avvise den som innbildning og fantasi. På den 
annen side har man altså millioner av mennesker som lever i dette 
forhold som deres virkelighet og innforliver disse forestillinger i sitt 
liv som den naturligste sak av verden. Men som vi vil se hadde der 
rådet en helt annen oppfatning av de dødes vesen i perioden foran 
denne. Forandringen av tankegangen i mer realistisk og rasjonalistisk 
retning endret derfor synet både på de levende og de døde. Og selv 
om vi må gå ut fra at meningene og oppfatningene også i denne 
tid var meget forskjellige, så var de dog sikkerlig langt mer uniforme 
enn i våre dager. 

FYLGJE 

Fylgja var således et kjent begrep i datiden og arv fra en tid¬ 
ligere tid. Det kunde lett ha vært utviklet til en høyere forestilling 
om menneskets annet jeg og ha uttrykt det som nå menes med «sjel». 
Som navnet røper, betyr det følge, ledsager. Det blir derfor også 
brukt om skytsånden, f. eks. kynfylgja og ættarfylgja. Men sam¬ 
tidig var det kjent som noe i forbindelse med selve mennesket, noe 
som kunde skilles ut og vise seg for andre. Det kobles som regel 
sammen med hamskifte, og så underlig det høres, opptrer derfor 
en «fylgje» i dyrcskikkelse. I drømmesyner får den gjerne kjempe- 
dimensjoner. Gunnar fra Lidarendes fylgje viste seg som en bjørn. 
Flans venns som en hund. Tord som var gjest hos Njål pa Berg- 
torskvål, sa sin egen fylgje som en blodig bukk. Olav Trygvesons 

fylgje viste seg i en kjempeskikkelse osv. I drømme 
kunde fylgjen forlate kroppen, som da lå uvirksom 
igjen. Men skade på fylgjen vilde også skade lege¬ 
met. Det var derfor sterke tilknytningspunkter 
mellom fylgja og legemet. Da Olav Trygveson lot 
sin hund Vige drepe Tore Hjort, viste den døde seg 
i en hjorts skikkelse. Og fortellerne lot også hunden 
drepe hjorten. Denne siste versjon røper den samme 
materialistiske oppfatning av fylgjen som av nåen. 
Tankegangen er typisk for vikingtiden ,og man kan 
skjønne at forestillingene om fylgjen ikke hadde 
full hjemmel i oppfatningen av menneskets vesen. 
I en legendarisk fortelling om Magnus den godes 
fylgje forekommer en «liten gyllen fisk» som kom 
ut av munnen på kongen i dødsøyeblikket og for¬ 
søkte å nå tilbake, men den kunde ikke. 

Døden inntrådte derfor. 



Fabeldyr. 

Osebergfurmcr. 


VORD 

Et annet uttrykk som enda bedre kunde vært ut¬ 
viklet til «sjel» var vord (utt.vør), av oldn. vorSr — 
vokter. Den ble betraktet som et dobbelt-jeg og 
dekker fylgjens vesen forsåvidt som den også opp¬ 
trer i dyreskikkelse. I den senere tid ble vord og 
vardøger gjerne slått sammen. I eldre tid spilte sik¬ 
kerlig vorden en fremtredende rolle fordi den ble satt i forbindelse 
med sjelslivet. Yordstolen, vordlaus var å være fra seg, å ha mistet for¬ 
standen. Lik fylgjen kunde vorden forlate sitt legeme, men sto i mer 
intimt forhold til menneskets indre enn fylgjen. I den gamle litteratur 
hører vi om vordlokking, og den kloke volve kaller det for sin tiende 

evne i rekken, a lokke tilbake «lekende luftfarer til sin egen hug og ham». 
(Strofe 155 i Håvamål). Slike vordkyndige personer må medisinmen- 
nene og shamanene også være i dag rundt omkring blant primitive folk 
i verden. Ved sykdom og skranting oppstilles gjerne som forklaring at 
«sjelen» eller den «lille bror» har forlatt sitt legeme og ikke finner veien 
tilbake igjen. Den kan ogsa overfalles og fanges av usynlige fiender. 

Men hverken fylgja eller vorden kan vi merke har spilt noen 
rolle i denne tids syn på det hinsidige menneske. Selv om det ikke 
direkte påpekes, må begrepene allikevel ha ligget bakom det helt 
flate realistiske syn som tidens gravkultur og dødsliv avslører for oss. 

Vi har ennå et ord som må tas med i denne forbindelse: 

HUGEN 

« 

Mange har ment at hugen nærmest må oversettes med sjel. Og 
hugen var jo et kjent og utviklet begrep. Men ved nærmere etter¬ 
syn viser det seg at med dette uttrykk samlet vikingtiden alt det 
i mennesket som vi betegner med intellekt og sjeleliv . Det kan der¬ 
for ikke anvendes som navn på det vesen som tenktes å leve etter 

døden. T litteraturen, som jo gjengir folkets 
tankegang, ser vi at hugen sier, hugen snur 
seg, hugen går en annen i møte, hugen prø¬ 
ver, hugen har lyst etc. Den begjærer, for¬ 
bitres, beslutter, forestiller seg, betenker seg 
osv. Dette kan aldri sies om fylgja eller 
vorden. Hugen minner derfor om person¬ 
ligheten, selvet, det høyeste i mennesket. 
Og dette tok den døde med seg, men 
ikke i form av fylgje — det annet jeg. 
Dertil var det siste begrep altfor meget 
innvevd med hamskiftetroen, som vi 



Dekorasjonsmotiv. Ose berg 
funnet. 

kommer tilbake til, og bar på en fremmed arv fra en enda eldre 
periode. 

Vi får derfor det inntrykk at vikingtidens oppfatning var opp¬ 
stått ved en direkte avstandtagen fra den eldre mytiske og «over¬ 
troiske» oppfatning. Fra sitt synspunkt var den kommet lenger i 
opplysning og dannelse enn fortiden. Den hadde mindre fantasi og 
mer rasjonalistisk innstilling. Mennesket hadde oppdaget seg selv 
og var betatt av denne oppdagelse. Det menneskeliggjorde derfor 
både livet på denne og den annen side. Men i lengden tilfredsstillet 
ikke denne rasjonalisme og materialisme den religiøse trang. Og dette 
moment må sikkerlig ha spilt inn ved aristokratiets forholdsvis hur¬ 
tige overgang til kristen tro og verdensoppfatning da tideskiftet kom. 

HAM ING JA 

Endelig er der betydelige forskere som har ment at det som i 
sin tid ble kalt «hamingja» var uttrykk for de gamle nordmenns 
forestilling om sjel. Hamingja har visse ting tilfellcs med fylgja 
og har vært betraktet som et tillegg til individet, noe som det hadde 
med seg og kunde disponere over. Heri skiller det seg også fra fylgja, 
som alltid opptrer helt suverent, men kun ved 
farer og store begivenheter. 

Hamingja har intet med hugen å gjøre, 
den tenker ikke, føler ikke. Av ordets sam¬ 
mensetning ligger det nær å slutte at det skri¬ 
ver seg fra gammel tid og har forbindelse med 
«ham». Og denn ham som hefter ved ha¬ 
mingja, viser seg å være ens «lykke». Indonesi¬ 
erne vildc ha kalt det «tondi» og polynesierne 
«mana». Begrepet fører således tilbake til den 
naturalistiske religion med tro på en kraft som 

Dckorasjonsmotiv. Osebcrg- 
funnet. 

kunde erverves og eies til lykke for vedkommende individ. Den 
erstattet intelligens og personlig anstrengelse, hamingjaen kunde i 
seg selv besørge alt. I moderne islandsk betyr ordet lykke og brukés 
sammensatt med «ønske» rett og slett som «lykkønskning». 

I sagatiden utba kongelige sendemenn seg «kongelig hamingja» 
forat reisen skulde lykkes. Og en slekt mente å kunne 
spare opp hamingja til etterkommernes beste. Det kan 
derfor ikke være riktig a oppfatte hamingja som sjel. 

Den er med å bestemme en persons skjebne, men er ikke 
nødvendig for livets beståen eller for det normale livs funk¬ 
sjoner. Den røper et svakt og kollektivt personbegrep og 
synes derfor å skrive seg fra stenaldertidens jakt- og fiske- 
folk. Derfor går også jaktlykke og fiskelykke igjen nettopp 
Dckora- på disse gamle landemerker i vår tid, og man kunde med 
(Mur'' stor rett kalle den moderne «fiskelykke» for «fiske- 
funnet. haminsja». 

BRONSEALDERENS GRAVSKIKK 


LIKBRENNINGEN 

T idspunktet for likbrenningcns opphør kan ikke fastlegges til et be¬ 
stemt århundre. Like så ujevnt som denne skikk begynte et stykke 
ut i bronsealderen omkring 1400 f. Kr., like så ujevnt hørte den 
opp. I eldre jernalder holdt likbrenningen seg uforandret og 
fortsatte like til 5. og 6 . århundre etter Kr. Deretter blir det en 
blanding av branngraver og skjelettgraver om hverandre inntil bren¬ 
ningen helt opphører. I et tidsrom av ca. 2000 år har således denne 
skikk vært praktisert her i landet. Der synes å være enighet om at 
den er innført med den sydeuropeiske kultur som kom med metaller, 
høyere levevis og akerbruk, og noe senere til Norge enn til de syd¬ 
ligere land. Med nye redskaper kunde skogen utnyttes til hus- og 
båtbygging, og ikke minst det siste har gjort underverker i landets 
fremskritt. Derfor ser man også så ofte skip avbildet på bronse¬ 
alderens helleristninger. Det er som om bånd og lenker er løst av en 
tidligere bundet hånd og fot. 

Det som er det slående og overraskende er at denne periode, som 
av de gamle nordmenn selv ble kalt «Brennealderen» (brenm.dd), 
hadde en stikk motsatt oppfatning av «nåbergingen» enn viking¬ 
tiden. Legemet var ikke nødvendig, ikke ønskelig, selv ikke kraniet 
eller skjelettet. Alt ble brent og redusert til aske. Der er visstnok 
trin i forakten for levningene, men disse er uten reell betydning for 

Stor bronscaldcrdysjc. Rogaland. Stavanger Museum. 

grunnsynet. Den mest likegyldige form besto i å feie brannrester 
og aske sammen, og «dysje» over med sten. En bedring av denne 
måte kom med rengjøring og vask av benrestene samt ordnet ned- 
legning i en muret åpning med eller uten dysje. Det neste trin er 
plasering av aske og benrester i urne stilt inn i et muret rom og 
haugsatt eller bare gravd ned i jorden. Til slutt kommer nedlegning 
av benrester med rikere gravutstyr, med våpen, urner, smykker 
som viser at der igjen foreligger tankeskifte. Disse siste former lig¬ 
ger også nærmest opp til gravlegningsperioden i tid, idet de faller 
inn i begynnelsen av den kristne æra. 

Om de enkelte detaljer ved fremgangsmåten vet vi lite utenom 
de opplysninger som cr kommet med i de skrevne beretninger. Men 
alle disse er skrevet ned i den kristne tid og ligger langt borte fra 
den tid og det folk som brente likene. 

Men er det så som arkeologene mener å ha fastslått, at hele denne 

bronsealderkultur med 
likbrenningen kom fra 
Sydøst-Europa, da er det 
rimelig at også de former 
som er kjent derfra fulgte 
med. Ser vi på den greske 
skikk som er vel kjent, sto 
liket bare 3 dager i hus 
før det ble båret ut. Men 
ellers kunde selve brennin¬ 
gen utstå til 7. eller 9. da¬ 
gen. Her i Norge må syv- 
ende-dagen ha hatt en 
gammel hevd, det ser vi 
tydelig av skikkene både 
før og etter religionsskif¬ 
tet. Det skulde ligge tem¬ 
melig nær å slutte at det 
nettopp er under likbren¬ 
ningen at de hellige tall 
for fedredyrkclsen er opp¬ 
kommet. Brenningen fore¬ 
gikk da på den syvende 
dag, og selve dødsfesten på den tredevte med avslutning av sørgetiden 
på årsdagen. 

Avskjed og renselse har vel vært noenlunde det samme som se¬ 
nere. Men siden tankene om det hinsidige og de døde var så helt 
anderledes, må vi gå ut fra at meget var anderlcdes også i skikkene. 
Gravgods ble nesten ikke nedlagt. Det var først med svingningene 
i oppfatningen at våpen og utstyr i de siste perioder ble brent sam¬ 
men med liket. Kun av og til ble der nedlagt noe i gravene, og da 



likrestene nedlagt i urne og dekket med sten. 

Foto. H. Shctclig. 

meget ofte rent symbolske ting, som miniatyrer av våpen eller bruks¬ 
gjenstander. Det var ikke fattigdommen som gjorde det, men den 
oppfatning at det ikke var nødvendig eller ønskelig. Li ku aka var 
sikkerlig brukt. Ogsa denne skikk forklares best ut fra likbren- 
ningstidens forestilling om fiender og farer som truet de døde. Den 
redselsmystikk som vi møter i litteraturen bade fra Grekenland og 
i vår egen, hørte nemlig hjemme i denne tid. I det greske Hades 
hersket stillhet og ro, men utenfor truet uhyret Kerberos, likslukeren, 
sjelefortæreren. De truende Erinnyer for som furier med pisker og 
fakler etter sine ofre. Evrynymos var et uhyre med svartblå kropp 
som en spyflue; han satt og viste tenner. 

I Eddakvadene skildres det landskap de døde skal reise gjennom 
med den samme redselsmystikk. Hel er også blåsvart, grum og grå¬ 
dig; hennes fat var hunger, hennes kniv sult. Hunden Garm var 


Underverdenens furier, «crinyernc», forfølger en helt som forsvarer seg mot dem. 

blodig i bryst og svelg. Ved Nåstranden lå ormen Nidhogg. Fenris¬ 
ulven med det fryktelige gap hylte sa den satte redsel i alle. Uhyret 
Hyrrokkin red på ulven med ormer til tøyler. 

Sal så jeg stande 
fra solen fjernt 
på Nåstranden, 
nord vender dør, 
edderdrypp falt 
inn ad ljore, 
den hall er hengt 
med huggormslyng. 

-Der Nidhogg drakk 

av dødningslik, 

slet varg der menn (Voluspå). 

LIKBRENNING SOM LIKBEHANDLING 

Årsaken til likbrenningen har vært meget drøftet. Enkelte har 
tenkt seg at den døde på den måten ble ofret til gudene. Men som 
oftest betraktes liket som urent og farlig; det strider derfor mot 



Vascbildc som fremstiller scener fra underverdenen. Man ser den trehodedc «hadeshund> 

Kerberos, som bortføres av Heraklcs. 

den religiøse sed og skikk å skulle ofre lik. Derimot kan levende 
mennesker ofres ved å drepes. Legemet i seg selv regnes ikke for 
offer. Andre, særlig representert ved arkeologen Sophus Muller, har 
ment at likbrenningen skyldtes høyere og renere forestillinger om 
mennesket og det hinsidige enn de stcnaldermcnneskene kjente til. 
Legemet skulde etter dette syn betraktes som et mindreverdig ele¬ 
ment som bare var til hinder for det høyere menneske, og den natur¬ 
lige konsekvens ble derfor at man ødela det helt. At likbrennerne 
hadde helt andre forestillinger enn stenaldercns gravleggcrc er sik¬ 
kert; men mer enn usikkert er det om oppfatningen av kroppen 
som en hindring for full utfrielsc av det høyere menneske la til 
grunn. 

Her kan man spørre: For hvis skyld ble liket brent, for den 
dødes skyld og til hans beste eller for de gjenlevendes skyld og til 

deres beste? Dersom den 
ovenfor siterte oppfat¬ 
ning av Sophus Muller 
er riktig, skjedde lik¬ 
brenningen til beste for 
den døde. Og uten tvil 
må hovedmotivet søkes 
her. Men allikevel er ikke 
spørsmålet dermed løst. 
Og det tør nok være at 
det også kan ligge et be¬ 
tydelig hensyn til gjen¬ 
levende til grunn, som 
vi skal se. I stenalderen, 
før likbrenningen be¬ 
gynte, mener man å 

Slange og fabeldyr i kamp. Jellingestenen. Danmark. merke en OVerllåndta- 

Likrester satt ned i muret grav. Siste periode av bronsealderen. Foto. H. Shetelig. 


gende frykt for attergangere. Hele kontinentet skulde være besatt 
av en panisk skrekk for de døde. Og midt i denne nød kom 
likbrenningen som den store redning. Dette kan dog umulig holde 
stikk. Religionshistorien lærer oss at det er av kjærlighet til de døde 
fedredyrkerne holder forbindelsen med dem ved like og endog har 
altere og bilder inne i beboelseshuset for dem. Ja, ennå mer: fra 
gammel tid praktiserer man også på utallige steder og til alle tider 
— også i vår tid — gravlegning av døde i selve beboelseshuset. Det 
kan derfor ikke være av skrekk for de døde, selv om den nok kan 
ha spilt inn, men av helt andre grunner at likbrenningen fikk en 
så alminnelig utbredelse og holdt seg så lenge. 

Her kommer religionsforskningen oss til hjelp. Likbrcnbrenning 
er likbchandling, og denne igjen er basert på hinsidighetsforestil- 
lingene. 

Alle folkeslag som bruker midlertidig gravlegning for å rense 
skjelettet, like fra persernes liktårn, hvor ådselfuglene besørget ren¬ 
selsen, til indianernes vindtørking på stillaser, setter forråtnelsen i 

forbindelse med den dødes reise. Så lenge dekomposisjonen av likets 
bløtdeler foregår, befinner den døde seg i en kritisk mellomtilstand, 
svak, hjelpeløs og uferdig. Likbrenningen var derfor en radi¬ 
kal måte å løse forråtnelsesproblemet på, og den må ha hatt til hen¬ 
sikt å gjøre prosessen kortest mulig. Samtidig avskar den alle mulig¬ 
heter for attergange. Endelig må den også ha stått i forbindelse med 
den dødes reise til det hinsidige og være tenkt som en sikkerhets¬ 
foranstaltning overfor fiender. Først på bakgrunn av disse forhold 
blir likbrenningen «nåberging». Likslukerne og uhyrene hadde ikke 
lenger noen makt til å anfalle de brente døde. Disse hadde ikke 
lenger et legeme som kunde slukes eller forfølges, de var opphøyet 
til en høyere klasse av vesener. For etter alt å dømme tenktes de som 
luftånder med tilhold i astralregionen. Bronsealderen synes ikke å 
ha kjent noe til et underjordisk Hel. 

I vikingtiden var oppfatningen at gjengangere kunde uskade¬ 
liggjøres ved å brennes. Men dette kan ikke være den samme tanke 
som drev frem likbrenningen. For dens utøvere var det legemet 
som hindret en hurtig og sikker inngang i dødslandet. For gravleg- 
gerne var det kraften i liket som var farlig for de levende. Man må 
derfor ikke blande sammen disse helt forskjellige motiver. I en av 
sagaene berettes om en tryllekyndig kvinne som het Gyda. Ffun 
døde, og hennes begravelse bod på store vanskeligheter. Alle naboer 
og slektninger flyktet av skrekk for henne. Bare sønnen Audun og 
hans venn Torgils ble igjen alene med begravelsen. Dc laget en sterk 
kiste med kraftige bæregrep. Men pa veien til gravhaugen begynte 
kisten a gi seg, grepene brast og liket kom ut. De to menn var used¬ 
vanlig sterke, men de hadde sin lulle hyre med a lå liket frem til 
graven. Pa grunn av hennes styrke og farlighet bestemte de seg for 
å brenne liket istedenfor a begrave det. Og det gjorde de så. Men 
for a være absolutt sikre holde de begge vakt inntil bålet var 
brent ut. 

Som svar på det ovenfor stilte spørsmål, om til hvis beste likbren- 
ningen ble foretatt, for de avdødes eller de gjenlevendes, kan vi såle¬ 
des svare at den først og fremst gjaldt den avdøde. Men den danske 
arkeolog Sophus Muller rammer ikke målet når han fremholder at 
tilintetgjørelsen av liket skjedde fordi forestillingen om mennesket 
og dets vesen etter døden gjorde legemets fortsatte eksistens like¬ 
gyldig eller snarere skadelig for den fulle frigjørelse. Likbrenningen 
hadde som formål først og fremst å forkorte den kritiske mellom- 
tilstand som ble satt i forbindelse med forråtnelsen av liket. Dess¬ 
uten tør den nok også til sine tider ha virket som en sikkerhets¬ 
foranstaltning mot attergange. 

Og på bakgrunn av denne skikk kan vi da gå ut fra som temme¬ 
lig sikkert at brenningen av likhalm, seng- og gangklær i den føl¬ 
gende periode var en refleks av den gamle rotfestede likbrenning. 
Ved begravelsen hadde man vennet seg til å skaffe en masse brensel 
og redusere alt til aske. Dette var en både krevende og omfattende 
handling. Ved hauglegningen ble der et tomrom etter denne, og i 
kraft av vaneloven måtte allikevel noe brennes. Forklaringen som 
vi anførte foran for likhalmcn, om ro for den døde, kan nok ha spilt 
inn, men den kan også være oppfunnet etterpå. 



Redselssymbolikk. Osebergfunnet. Menneskeskikkelser i kamp med slanger og monstrer. 

Vi har en skriftlig beretning om likbrenning fra den siste peri¬ 
ode. Den forteller om en varjaghøvdings bisettelse i Russland. 
Varjager var navnet på de skandinaviske, helst svenske kolonister som 
hadde slått seg ned der øst. Og det er en arabisk reisende som har 
skildret begivenheten så langt han forsto den. Den gir altså ikke 
noe bilde av den alminnelige norske fremgangsmåten, men kaster 
dog lys over bruken innenfor aristokratiets og vikingenes krets. 

Den døde ble utstilt i ti dager før brenningen. Fortelleren 
sier at han ble lagt i en foreløbig(?) grav. I den tiden sydde man 
hans reiseklær. Og det kan man nok tro, for det er også meldt i 
sagaene at de døde fikk de beste klær på seg. 

Hans eiendeler ble utloddet før bisettelsen. Dette er uforståelig 
og unordisk, og er derfor ct fremmed trekk. To parter skulde gå 
til arvingene, en part til utgiftene ved festlighetene. En kvinne 
ble utsett til hans ledsagerinne, og både hun og liket ble ført om¬ 
bord i et skip. Der var utskårne støtter ved skipet. Man brakte 
ombord mat og drikke, kjøtt, brød, løk og velluktende urter. En 
hund ble drept og kastet inn i skipet, to hester som først var drevet 
i sprang til de var våte av svette, ble drept, partert og likeledes kastet 
inn i skipet. Til slutt ble piken kvalt. En av de dødes slektninger 
gikk så baklengs med en brann og tente ild på skipet. 

Over branntomten ble der kastet en haug og utskårne støtter 
reist på haugen. Der ble skåret navneruner (navn) i dem. Alt dette 
kan man godta, for med unntagelse av brenningen ligner hele skips¬ 
utstyret det som er funnet i Norge fra vikingtiden i slike skip. 

Men i alminnelighet har det nok gått meget enklere for seg. 
Vanskeligheten har vært å skaffe ved til så sterke bål som trengtes 
til en gjennomført likbrenning. Av regnskapene for brenning av 
hekser ser man at der ble beregnet flere favner. Således bruktes 
til brenningen av Barbro Bjelland fra Sokndal (Dalane) 6 store båter 
med ved. At hver båt tok over '/* favn tør være sikkert. Det minste 

som ble brukt var derfor 3 favner, men sannsynligvis har det vært 
meget mere. I det hele synes det merkelig at man på det trefattige 
Vestland har kunnet samle så meget 
vedfang til dette bruk. Uten tvil har 
man derfor ogsa mattet bruke torv til 
likbrenningen. 

LIKBRENNINGSTIDENS SYN 
PÅ MENNESKET 

Tilbedelsen av fedrene led intet 
skår i den tid kroppen ble brent og 
graven ignorert. Sikkerlig hadde da¬ 
tidens fedredyrkere tvertom meget 
større tanker om sine døde og deres 
evne til å hjelpe enn vikingti¬ 
dens materialister. Men vet vi 
da noe om deres religion og kan 
vi uttale oss om deres syn på 
mennesket? Så særdeles meget 
vet vi ikke. Men en ting er 
sikkert: at tiden hyllet en dua¬ 
listisk oppfatning i motsetning 
til den etterfølgende tids mo- 
nisme. For så vidt har den dan¬ 
ske arkeolog Sophus Muller og 
hans meningsfeller rett i at ti¬ 
den hadde meget høyere og re- 
nere forestillinger om «sjelen», 
menneskets annet jeg, enn 
vikingtiden. Legemet kunde 



Dekorasjonsmotiv med trollske skikkelser. 

Osebergfunnet. 


7 — Fcdrekult. 

forgå, for det konstitutive element for det liv som skulde leves etter 
døden, var grunnlaget på et annet plan. 

Allerede dette er jo meget. Det tillater oss å trekke frem vord- 
og fylgjeforestillingene, som også nettopp bygger pi menneskets 
to-het. Men det kan ikke påvises at noen av disse betegnelser har 
vært alminnelig brukt om de døde. Det behøves imidlertid heller 
ikke, for dersom vi kan lære å forstå hva tiden tenkte om det 
levende menneske, er det mulig også å få lys over hva det tenkte 
om det hinsidige. Derfor kan vi ta utgangspunkt i forestillingen om 
«fylgjentennesket» som typen fra bronsealderen og likbrennings- 
tiden. Og vi kan fastslå at det ble oppfattet som et dobbelt vesen. 
Den del som var beslektet med eller identisk med fylgja, var unn¬ 
dratt døden. Videre måtte fylgja være tenkt som en slags luftånd. 
Likbrcnningen krevde simpelthen som forutsetning en form av det 
hinsidige menneske som hverken kunde skades av ild eller våpen og 
som uskadt kunde fortsette sin reise i luftregionen. Av volvens ev¬ 
ner til å lokke «leikende luftånder heim til sin egen hug og ham», 
vet vi at man har kjent til luftånder. 

Den samme ånd og tone som de høyt utviklede indere la i sine 
bønner til Agni-ilden, som overtok den dødes legeme, har iallfall 
i noen grad behersket også de germanske folks oppfatning: «Brenn 
ham ikke, svid ham ikke, fordærv ikke hans hud eller kropp. Når 
du Ild (Jatarveda) har formet ham, så send ham da til fedrene. 
Når han begynner den siste reise, må han da bli gudenes undergivne! 
Bukken er til dig, brenn den med heten; den må din glød, din lue 
fortære. Men denne må du føre til de lykkeliges verden. Slipp ham 
atter løs hos fedrene; han som ofret til dig, vandrer med offergaver 
til fedrene.» 

Dette var en skreven bønn ved likbrenningen, og vi får et klart 
inntrykk av den prosess som tenktes å foregå. 

Et svakt ekko herav lyder i Yngiingesagaen når det sies at det 

var den tro at jo høyere røken steg av likbålet opp i luften, desto 
høyere var den i himmelen(?) hvis lik var brent, og jo mer gods 
det ble brent med ham desto rikere ble han (Ynglingesagaen, 
kap. io). 

Men tenker vi på likbrenningen og gravutstyret, cr der vel neppe 
noen form som er så skikket som fylgjetroen til å motvirke grav- 
utstyr og gravskikk. Fylgjen er et altfor åndig og lett vesen til å 
behøve tungt menneskelig utstyr. De perioder som oppviser de enk¬ 
leste gravformer, skulde derfor falle sammen med den sterkeste tro 
på et åndigt, høyere jeg. Dette fører oss til brann flakenes epoke. 
Fylgjemennesket skulde med andre ord være å finne helt fra sten- 
alderen til jernalderen. Og bak dens dunkle omriss skulde vi da kunde 
finne igjen de avdøde som ble dyrket og æret som overnaturlige ve- 
sener. Men siden graven ikke tiltrakk seg noen oppmerksomhet eller 
interesse, må kulten ha foregått andre steder, i det fri eller i hus. Og 
leter vi etter slike steder, møter vi horget, stenalteret som en gammel, 
halvglemt form for helligdom. Og i husene på denne tid vet vi av 
de gamle lover at der har vært alter og kultstøtte. Derfor nødes vi 
også til å søke religionens sentrum der. En slik åndeaktig form for 
sjel, som religionsforskerne kaller «frisjel», tenktes også å kunne ta 
bolig i støtter som innvies til den. Og av dem er der mange blant 
primitive folk. Derimot passer ikke vikingtidens nåe til støttekulten. 
Nåen er sitt eget bilde, trenger ikke rom og identifiseres ikke med 
støtter uten i forbindelse med den praktiske kult. Men da blir støt¬ 
ten å betrakte som et alter og ikke som bolig for den døde. 

Fylgjetroen må som tidligere nevnt også settes i forbindelse med 
dødslandet i astralregionen. Og med denne mulighet får vi en mer¬ 
kelig bekreftelse på hele rekken av foregående slutninger, idet vi 
møter en art halvglemte vesener, som Eddakvadene nevner i annen 
rekke etter gudene, nemlig alvene. De er lyse og lette og holder, 
ifolge de tradisjoner som ennå Snorre kunde nedskrive i det i z. år- 

hundre, til i Alvheim i luftregionen. Det slør av halvglemsel som 
hviler over alvene, passer også nettopp til en sa langt tilbakeliggende 
tid som bronsealderen. 


ALVENE 

Men kan det også bevises at alvene har vært mennesker og at de 
er identiske med bronsealderens og likbrenningtidens hellige avdøde? 

I Norge har vi dessverre lite materiell til å besvare dette spørs¬ 
mål med. Vårt språk har forandret seg og kastet bort så mange 
navn og uttrykk som ikke lenger var kurante, blant annet også al¬ 
venes. Det er kun visse formasjoner i landskapet, de såkalte «alva- 
danser» som minner om dem, men ingen har erindring om hva «al¬ 
vene» eller «dansen» var for noe. På den tid islendingene grunnla 
det islandske samfunn i 900-årene og tok med seg navn og språk fra 
Norge, må det allikevel ha vært kjent og brukt. For i sagatiden ble 
der blotet til «alv» både inne i hus og ute på haug. Senere er alv gått 
over til å bety noe nær det samme som underjordiske og hulder på 
Island. Ffer i landet er minnet om alvene samlet i «dansene» og i be¬ 
tydningen luftånder. Navnet forekommer også i andre europeiske 
språk i betydningen luft- og vannånder. Men vann- og luftånder 
dyrkes aldri i husene, så likhet i navn betyr ikke her likhet i gavn. 
Og når Eddakvadene nevner «alle æser og alver», så er det heller 
ikke som luftånder og luftalver, men som mektige vesener. At visse 
personer blir til «alv» ved sin død, nevnes også i litteraturen, således 
Olav Gudrødson på Geirstad. Han skulde endog være blitt rein- 
karnert igjen i Olav den hellige. Vi har også i en islandsk 
saga hvor det sies at *i en haug der det bodde alver kunde 
man ved å ofre en okse og lage gjestebud for alvene få hjelp 
mot sår og sykdom. En Torvard som gikk med store sår, benyttet 
således anledningen og ble helbredet. Her er alvene simpelthen iden- 

tifiscrt med alminnelige haugbuer. De gamle «alvadanser» her i 
Norge er nok også gravminner og kultplasser. Muligens kommer 
«danse»-navnet av leken på stedet når der ble holdt religiøse sam¬ 
linger. De fleste av dem er stensatte, og det er ofte små anlegg 
i forbindelse med dem. Dessverre foreligger det ingen samlet be¬ 
retning om disse ting, noe som unektelig hadde vært av betydning. 

STENALDERENS GRAVSKIKK 


HAMSKIFTETROEN 

F ør likbrenningen ble fast skikk, har vi imidlertid hatt en lang peri¬ 
ode i stenaldcren med gravlegning, og selv om der foreligger 
brudd pa utviklingen også mellom disse to perioder, sa var dog brud¬ 
det langt lempeligere enn ved likbrenningen og vikingtidens grav- 
skikker. Stenalderfolket har i arkeologisk henseende etterlatt seg 
et større antall gjenstander enn de senere perioder, og deres etter- 
latenskaper går like tilbake til den arktiske periode. I den siste del 
av stenalderen var der allerede fast busetning med februk og muligens 
et begrenset akerbruk. Men ellers er stenalderfolket fiskere og jegere. 
De levde nær naturen og har sett pa livet og kreftene stort sett som 
nulcvende primitive jeger- og fiskerfolk. Religionsvidenskapen, som 
i de senere år har gjort så store fremskritt i utforskningen av de pri¬ 
mitive folks liv og tankegang, kan derfor også i mangt og meget 
følge disse forhistoriske slekters spor i den arv de har etterlatt seg. 
Sa overraskende det hores, kan vi trekke opp et like sa tydelig bilde 
av veidefolket med dets religiøse syn, deres oppfatning av mennesket 
og maktene som av bronsealderfolket, fordi det første var sa meget 
enklere sammensatt. 

Den arv som stenalderfolket etterlot til slektene som fulgte, vry 
rik på mange måter, og fordi den var helt igjennom preget av for¬ 
holdet til naturen, kan den betegnes som religiøs naturalisme. Det 

sterkeste uttrykk for denne var hamskifte/roen, og den gikk som 
arv over til etterslekten i mange ledd. Dette gir oss også et sikkert 
utgangspunkt for bedømmelsen av st en al d er tidens religiøse type som 
Hamskif ternen neske. 

Denne type lignet sannsynligvis vikingtidens deri at der ikke 


Redskaper fra 
stenalder tiden: 
sigd, pks, kniv 
og skrape. Stav¬ 
anger Museum. 
Disse ting gir 
med engang 
inntrykk av 
hvilke vanske¬ 
ligheter veide¬ 
folket kjempet 
med i sitt dag¬ 
lige liv. 

ble gjort noen forskjell på kroppen og sjelen. Også stenaldermen- 
nesket var antropologisk talt monist, men det var den store forskjell 
at hamskiftet forutsatte at det kunde gis mange forskjellige former. 
Når Loke tok skikkelse av en laks, så var laksen Loke. Når Volsung- 
kvadet lar Siggeirs mor opptre i elgeskikkelse, da var hun det og ikke 
noe annet. Ham betyr ytre bedekning, utseende. Det må derfor 
ikke forveksles med personens annet jeg som fylgjen og vorden. Det 
er først i tiden for fylgjetroen at man lar individet selv ligge dødt og 
bare lar fylgjen ta hamen på seg. Men denne dualisme synes ikke 
å ha vært oppkommet i stenalderen. Den enkle og primitive form 
for hamskifte har holdt seg langt ned i tiden. I gudcmytologien er 
det alminnelig at guder, jotner og tusser bytter ham på samme måte 
som mennesket. Selveste Odin opptrådte som fugl, fisk og orm. 
Loke opptrådte som merr, sælhund, laks osv. Jotnen Tjatse som ørn. 
Oksen «Harri» var hamen av en mann; da den ble drept døde ogsa 
mannen. Personen var absorbert i hamskikkelsen. Dette viser at 
stenalderfolket hadde et utviklet mctamorfosebegrep, og det vil 
lønne seg å se litt nærmere på hvordan dette begrep kan være opp¬ 
stått. Først og fremst må man ha for øye den kamp veidefolket 
førte for å skaffe seg føden. Naturen var hård, redskapene i høy 
grad primitive og alt avhengig av hva jakt og fiske kunde innbringe 
for anledningen. Dernest var oppfatningen av forholdet mellom dyr 
og menneske helt forskjellig fra var. Vi er individualister og føler 

vårt menneske¬ 
verd og avstan¬ 
den fra den 
lavere skapning 
som umåtelig. 
Men for den 
tids mennesker 

Fisk (laks?) pa hellcristninj; fra Drammensfjorden. Foto. Engelscad. var der ingen 

Dyrebilder fra helleristningcne ved Sjdmannskolen, Oslo, Foto. L. Smestad. 


uoverstigelig kløft mellom dyr og menneske og ingen forakt fra men¬ 
neskets side overfor dyret. Tvertom forteller det primitive menneskes 
forhold til dyret om beundring og ærefrykt. Dyrets egenskaper blir det 
misunt: ulvens villhet, bjørnens styrke, elgens og hjortens hurtighet, 
revens list, selens frie bevegelser, fiskens lynsnare flukt osv. Mennesket 
ønsket selv å kunne eie slike egenskaper i kampen for tilværelsen. 
Det følte seg heller ikke skilt ut som en «overskapning», men så seg 
til alle sider forbundet med levende og døde ting. Denne siste inn¬ 
deling mellom levende og døde hører dessuten vår tid til, og var 
ukjent i stcnalderen. Dyresamfunnet ble oppfattet som en parallell 
til det menneskelige. Vi kan derfor få nærmere innblikk heri ved 
å undersøke nulevende mennesker som har samme innstilling. I Syd- 
øst-Asia betraktes således tigeren enten som hamen av et menneske 
eller som et vesen med liv og innretninger omtrent som menneskenes. 

Dyrene har hus med taksperrer av menneskeben, dekket med men- 
neskehud og kvinnehår, de bor i byer, har høvdinger og råd osv. Ved 
siden av tigeren lever elefanten, villoksen, villsvinet, hjorten, kroko¬ 
dillen i lignende samfunn. Indianerne tenkte seg bjørnen som jeger 
og nomade med hus, lys og diverse gjøremål om vinteren. Og til 
slutt — dyrene kan også skifte ham og opptre i helt annen skikkelse, 
av og til i et annet dyrs, av og til i et menneskes. 

Denne samme innstilling må stenalderfolket, i ethvert fall veide¬ 
folket, ha hatt, ellers vilde de ikke ha kunnet bygge sin oppfatning 
på hamskifte med dyr. De tilhørte derfor gruppen kollektive natur¬ 
mennesker. Enhver form for individualisme lå uendelig fjernt fra 
dem, de følte seg bare som levende skapninger sammen med alle 
andre. I religionshistorien kalles dette kulturnivå for totemisme. 
Denne religionsform bygger på forbund og slektsskap med, ja ned- 
stamning fra dyrene. Og de dyreavbildninger som veidefolket har 

etterlatt seg her i lan¬ 
det, synes med sikker¬ 
het a kunne betraktes 
som totemdyr. Dermed 
har vi imidlertid en for¬ 
bindelse med andre 
historiske folk rundt 
omkring den nordlige 
polarsirkel som også 
har tilhørt og delvis 
ennå tilhører gruppen 
veidefolk med totemis¬ 
me. De har samme kul¬ 
turutvikling, lever un¬ 
der samme naturfor¬ 
hold som våre arktiske 

Nord-amerikansk dobbeltmaske som viser hvordan indianerne tenkte seg hamskiftet. 


stenaldcrmennesker, og dc må derfor forutsettes ogsa a ha fellesskap i 
religiøse tradisjoner med dem. Dette forhold skulde derfor kunne ut¬ 
nyttes til å lette tolkningen av symboler som skriver seg fra de nor¬ 
diske folks eldste overleveringer. 

For det hinsidige menneske har ikke ham og hamskifte direkte 
interesse, men ved de flytende grenser til alle sider åpner der seg 
muligheter både for å forklare redselsmystikken i bronsealderen og 
forvandlingsmulighetene etter døden. Det vilde ikke være over¬ 
raskende om stenaldermennesket, som levde i en så sterk nutursym- 
bolikk og med forestillinger som dette med hamskifte, også først 
hadde skapt alveforestillingcnc. Eskimoer, indianere og nordasiatiske 
folk som fremdeles deler hamskiftetroen, har også samtidig forestil¬ 
linger om lange reiser til dødslandet, lykkelige jaktmarker og et 
onskcland hinsides. Særlig dette med reisen, som vi skal komme til¬ 
bake til, må skrive seg fra denne tid; for det har ikke vært noe 
utpreget emne i den kultur som innvandret fra Asia og Sydøst- 
Europa i bronsealderen. Emnet synes med forkjærlighet å ha vært 
behandlet av nordlige folk. 


107 


LIKBEHANDLING 


De eldste graver vi kjenner, er boplassgraver. Det kunde synes 
å være en barbarisk skikk å begrave likene nær bostedet, men skikken 
forekommer både hos halvsiviliserte og primitive folk. Sannsynlig¬ 
heten taler for at det bare dreier seg om en midlertidig begravelse 
og altså mere var en likbehandling. I boplasser fra Mellom-Europa 
har man nemlig funnet kranier og skjelettdeler bisatt i huler som 
også var bosteder. Etter forråtnelsen ble liket tatt opp, renset og 
satt i familiegraven. Ellers ble likene i den yngre stenalder lagt i en 
muret hcllekiste og tildekket. De store familiegraver som man har 
funnet i sydligere land, har ikke vært brukt i Norge. Stenkretsene 
og de stensatte graver skriver seg fra den megalitiske tid. Det var 
en blomstringstid med invasjon av nye redskapstyper og former som 
er utbredt over hele det sydlige Norge. I flere stenkretser finner 
man gravkammere, men da alt innhold er fortæret, kan de ikke gi 
megen beskjed om det folk som bygde dem. Etter analogier fra andre 

land må disse sten- 
kretsgraver imid¬ 
lertid ha hatt noe 
med familie og 
forsamlinger å 
gjøre, selvfølgelig 
da alltid i for¬ 
bindelse med de 
avdøde stamfedre. 
I stenaldergraver 
og bygninger kan 
man fastslå en be¬ 
stemt orientering 
mot nordøst og 



Elg. Totemlignende dyrebilder pi gotlandske gravstener. 

nord. Dette er ellers gjerne forbundet med forestillingen om en him¬ 
melport eller inngang til dødslandet i retning av soloppgangen. Yi er 
derfor berettiget til å tro at også stenalderen hadde en mening med 
denne orientering mot nord og nordøst. Lå deres dødsland i den ret¬ 
ning? Dersom det er så at også stenalderfolket delte alvetroen, kaster 
dette et merkelig lys over en gåtefull inndeling av disse alver i svart- 
alver og lysalver. Det ligger da nær å anta at det er likbrenningstidens 
høye vurdering av sin egen gravskikk i motsetning til den tidligere 
stenalder-praksis som førte til at man kalte de brente for lysalver, de 
begravne for svartalver. Men i og for 
seg har denne inndeling ingen religiøs 
hovedinteresse. 


OVERSIKT 

Hermed har vi fått et innblikk i 
norsk folkeliv fra den arktiske stenal- 
der og fremover til tiden før religions¬ 
skiftet. Det blir på den måten mulig å 
forklare mange gåtefulle og hittil ufor¬ 
ståelige trekk i folkets tankegang og re¬ 
ligion. Det er alle forskeres samstem¬ 
mige mening at befolkningen fra den 
eldste tid er vesentlig identisk med den 
samme språkætt og rase som ennå lever 
i landet. Kun at det fra tid til annen har 
funnet sted innvandringer fra syd og 
øst. Tankegods såvelsom kulturgods, 
redskaper og tilpassede former i hus og 
bohave er overlevert fra det ene år¬ 
hundre og det ene årtusen til det 



And. Totemligncndc dyrebildcr på 
gotlandske gravstener. 

Bjørn. Helleristning i Efjord, Nordland. Foto. G. Gjessing. 


annet. Det er derfor intet underlig i at der fremdeles lever minner i 
folketanke og språk fra de svunne tider. 

Den eldste religion var, som vi har sett, naturalistisk. Mennesker 
og dyr gikk sa a si sammen i et felles liv. Og levende og døde hadde 
ikke mindre, snarere mere med hverandre å gjøre. Det er jo meget 
som tyder på at de gigantiske naturmakter, som senere ble kalt jot¬ 
ner, da representerte de høyeste guder. Av dem var noen gode, andre 
onde eller farlige. Selv mytologien har jo fastholdt tanken om de 
vise og rike jotner som blandet seg med æserne, til tross for at ellers 
alle jotner ble betegnet som gudenes (æsenes) fiender. Æsene, dvs. 
visse kulturguder som fulgte invasjonen fra syd, ble først kjent se¬ 
nere i bronsealderen, og andre guder først i den kristne æra. 

Bronsealderen frigjorde seg litt etter litt fra det naturalistiske 
standpunkt og antok den dualistiske oppfatning av mennesket som 

bestående av to vesensdeler, men be¬ 
holdt hamskiftetroen i modifisert 
form. Det ble ikke lenger personen 
selv som forsvant med hud og hår i 
hamen, kroppen la bare som livløs un¬ 
der hamskiftet, mens fylgjen, ens an- 
net jeg, tok ham på seg og opptrådte 
uavhengig av kroppen. Gudehelten 
Odin skildres derfor således i Yng- 
lingcsagaen: «Odin skiftet ofte ham, 
da lå legemet som sovnet eller død r, 
men han var da fugl eller dyr, fisk 
eller orm, og for på øyeblikket ti! 
fjerne land.» Ennå så sent som i 
Eddadiktenes tid ble hamskifte be¬ 
traktet som lovlig og normalt, men i 
• sagatiden har der funnet sted et nytt 
tankeskifte. Hamskiftet betegnes heretter som abnormt og tilskrives 
uhyggelige og unaturlige krefter. Det overlates helst til seidmenn og 
abnorme personer. Men man trodde likefullt på muligheten av å opp¬ 
tre i en annen ham. 

Verdensbildet har også skiftet i løpet av disse store epoker. 
Dødslandet i astralregionen skriver seg enten fra bronsealderen og 
likbrenningen eller fra stenalderen. Det hviler på et såkalt vertikalt 
verdensbilde med sfærer som går i dybden og høyden. I Edda¬ 
kvadene har dette fått uttrykk i de 9 heimer eller verdener, den ene 
over den annen. I vikingtiden og på den tid da gudemytologien 
skaptes, opptrer forestillingen om det horisontale plan med den flate 
jordskive og gudeheimen i sentrum, mannaheimen utenom denne, 
og jotun- eller tusseheimen ytterst i periferien. Det var oldtidens 
bilde av jorden som en bakstehelle eller et utbredt plan som lå til 


Hester. Totemligncnde dyrebildcr fra 
gotlandsk c grav Stener. 

grunn. Og når vi skal forstå de religiøse forestillinger, må også disse 
ting holdes klart for øye. Der hersker ingen uniformitet i det reli¬ 
giøse. Tvertom er der variasjoner og bølgegang, bevegelser frem 
og tilbake. Denne siste del av vår fremstilling har derfor særlig tatt 
sikte på å få mere klarhet over de vekslende epokers syn på men¬ 
nesket selv, forat vi med større sikkerhet skal kunne trekke korrekte 
slutninger om dets religion og tro på livet etter døden. 

DØDSLAND OG DØDSREISE 


HVOR KOM DE DØDE HEN? 


D et foregående har vist at de forskjellige epoker har hatt temme¬ 
lig avvikende skikker og syn. Hva som har vært felles for alle 
er det religiøse forhold til de avdøde. Disse er blitt betraktet som 
høyere vesener og har mottatt æresbevisninger og tilbedelse på samme 
måte som andre usynlige makter med evne til å skade eller hjelpe. 
Det var kun i den første svake mellomtilstand etter døden at de selv 
matte få hjelp og daglig omsorg fra de gjenlevende. 

Det er da innlysende at på spørsmålet om hvor de døde kom hen, 
vilde de forskjellige epokers mennesker gi forskjellige svar. I vår 
mytologi er vi blitt vant til at de døde enten tenktes å komme til 
Hel eller til Valhall. Men så enkelt er det ikke i virkeligheten. Siden 
vi nå har fått tak i hovedlinjene både i brennalderen og de to tids¬ 
epoker som ligger foran og etter den, faller det naturligst først å 
undersøke hvordan tiden før kristendommen så på spørsmålet om 
de dødes verden. Først bør det dog gjøres klart at guder og men¬ 
nesker ikke plaseres sammen. Like så litt som de har noen intim 
berøring med hverandre i dette liv, like så litt tenkes de å ha det 
etter døden. I den alminnelige religionshistorie verden over belæres 
vi om at de avdøde har sitt samfunn, gudene sitt. Der er ingen sam¬ 
menblanding. Derfor er Valhall en unntagelse fra regelen, og minner 
om et hedensk paradis etter mønster av det bibelske. Men herom senere. 
Typen på den døde i den siste hedenske periode er ovenfor fast- 


8 — Fedrekult. 

slått som «nåe» (oldn. når). Det oversettes med dødning, men denne 
oversettelse rammer ikke det religiøse innhold som ble lagt i ordet. 
I datidens språk og tankegang var det et fulllødig navn på det hin¬ 
sidige kraftmenneske. Det kommer derfor igjen i uttrykk som nås- 
heinien, nåstrand, nåskip, någrind, nåsord, i stedsnavn som Nåstad, 
Nårstad, Nånes, Navik, Nåvatn, Nåli, Nåbekk etc., og var innar¬ 
beidet i språket. Nåen levde på samme horisontale plan som men¬ 
neskene, hverken oppe eller nede, unntagen for så vidt som graven 
var nede. Men når vi kommer til det virkelige liv og de enkelte 
former, blandes begrepene ofte sammen. 

I kvadene finnes lite eller ingenting om dødslandet, med unn¬ 
tagelse av antydningen om et dødningrike hos eller nær jotnene. 
Dette viser at den praktiske religion ikke er skildret i kvadene, men 
at innholdet i disse meget mer er en idealisering eller systematisering 
av blandet stoff, foretatt av religiøse vismenn. 

GRAVHAUGEN 

Vender vi oss så til vikingtiden med spørsmålet om de dødes opp¬ 
hold, får vi ikke bare ett, men mange forskjellige svar. Atter et 
bevis pa religiøs oppløsning og tankeskifte. Der møter man først 
den lokaliserte gravplass som de dødes hus og hjem. Bevisene herfor 
er gravinnredningen med sikte på varig bolig, utstyr som til en bu- 
sitter, våpen til forsvar, luksusartikler, verdigjenstander osv. Hertil 
kommer personnavnene pa gravhaugen, og sist men ikke minst 
kulten. I betegnelsen haugbu, som må oversettes han eller hun som 
bor i haugen, er denne oppfatning festnet i språket. Derfor tenkes 
også de døde å være nærværende på gården, å gi fruktbarhet og god 
avl, beskyttelse til folk og fe. Deres tid begynte særlig etter solned¬ 
gang, og derav kommer de sterke og utbredte forbud (tabu) mot 
støy og arbeide etter solnedgang. 

På samme tid som denne lokalise¬ 
ring av de døde til graven betones, må 
det dog ikke forståes derhen at ikke 
forestillinger om et større og mer om¬ 
fattende dødsland kunde eksistere side 
om side med den lokaliserte gravhaug. 
Vi har således navnet «dødsens dør» på 
haugen, og derfor kunde det saktens 
tenkes at veien førte videre. 

FJELL 



Derpå tyder blant annet troen på TotcmIignendc dyrcbilder fra got . 
f jell som opphold for de døde. Det er landskc gravstcncr. 

som om befolkningen selv reagerte 

overfor den begrensning graven fremstilte, og søkte en utvidelse. På 
den tid islendingene utvandret, må det ha vært nokså alminnelig, for 
vi hører at Torolv fra Sunnhordland og hans slekt mente at de gikk 
i fjell etter døden. Derfor ble det fjell de hadde valgt ut kalt «Helga- 
fjell» og belagt med tabu. Om en Seltore og hans slekt hører vi noe 
lignende; de hadde Toresberg. En Reidar hadde Mælefjell, en Svan 
hadde Kalbakshorn til dødsbolig. I Norge må denne tro være helt 
glemt og bare husket i sagn om bergtagning. Lappene plaserer deri¬ 
mot de døde i fjell; og på disse stedene våger de ikke å sla ned med 
reinen eller med teltslagning. Barneskrik, jakt og blå klær er også 
forbudt i deres nærhet. Det kunde tenkes at der her har foregått en 
utveksling mellem lapper og nordmenn i hedensk tid, slik at den 
ene har lært av den annen. Men det spørsmål er iallfall ennå ikke 
utredet. 

Det kan også hende at noen av de fjell som i folketradisjonen er 
utpekt som heksefjell, har stått i forbindelse med dødstro: Hekle- 

fjell, Hornelen, Blåkoll, Kåråsen, Lyderhorn, Dovrefjell og andre 
er ofte fremhevet i sagn som farlige. 

HAVET 

Dødsland hinsides havet eller i havet er av en annen og mer frem¬ 
med art, og der er kun sparsomme meddelelser om det i tradisjonene. 
Men på grunnlag av skipsgravene, både de virkelig nedgravde eller 
brente skip og de symbolske skipsgraver med stensetning eller kon¬ 
turene av et skip, må vi slutte at forestillingen har hatt stor utbre¬ 
delse i kyststrøkene. Hertil kommer også helleristningene med døds- 
skiper. Vistnok er tolkningen av bronsealderens symboler ennå tem¬ 
melig mangelfull, men blant de mange former er det vanskelig å 
tenke seg at ikke dødsskipene har fått plass. Det er først og fremst 
de sjøfarende som har hyllet denne tro, og siden det særlig er de 
vestlige keltere som har gjort seg kjent med sine sagn om et skjønt 
dødsland på øyene i havet vest, kan det synes rimelig å henlegge 
denne tradisjon til den såkalte keltiske jernalder, altså forholdsvis 
sen tid. I mytologien møter vi dødsskipet «Naglfar», oversatt av 
islendingene med nåskipet; likeledes navn på gudeskikkelser tilhø¬ 
rende havet som Æge og Rån. Grekerne kjente bare til en flod med 
en dødsferje. Nordmenn og keltere som prøvde seg i langfart og 
higet ut på det store ukjente osean, forestilte seg en havreise. «Nå- 
strand» og «Dumbshav» hører derfor til i denne tradisjon. Det var 
bra for sjøfolk å ha en gullmynt på seg i tilfelle forlis. Dette ligner 
den greske skikk med å legge en gullmynt i munnen på de døde, 
forat de skulde ha ferjepenger over Styx. Og dette kunde tyde på 
at det ikke var i selve havet, men hinsides havet dødslandet lå. Det 
verdensbilde som var gjengs, var som oftere nevnt den runde skive, 
og Snorre legger etter klassisk mønster sjø omkring hele jordskiven. 
Midt på den lå gudeheimen, Åsgård, ytterst Jotunheimen, og mel- 

«V bur en », Fjell i Høgsfjord nær Stavanger. Navnet betyr Utbaren, og sagnet forteller at 
det er de forkastete barn som ble båret hit. Ved alle «Uburer» hører man derfor uhygge¬ 
lige skrik fra de forkastete. 


lom disse to Manneheimen. Muligens har samtiden oppfattet døds- 
landet som liggende på den annen side av sjøen. Men sannsynligheten 
taler for at der ikke forelå noen klare forestillinger i så måte. 

I NORD 

Merkelig nok er dødslandet ofte kombinert med jotner. Det er 
sikkert en meget gammel tradisjon siden den går igjen i så mange for¬ 
mer, og det er ikke så lett å få tak i den opprinnelige religiøse tanke. 
Har jotnene vært guder i stenalderen, og er de blitt troll og uhyrer i 
vikingtiden — eventyrskikkelser og midler til å dramatisere datidens 
dyrkede og anerkjente gudemakter? Det er nemlig en kjent utvik¬ 
lingsprosess, som vi også kan iaktta fra de dødes kult, at avskaffede 
vesener degraderes. Engang var de dyrkede og anerkjente gude- 

makter og skytsånder, men ved religions- og tankeskifte ble de til 
tusser og troll, draug og attergangere. Som regel blir jotnene i denne 
tradisjon plasert i nord, og dette nordproblem er det ikke lett å 
komme forbi. I nord skulde Jotunheimen være, og Jotunheimen og 
Alvheimen var de grenser mellom hvilke den Manneheim lå som nå 
heter Norge, sies der et sted. Men nord ble i kristen tid igjen til 
Trollebotn og Trolleheim. Loke kom fra nord. I nord ligger også 
Nåshcimcn. Og ofte blir dette mystiske nord lagt ned. En forban- 
nelsesform gikk ut på å lyse fienden «nord og ned». Likslukeren 
Hræsvelg plaseres i nord, salen på Nåstrand var behengt med hugg¬ 
orm, det dryppet eiter ved ljoren, og Nidhogg sammen med vargen 
rev og slet i de døde kropper. Her møter vi altså hele redselsfaunaen 
samlet i nord i rimtussenes og trollenes kalde og ufyselige polar- 
region. 

Samtidig, som for å øke gaten, viser det seg at nord har vært 
en hellig retning. I folkeskikkene er der gjort meget mere vesen av 
nord enn av øst. Ved slakt måtte dyreføttene ikke peke mot nord. 
Når man klippet negler og hår eller vasket seg, måtte man ikke 
være vendt mot nord. Nordrennende vann var der en særlig kraft i, 
det bruktes mot sykdommer. Høgsetet ble plasert i nordost i huset, 
og flere steder som f. eks. i Setesdal er det å sette seg i «nord» det 
samme som å sette seg i det mest ansette sete. Det synes også som 
om det var vendt mot nord at fedredyrkerne ba til sine fedre. Da 
Håkon Jarl henvendte seg til Torgerd Hølgebrud, som synes å være 
en av hans store kvinnelige aner, vendte han seg mot nord, sier 
sagaen. Og i kristen tid skulde hekseformularene, som grep tilbake 
til de hedenske skikker, uttales vendt mot nord. «Vend deg rett 
hen i norden», heter det i mange formularer. Og når kristen¬ 
retten i selve innledningen innskjerper at de kristne skulde be vendt 
mot øst, så er det meget som tyder på at dette skulde være til for¬ 
skjell fra den hedenske nord-retning. Det kan heller ikke bare være 

i Norge man har plasert visse ting fra det hinsidige i nord, for i en 
gammel engelsk preken henlegges selveste fortapelsens sted til nord, 
der «hvor alle vannene går ned». Foreløbig må dette mystiske og 
motsigelsesfulle dødsrike i nord som kombineres med jotnene, stå 
for hva det er. Vi vil også finne nord i en helt annen forbindelse, 
og en harmonisering av motsetningene kan da søkes på helt ny basis. 
(Se s. 126). 


HEL 

Av dc to steder som vikingtiden samlet sin hovedinteresse om, 
er Hel det best kjente og oftest omtalte. Det er imidlertid en stor 
feiltagelse å identifisere det med helvede. Det er veien frem som 
er pinefull, men vel fremme er alt vel. Det brysomme ved problemet 
er at Hel ikke tilhører det horisontale verdenbilde med den flate 
jordskive, men en etasjeordnet tilværelse. Dog viser reiselandskapet 
til Hel et alminnelig kjent flatebilde, så forestillingene er uklare og 
blandet sammen over hele linjen. Ofte blandes også Hel sammen 
med Jotunheimen. Men i alminnelighet anskues stedene ut fra jern¬ 
alderens storgårder med grønne enger, husanlegg, buskap, gjetere, 
grinder og bruer, haner, bikkjer og stuter. Inne er der benket med 



Fantasidyr og slanger som dekorasjon. Osebcrgfunnet. 

bord og sete og hengt tjeld på veggene. Mjød, den høytskattede 
drikk, er satt frem. 

Men i den senere tid er Helheimen påvirket av de greske Hades- 
forestillinger, og er blitt et straffested, hvor Hel, en dødsgudinne, 
overvåker de døde. Samtidig blir Helheimen forvekslet med Nivl- 
heim, også et underjordisk rike, men meget eldre enn jorden og 
hjemstedet for eldgamle og meget sterke makter, som går igjen som 
skygger i den yngre gudemytologi. 

VALHALL 

Valhall, hvis navn der foreligger mange tolkninger på, er et 
kunstprodukt fra krigertiden. På et sted sies det at Valhall var for¬ 
beholdt konger, jarler og høvdinger, det var altså aristokratiets re- 
trettsted. Senere syntes det som om alle tapre krigshelter var vel¬ 
komne dit. 

Det var særlig skaldene i historisk tid som besang Valhall og 
trøstet seg og andre med den mottagelse som heltene fikk av gude- 
høvdingen. Bildet av Valhall er ellers meget hjemlig; valkyrjer er 
oppvartende terner, og einherjene må også hjelpe til. Før frokost 
er det våpenlek på tunet med kamp og død. Men de døde reiser seg 
igjen, og alle går uskadd til bords. De begunstigede medlemmer av 
gudesamfunnet kalles «einherjer», de som går i enekamp, formodent¬ 
lig de modige og overlegne kjemper. Kokker, store kokekjeler, øl, 
mjød, geit på taket som nipper lauv av tre, drikkekar i hallen, masser 
av mennesker osv., — slik er bildet malt. Odin selv går som en god 
husbonde og drømmer om ankommende nye helter. 

«Hva er det for drømmer? kvad Odin, 

før dag drømte jeg at jeg sto opp 

for å gjøre Valhall ferdig for falne helter. 

Jeg vekket einherjene, bød dem 

å stå opp og strålegge benkene 

og skure bordkarene, 

bød valkyriene å bære vin 

som jeg ventet en fyrste 

hist fra jorden, 

høybårne venter jeg, 

gjeve helter, glad er mitt hjerte.» 

(Erikskvadet) 

Ragnar Lodbrok blir lagt følgende ord i munnen i Kråkesangcn: 

«Jeg vet at benkene hos Balders far (Odin) alltid er gjort i stand 
til gilde; straks vil vi drikke øl av horn, helten klager ikke over 
døden i den herlige Odins hall; ikke møter jeg med fryktens ord i 
Odins hjem . . . Nå lyster meg å ende mitt kvad, for diserne som 
Odin har sendt meg fra Valhall, byr meg hjem til ham. Glad skal 
jeg drikke øl med æserne i høgsetet, alt håp om liv er ledet, leende 
går jeg mot døden.» 

Klarere kan ikke oppfatningen av forholdet utmåles. Men når 
man da står overfor det generelle faktum at guders og menneskers 
opphold i det hinsidige aldri slås sammen, og når man samtidig er¬ 
indrer at Odin var en hård og krevende gud i den alminnelige prak¬ 
tiske kult, så står man overfor en dobbelt gåt. Det er bevist at ved 
hans helligdom i Uppsala ble der ofret mennesker. Hertil kommer 
også at skjønt Odin plaseres i Åsgård og dette gudehjem hører til 
på den plane jordskive, så er det andre ting som tyder på at Valhall 
var et luftrike. Følgende, som er bygget på de resultater religions¬ 
forskningen hittil er kommet til, kan imidlertid gi en antagelig for¬ 
klaring. 

Opprinnelig har Odin hatt den samme oppgave som disene: å 
være sjelefører (psykopomp) for de døde. Han var da også luftfarer 

Bilder på gravstøtte på Gotland, Nederst en prosesjon, muligens 
begravelse. De dobbelte trekanter er symbolske tegn som ikke 
er tydet. I mellomste scene farer den åttefotete dødshesten med 
den døde i liggende stilling. Følget går den motsatte vei. I 
øverste felt er det mottagelse, liggende skikkelser og fugle- 

symboler. 


og hører som sådan 
hjemme i likbren- 
ningstiden. Fra å 
være sjelefører i al¬ 
minnelighet ble han 
senere kampplas¬ 
sens, valens fører 
for de falne krigere. 
Og i vindens sus 
hørte man ham fa¬ 
re avsted med de 
dødes skarer. Fore¬ 
stillingen om Odin 
som luftfarer og 
rytter i spissen for 
døde har vært me¬ 
get utbredt. Til 
slutt ble han opp¬ 
høyet til selve kam¬ 
pens (krigens) gud, 
og da mottok han 
de falne i sitt eget 
gudehjem, mens 
valkyriene utførte 


hans gamle yrke. 

I nord, under påvirkning av den kristne lære om himmelen, må 
Valhall-forestillingenc ha slått ned og fått næring under den for¬ 
bitrede og skånselsløse kamp som enkeltpersoner og slekter førte med 
hverandre i vikingtiden. Kampen og dens belønning, som ofte var 
høyst problematisk, ble utlignet ved den spesielle heder og ære som 
ventet i det hinsidige. Det er derfor særlig vikingkretser som har 

utviklet Valhall-lærcn. Men hvor lite Valhall i virkeligheten har 
vært fundert som gudebolig og paradis for sjelene, viser Balders- 
myten. Denne gud får endog plass som Odins sønn, han var frem¬ 
ragende og elsket. Men ved døden får han ikke plass i gudeheimen 
hvor han skulde høre hjemme. Hel som dødsbolig var sterkere for¬ 
ankret i sinnene enn Valhall. Hva utstyret angår, er det imidlertid 
ikke stor forskjell: Hus og haller, porter, grinder, buskap, grønne 
enger, bord og benker, tjeld på veggene, mjød og øl på bordet var 
der også i Hel. Uten tvil har derfor Valhall som gudeparadis fått 
en altfor stor oppmerksomhet i forhold til sin plass og betydning. 

Professor Magnus Olsen og flere forskere helder til den oppfat¬ 
ning at Colosseum i Rom med gladiatorkampene ligger til grunn for 
det Valhall som har 500 dører hvor 800 einherjer kan gå gjennom 
hver dør. Mellom navnet einherjer — de som kjemper alene — og 
gladiatorene som kaltes singulares — de enestilte — er der også for¬ 
bindelse. 

DØDSLAND I LUFTREGIONEN 


HVORHEN GIKK LIKBRENNINGSTIDENS DØDE? 


D en tradisjon som i motsetning til de andre forbauser ved a være 
ganske godt bevart når det gjelder det hinsidige,er den som knyt¬ 
ter seg til Alvheim i luftregionen. Men den har vært mindre påaktet 
fordi Alvheimen ikke har vært satt i forbindelse med dødsland. Når 
man husker på at dette må være en eldgammel tradisjon og at viking¬ 
tiden på ingen måte synes å ha tatt hensyn til den, står vi unektelig 
også her overfor en vanskelighet. Hvordan kan et slikt minne opp¬ 
bevares skarpt og klart uten å etterlate seg noe spor i den praktiske 
religion? Det rimeligste er å anta at tradisjonen skriver seg fra den 
eldre bronsealder med likbrenningen, og at bruddet med den gamle 
tro var så dypt at alt det som tilhørte denne kom på avstand og kun 
ble oppbevart som sagn av merkelig og ukjent natur. Alvene ble 
overjordiske vesener, deres menneskelige herkomst ble glemt. Men 

innholdet av den gamle tro må ha tatt seg ut som et skjønt dikt. 

* 

Og folketanke og fantasi har vært fristet til å vende tilbake til em¬ 
net som til en barndoms poesi. Som en eventyrverden, helt forskjel¬ 
lig fra den som tidsutviklingen etterhånden skapte, må den derfor 
ha fortsatt å eksistere ved siden av den nye. I motsetning til alle 
de foregående bosteder for døde er alvheimen bygget på det verti¬ 
kale verdensbilde med sfære over sfære. Og det er Snorre som ellers 
har tegnet sin samtids planbilde av tilværelsen, som har fortjenesten 

av å ha samlet de gamle sagn om luftrikene. Han levde i vår æra 
og tilhørte forsåvidt den moderne tid. Men han levde samtidig så 
nær den norrøne oldtid at han kunde samle og gjengi brokker av 
det som fortidens mennesker hadde tenkt og talt ut fra sin reli¬ 
giøse oppfatning av synet på disse ting. Når man vet at primitive 
stammer i tropene uten skrift og uten skole kan fastholde og gjengi 
tradisjoner som går mange hundre år tilbake i tiden, tradisjoner som 
kan kontrolleres og bekreftes, får man en sterk tillit til en så dyktig 
og enestående kritisk samler og forteller som Snorre. Det er nød¬ 
vendig å minne om dette, da det i senere tid har gjort seg gjeldende 
en besynnerlig tendens til å forringe og betvile riktigheten av hans 
meddelelser. 


HIMMELEN OG HOVEDSTEDENE 

I sin religionshistorie, som er kalt «Gylves ginning», {«hildring »), 
deler Snorre himlene i den nederste lufthimmel, den mellomste, «And- 
lang» — den uendelig lange, og den øverste, «Vid-blåen». Om den 
siste sier han: «I denne himmel mener vi at lysalvenc bor.» I denne 
øverste himmel innfører han også nord og syd, og her plaseres «hoved¬ 
stedene», som han kaller dem. Hva han mener med dette uttrykk, 
er ikke klart. Her er Alvheim, Breidablikk, Glitne, Gimle, Fagerheim 
og Himinbjørg = Himmelbjergene samlet. 

Øyensynlig er disse hovedstedene tenkt som grender eller sam¬ 
lingssteder. Han legger de lykkeligste steder i syd og de farligste 
med jotnene i nord. Snorre sier at der er mange skjønne steder på 
himmelen, og overalt er der gudevern. Hvordan dette vern er og mot 
hvem det er rettet, hører vi intet om, men det tyder på at farene 
for de døde også fulgte med i det hinsidige. I de dødsland som pla¬ 
seres nede på det horisontale plan og i Hel, har man overalt «kon¬ 
ger». I Jotunheimen nevnes både Hyme og Utgardsloke som gude- 

høvdinger. I Turseheimen er der en tursekonge. I Nivlheim Rim- 
grimne, i havet Æge, og Hel i det tilsvarende navn for dette døds- 
land, i Valhall Odin. 


HIMMELBROEN 

* ** 

Noe av det merkeligste i denne tradisjon er himmelbroen. Og 
her er ikke lenger Snorre alene om å vite beskjed, også i Eddakvadene 
omtales den. Broen fremstilles i disse som veien mellom jorden og 
himlen. Den er sterk og kunstferdig bygget. Den fører til him- 
melbergene ved himmelenden. 

Berget som også skildres som borg, er Heimdalls bolig, og han 
er vokter for broen. Broen kalles også gudebro, og der brenner ild 
over den. Snorre identifiserer broen med regnbuen og finner flam¬ 
men igjen i den røde farge, men det oldnorske navn er «Bivrast», 
«den bevende vei», og det passer ikke på regnbuen. Den bever ikke. 
Der forekommer også et annet navn «Bilrast», som man har over¬ 
satt med den «svake vei», men heller ikke det passer. For av alle 
broer som er til, sier kvadet, er Bivrast den sterkeste. Og det er bare 
til slutt, når Muspelsønnene skal ride over den, at den vil briste. En 
bro som brenner og som bever har vi imidlertid i nordlyset, og det 
er underlig at islendingene kan ha glemt det. Men tradisjonene har 
lenge vært døde og sammenhengen var vel glemt fordi de lå for 
langt tilbake. I det gamle Grimniskvad blir denne brennende bro 
ufarbar for Tor, som må vasse elven på sin vei til tingstedet. Bort¬ 
sett fra at broen i denne forbindelse er flyttet ned på jorden, er det 
forestillingen om den luende brann som har fulgt med som dens 
viktigste kjennetegn. Det passer pa det alltid flammende og flak¬ 
kende nordlys, som topper seg opp i luer og faller ned igjen for 
atter å flamme opp i et ustanselig fargespill. «Rast» betyr avstand, 
vei, og den tanke som fra de eldste tider synes å ha vært lagt i navnet. 

Nordlys. Etter tegning av O. Gladtvct. 

peker derfor mer i retning av himmelvei. Bro og brovokter er sik¬ 
kert yngre og mere moderne tolkninger. Den aller yngste tolkning 
har så gjort regnbuen til bro. Det er nemlig ikke noe nytt dette å 
møte forestillingen om en sjelenes himmelvei og nordlyset som en 
slik vei. Her får vi som ovenfor nevnt hjelp fra de arktiske folk 
til tolkningen. Rundt hele nordpolkalotten hos alle arktiske folk, 
fra eskimoer og indianere på nordamerikanske fastland til de nord- 
asiatiske stammer, finner vi nordlyset igjen som farvei eller opp¬ 
holdssted for de døde. Nylig har endog en grønlender skrevet en 
roman over dette motiv og fått boken illustrert etter grønlandsk opp¬ 
fatning. 

Nansen støtte på den samme tradisjon i den form at det var 
barnesjelene som danset i nordlyset. Knud Rasmussen gjengir de 
gamle grønlandske tradisjoner om at når menneskene dør, stiger de 
opp til himmelen og blir lysende. I andre gjengivelser heter det at sjelen 
passerer opp og ned «sjeleveien». Indianerne i Alaska plaserer kri- 
gerne i nordlyset. Det er derfor også alminnelig å oppfatte nord¬ 
regionen som de dødes oppholdssted. Et sterkt nordlys er et tegn 
på at de døde ønsker kamerater fra jorden. På vår side av Atlanter¬ 
havet har vi de russiske lapper og skoltelappene som oppfatter nord- 
lysstrålene som kjempende krigere. De skandinaviske lapper kaller 
nordlyset «fugleveien». De samme forestillinger forekommer dess¬ 
uten spredt sydover så langt som til visse trakter av Tyskland. Når 
vi kjenner den arktiske stenalder og dens befolkning her i Norge, 
faller der også nytt lys over slike arktiske forestillinger i norrøn 
religion. Forestillingen om himmelveien må være meget gammel. 
Og er den fra stenaldcrbefolkningen, som vi har grunn til å tro, 
så viser dette at de også har lagt sitt dødsrike i astralregionen i nord 
og at det er fra denne forestilling nordregionen skriver seg. Den 
har holdt seg og er gått igjen i skiftende former til kristendommen 
kom. 

Kunst fra 80 n. br. «De døde spiller ball med hvalrosshodc i nordlyset». Tegnet av 

grønlendcren Hans Lynge. 


Nordregionen vender, som vi har sett, stadig tilbake i eldre og 
yngre tradisjoner, dels som dødsland, dels som Jotunheim eller turse- 
og trolleheim. Dette peker uvilkårlig hen på en meget sterk religiøs 
tradisjon som har hatt med nord å gjøre. Hva der volder vanskelig¬ 
heten er at nord på denne måte blir polaregnens og vinternattens 
kalde og mørke oppholdssted. 

Dødslandet i luftregionen med Alvheim i Vidblåen endrer imid¬ 
lertid hele problemet. For den bevende og brennende bro, som fin¬ 
ner sin forklaring i nordlyset som sjelenes vei, fører nettopp tanken 
mot nord. Foruten de egenskaper som uttrykkes i navnet, «den 
bevende vei» eller «mellomrommets vei», gjenfinnes altså også nord¬ 
lyset som sjelevei hos de arktiske folk, og dette fellesskap er sikkert 
det påliteligste vidnesbyrd om det nordlig^ dødslands eksistens i 
norrøn religion. 


9 — Fedrekult. 

Vei betyr samtidig reise. Og her kommer det kanskje merke¬ 
ligste fenomen til, at det nettopp er veidefolkene langs hele det 
arktiske belte som har utviklet begreper om reiser i dødslandet. 
Stenalderfolket i Norge var også hovedsakelig veidefolk. Disse pa¬ 
ralleller fra geografisk sammenhengende folkegrupper med beslektede 
yrker har derfor stor vekt. I hele denne kulturkrets har det vært 
en alminnelig forestilling at de døde var en slags luftånder. De 
indianske og eskimoiske forestillinger gikk ut på at den døde stanset 
visse dager ved liket, og så lenge det var tilfellet, ble der intet fore¬ 
tatt med gravlegning eller likbrenning. Her finner vi altså de kjente 
terminer for den rituelle begravelse også på amerikansk grunn. 
Etter en bestemt frist begynte reisen til det fjerntliggende dødsland. 
Dette har mange navn, alt etter de lokale forestillinger: Oppheim, 
Blomsterheim, Åndeheim osv. Der fører de døde et lykkelig liv med 
jakt, fiske og lek, ikke minst det siste. Disse naturbundne folk 
flyttet således også naturen med seg over i det hinsidige, og i over¬ 
ensstemmelse med sin vane forestilte de seg et rikt veideland med 
vilt i skogene, gress på slettene, laks i elvene. Indianernes «evige 
jaktmarker» er virkelig et gammelt stykke av deres hinsidighetstro. 

Men på reisen forestilte de seg også store farer. Lokkende ting 
langs veien som kjempestore jordbær, sprudlende kilder etc. vilde 
stanse de reisende. Strie elver, farlige broer, sinte hunder stengte 
veien for dem. 

ALVHEIM 

Så langt synes det derfor å være sikker grunn for sammenlig¬ 
ninger. Men så reiser spørsmålet seg om vi har noen visshet for at 
Alvheim virkelig var alvenes, dvs. de dødes oppholdssted, og om der 
er tilknytninger til nordlyset og det nordlige dødsrike i Alvheim. 
I kvadet om alvene kalles himmelen «Fagerloftet», solen «Fagerhjul», 
skogen «Fagergren». Denne fagerhet savnes i beskrivelsen av de 


» 

andre heimer, og man må spørre hva det er 
som har skapt den. Alvene selv er vistnok 
forskjellige, sier Snorre, men de egentlige 
alver beskrives som lette og lyse, og deres 
utseende stråler mer enn solen. Dette minner 
påfallende om nordlyssymbolikken hos de 
arktiske folk, som identifiserer de døde med 
strålene. Og uttrykkene «leikande logar», 
som er et påtagelig nordlysbilde, brukes i 
Svipdagmål om alvegarden ifølge Morten- 
sons oversettelse: 

«-Vita det vil eg, kva salen 

heiter, som det seg sveiper leikande lo¬ 
gar ikring! Lyr han heiter, og lenge 
han skal bivra på sverdodd og brodd. 
Um fegra hans mun 
millom folk einast 
gjetord gange.» 



En sal som bevrer på 
sverdodd og brodd, er en 
gåte. Men er det nordlyset 
som ligger til grunn for bil¬ 
det, blir det lett forståelig. 
Nordlyset tenkes da som 
«salen», og de gåtefulle ord 
blir en nøkkel til å forstå for¬ 
tidens dunkle tale. Temaet 
går også igjen i folkevisen om 
Olav Liljekrans, hvor helten 
sprenger gjennom alvelogen. 


Stenaldertegning fra Alpe- 
ra-hulen i Spania, frem¬ 
stiller etter all sannsynlighet 
sjeleveien. Til forklaring 
på de fallende skikkelser 
kan lenape-indianernes my¬ 
tologi i Nordamcrika tjene: 
Den store ånd har hengt 
opp en klase med røde 
bær midt på sjelebroen for 
å prøve de reisende. Den 
indianer som har holdt ut 
jaktens strabaser og som 
modig har kjempet og sei¬ 
ret i kamp, vil aldri lokkes 
av bærene. Den dovne og 
feige derimot fristes av bæ¬ 
rene og vil ta dem. Men i 
det samme gir broen etter 
og han faller i avgrunnen 
som mottar ham. 

Det samme motiv er likeledes opptatt i Skirneskvadet. Her gjel¬ 
der det ikke det egentlige dødsland, enda mindre luftriket, men 
motivet, hus omgitt av «frøsande eld», som er opptatt som dekora¬ 
sjon i beskrivelsen av jotungården. Der er derfor en umiskjennelig 
forbindelse mellom Alvheim og nordlyset. 

Om alvenes reise hører vi intet i litteraturen. Der er dog antyd¬ 
ninger til en reise på «sælevegen» til «himmelbøen», slik som Egil 
Skallagrimsson uttrykker det i «Sonatorrek». Men vi vet, som alle¬ 
rede nevnt, av Eddakvadene at luftfarere var kjent, og at det var 
menneskets annet jeg som på den måten kunde «leike i luften» og 
forville seg bort fra sin egen hug, sin egen ham. Vi kommer også 
senere til julefølgene som farer i luften, og skjønt de ikke kalles for 
alver andre steder enn på Island, så er det dog avdøde som kommer 
hjem på besøk. 

Denne alvetro med reise til alvelandet passer på likbrennings- 
tiden. Og er det riktig, som vi før har vært inne på, at luftriket 
skriver seg fra veidefolket i stenalderen, så har bronsealderfolket 
tatt ideen opp og innforlivet den i sin tro. Den gud som fra gam¬ 
mel tid var brovokter og som muligens selv har fått sitt navn etter 
nordlysets «dallr» og Heim = Verdensbivreren, har beholdt sitt 
familienavn som jotun fra den gamle tid, men har allikevel bevart 
sin anseelse som en stor og hellig gud i den nye tid. Nettopp dette 
tyder på at han og de vise jotner har hatt forbindelse med sten- 
alderfolkets religion. 

Det er mulig at bronsealderens nordmenn har hatt noenlunde 
de samme forestillinger om himmelveien og de dødes reise som per¬ 
serne, som jo også hører til den ariske språkgruppe. De tenkte seg 
den legemsløse sjel som et sart og ømfintlig barn like etter døden; selv 
kunde det ikke finne veien, det måtte derfor veiledes av en sjelefører 
som het «Shrausa». På veien ble det næret og styrket av denne som 
av en amme. Demoner fulgte etter og vilde røve den vergeløse, og 

Shrausa måtte forsvare den. I den øverste lufthimmel hevet seg 
den lette Sinvatbro, og ved broens ende og ved himmelberget måtte 
de døde underkaste seg en prøve. Fikk de adgang til broen, kom 
de på den annen side inn i et duftende paradis og ble mottatt av 
en strålende gudinne. 


SJELEFØRERE 

Dersom vi skulde lete etter slike sjeleførere på nordisk grunn, 
så viser det seg at de ikke finnes nevnt i den senere tradisjon, heller 
ikke hører vi noe til dem i den litteratur som behandler dødsreisenc 
på det horisontale plan. Det eneste spor vi har av dem er de såkalte 
«diser». I Kråkediktet forekommer følgende strofe: 

Heim bjoda meg diser 
som frå høge herfars 
hall meg Odin sende. 

I Grimniskvadet forekommer et lignende sted: «livet ditt veit 
eg er lidi, yvne (grumme) er diser.» Her oppfattes disene som 
de der henter sjelen, og vi kan se bort fra at de kobles sammen 
med Odin. Diser og alver har ikke så lite tilfelles. De er begge 
luftvesener, lyse og lette. I et islandsk sagn settes endog diser i for¬ 
bindelse med slektens fylgjer, d. e. avdøde. Og alt dette vil passe 
godt til likbrenningstiden. Vi kan da tenke oss at den første 7 dagers 
periode her i Norge ble oppfattet på samme måte som hos eskimoene 
og indianerne, nemlig slik at den avdøde ikke forlot legemet før 
7 dager var gått. Utsatt for farer, hjelpeløs og forsvarsløs måtte så 
den nylig døde ha en dise, d. e. en fører og forsvarer på den lange 
farlige reise som foresto. 30.-dagcn var allerede en termin med 
bedre vilkår, men først året etter var reisen slutt og den døde blitt 
«alv», en av de mektige og hellige som kunde hjelpe sine. Slik ten- 

kcr nemlig og der ut fra handler fedredyrkerne jorden rundt den dag 
i dag. Så langt vekk fra sannheten kan derfor dette under ingen 
omstendighet være. 

Det vilde også passe til den dunkle og utydelige plass som disene 
har fått i den yngste tradisjon, at de tilhørte en lengst svunnen tid. 
De var ikke lenger nødvendige. De hørte en annen skikk og en 
annen tankegang til. Men de gamle stedsnavn og de religiøse hand¬ 
linger som enda til visse tider fant sted for disene, viser at de i sin 
velmaktstid har inntatt en stor plass i bevisstheten. 

Hermed har vi fått et dypere innblikk i bronsealderens hinsidig- 
hetstro og gravskikker enn vi før hadde, og det som må forundre 
oss er, at der tross alt finnes så megen sammenheng i de religiøse 
forestillinger fra så forskjellige tidsaldre som årtusenerne før kristen¬ 
dommen og det påfølgende etter Kristus, før religionsskiftet kom. 
Det er lett å se at en kristen forkynnelse av de hinsidige ting vilde 
hatt mange flere tilknytningspunkter i bronsealderen enn i viking¬ 
tiden. Men på samme tid kan det være at den materialistiske og 
rasjonalistiske tendens i denne tid var ebbet ut, og at mottagelig- 
heten for det nye var en naturlig konsekvens av utviklingen. 

De reisetradisjoner om dødslandet som kommer frem i visjons- 
diktningen og i de gamle kvad, er en interessant arv fra en svunnen 
tid da menneskeslekten uttrykte sin tro og sine anelser mere i sym¬ 
boler enn i begreper. Man har kalt denne måte for symboltenkning 
i motsetning til vår tids logiske tenkning. Vi følger årsaksbegrepet 
og slutter fra årsak til virkning, idet vi bruker en utpreget rasjonal 
(forstandsmessig) metode. Symbol tenkningen derimot kjenner ikke 
begrepet, men bruker bildet og identifiserer tingen og tilstanden 
på en såkalt irrasjonal måte. Symboltenkeren «skuer», logikeren 
«tenker». Den første er passiv, den annen aktiv. Hos den første 
er det mere underbevisstheten og drømmelivet som er virk¬ 
somme og dominerende, hos den annen den våkne klare dagbevisst- 

Gotlandsk gravsten med reisebilder. Nederst dødssklp som braser seilet bakk. 
I mellomste scene blir rytteren ønsket velkommen og budt velkomstbegeret av 
en kvinnelig skikkelse. Øverste bilde er også en velkomstscene, og det er mulig 
at fugleskikkelsen er en «fylgje^-fremstilling. Av den stiliserte form bildene 
har, kan man gjette sig til at de bygger på cn urgammcl tradisjon. 



het. Dersom det er så at symboltcnkningcn i sin tid har vært men¬ 
neskenes ordinære uttrykksmåte, og meget taler for det, så har også 
personutviklingen vært en annen og mennesket har stått på et mere 
umiddelbart og barnlig standpunkt med et annet virkelighetsbegrep 
enn i vår realistiske tid. — Symboltenkning er meget alminnelig i 
den religiøse verden. Og det er forståelig, fordi religionen selv er en 
irrasjonal materie, og fordi symbolet ofte bedre tolker innholdet 
enn det tørre begrep. I reiseberetningene har sten- og bronsealderens 
mennesker sikkerlig nedlagt sine meninger om livet etter døden og 
om de dødes tilstand. Men siden alt har vært ikledd symbolsk drakt, 
må der en nøkkel til for å tolke innholdet rett, og den mangler vi. 
Vi vil derfor aldri kunde tolke innholdet slik som det opprinnelig 
var oppfattet. Vi kan kun slutte oss til at det hele fremstiller men¬ 
neskets emansipasjon fra jordlivet til det hinsidige, og at denne 
emansipasjon har vært tenkt å foregå i visse etapper. Dette synes 
omtrent sikkert både av de terminer i tid som er oppstilt og av de 
skiftende scener i reiselandskapet. — 

Den form vi har fått overlevert, er sikkerlig en rasjonalisert ut¬ 
gave fra den etterfølgende periode. Ifølge den endrede livsoppfat¬ 
ning ble symbolene oppfattet som realistiske skildringer og stilt inn 
i tidens miljø. Den gamle forståelse var borte, derfor kunde nye 
detaljer innføyes og nye motiver innlegges. Det man beholdt var 
enkelte store trekk som lange trettende reiser, øde landskap, vanske¬ 
lige veier, farer og forfølgere osv. I den kristne tid fikk den 
gamle symbolikk nye vinger, fordi bildet av det hinsidige igjen for¬ 
andret seg. Men nå kom middelalderens lære om skjærsild og straff 
mere frem i skildringene. 

Det mest bemerkelsesverdige resultat av den omstilling og om- 
diktning som ble foretatt, var dog nedflytningen av dødslandet fra 
luftregionen. Dermed braktes det fagre Alveland med «de leikande 
logar» og fargespillet på den «bevende vei» ved himmelenden til å 

Skip på gotlandsk gravstcn. Jernalderen. Slike avbildninger er meget hyppige og antas av 

de fleste forskere for å være stiliserte dødsskip. 


forsvinne, og dødslandet i nord ble plasert i polaregnens mørke og 
kulde, et rimtursenes og trollenes helvede eller «nede». 

Fra den gamle tid sitter kun Heimdal igjen ved himmelgrensen. 
Han er blitt den ensomme og gåtefulle skikkelse i den gamle myto¬ 
logi; der er ingen gudeskikkelse som har voldt så meget tankebrudd 
eller som har fremkalt så mange hypoteser som han. Også han er 
innbefattet i den gamle symbolikks store gåte. 

REISER 


TIL DØDSLANDET 


TRADISJONENS MOSAIKK 

E tter alt vi nå vet om de mange forestillinger om det hinsidige i 
det norrøne samfunn, kan vi slutte oss til at reisene til dødslandet 
ikke alle har vært tenkt og oppfattet på samme måte, men tvert- 
imot må være komponert av mange forskjellige elementer. Dette 
stemmer også med virkeligheten. Ingen ma derfor vente et ferdig 
og utarbeidet bilde av reisenes detaljer, de faste stasjoner som skal 
passeres osv. Emnet behandles meget mere som et mosaikkbilde, sam¬ 
mensatt av deler fra de forkjelligste kanter. Det vi kan få ut av 
disse fragmenter, blir bare som en fjern anelse om de eldgamle tra¬ 
disjoner. Men allerede dette er verdifullt og bryet verd. 

Om luftreiser høres der meget lite i kvadene, men «leikande 
logar» og den «frøsande eld» minner dog sterkt om Alvehei- 
men og sjelcveien i nord. Uhyrer og farlige makter forekommer. I 
visjonsdiktene fra den kristne tid gjengis stoffet ut fra nye syns¬ 
punkter. Straffen for begåtte handlinger er et emne som ikke var 
kjent i hedenskapet. De hedenske sjeleførere er blitt til engler, men 
ellers er meget av det gamle overført i disse diktene. Nettopp på 
grunn av sin forbindelse med den kristne tankeverden får de en 
internasjonal karakter, og visjonsdiktene var i sin tid et meget yndet 
stoff hele Europa over. Men de spesielt norske eksempler viser 
allikevel nær forbindelse også med den gamle mytologi og den norske 

natur: Jotner, mørke, take, urer, fosser, heier og fjell, bunnløse 
hengemyrer, tornemoer etc. er ting som ustanselig går igjen i 
dem. 

Den merkelige forbindelse i den gamle mytologi mellom jotun- 
heim og helheim kommer også til syne i reiseskildringene. Vi må 
derfor også ta med jotunreisene, fordi de kaster lys over emnet. Det 
hedenske stoff kan således deles i en jotuntradisjon og en helheim- 
tradkjon . Først når vi har gjennomgått begge disse, vil vi gå over 
til visjonsdiktene. 

I jotuntradisjonen har vi fortellingen om Skirnes (den lysende) 

reise til jotnen Gvme (den langsomme) for å fri til den vakre Gerd 

# 

på vegne av guden Frøy. I denne fortelling finner man omtrent 
det samme stoff som for reisen til Ffel eller andre dødsland. Gymes 
gård ligger i nord. Der la jo også Hel. I kvadet hører man ingen¬ 
ting om kulden og rimtursene, men derimot adskillig om Nivlheim 
som et eldre Helheim. Skirne rir. Første del av reisen går over dugg- 
våte fjell og gjennom huldreheimer. Mørkt er det også der han farer. 
Flere enkeltheter får vi ikke, før han er ved grinden. Ved den sitter 
en grindvakt som eksaminerer ham. Han er forundret over at 
Skirne kommer hit, for hverken er han feig (dødsmerket) eller død. 
Altså var denne vei til Gyme kun farbar for «feige» og døde. Skirne 
får imidlertid adgang til Gerd, og hun spør ham også forundret om 
han er en alv eller en gudesønn, siden han har kunnet passere den 
«frøsande eld» som omga salen. — Her møter vi en stigning fra 
grindvaktens spørsmål om alminnelige døde til alver og gudesøn- 
ner. Disse betegnelser har jo en særlig interesse for vårt emne. Ilden 
kjenner vi også igjen som nordlysluen i den forsvunne hinsidighetstro 
i ra stenalderen, og veien hit var kun bestemt for de lette alver. Vi 
har derfor all grunn til å ta disse levninger som minner om reisen i 
luftregionen fra likbrenningstiden. Skirne møtte sinte bikkjer, men 
disse har en meget tilbaketrukken plass og minner kun svakt om den 

internasjonale «helvedeshund». Inne i salen er der dekket bord og 
fremsatt mjød for gjesten, og Gymes gård forveksles ikke med Hel. 
Rimgrimne med tusser oppholder seg i rimtussehallene nedenfor nå- 
grinden, og dit skulde Gerd komme hvis hun ikke ga sitt ja-ord. 

Videre har vi et annet hedensk kvad om Svipdags reise til Utgard. 
Dette sted kunde ligne et større område, for innenfor det var 
Alvegarden, som var hans egentlige mål. Der oppholdt hans elskede 
«Menglad» (den smykke-glade) seg. Den første del av reisen går 
i urer, på sleipe stier over høge fjell, dertil skodde og frost. Men 
fremme ser han «gardar glitra um gylne sal». Og for å komme 
inn må han gjennom en grind som fjetrer alle som rører ved 
den. Dessuten skal han passere forbi to hunder som gjør ilskere enn 
han noen sinne har hørt hunder gjø. De kunde ikke overlistes, for 
den ene våkte mens den annen sov. Det eneste man kunde gjøre 
var å gi dem noe å ete, og springe forbi imens. En hane hadde også 
som oppgave å vanskeliggjøre adkomsten. Salen, som det «sveipte 
seg leikande logar ikring», het Lyr. Det var den som skulde «beve 
på sverdodd og brodd», og om dens skjønnhet gikk der mange fra- 
sagn mellom folk. Her var også Alvegården med det «gullfagre», 
utført av Une og Ise, Bare og Ore, Dore og Ure, Var og Vegdrasil. 
Inne var der gilde saler. Dørvokteren het Delling. Her lå også Helse- 
berget, som hadde evne til å helbrede syke og gi sorgfulle trøst; 
der ble den legt som hadde lidd av livslang sykdom. 

I alt dette møter vi lite av Jotuntradisjonen, skjønt Utgarden 
gjerne forveksles med Utgardlokes høvdingsete. Derimot har vi enda 
flere hentydninger til nordlyset og sjeleveien enn i skildringen av 
Skirnes reise. De «leikande logar», som betegner strålene og som også 
lignes ved «sverdodd og brodd», er noen av de merkeligste hentyd¬ 
ninger til det forsvunne astralrike i nord. Helseberget er også en 
underlig og uventet foreteelse i hedensk tradisjon. Himmelberget 
plaseres ved himmelgrensen, og der befinner også vokteren Heimdall 


140 



seg. Det kunde tenkes at det er dette berg som går igjen her med 
et innslag av kristen lære om himmelen. 

I Hel-tradisjonen, som er av betydelig senere dato, har vi Her- 
mods reise til Hel for å få tilbake Balder. Han red gjennom mørke 
dype daler i 9 døgn og kom så til elven Gjoll. Den hørte vi ikke noe 
om i de to andre overleveringer. Over elven gikk der en bro, Gjal- 
larbroen. Den var gild, belagt med gull og voktet av en kvinne 
som het «Modgunn». Hun spurte om navn, slekt og reiseformål 
i likhet med grindvokteren og uttalte også sin forundring over at 
en slik person reiste Helveien. Ikke red han stilt som andre, men 
larmet likeså meget som en hel fylking, han alene; heller ikke hadde 
han nåens utseende. Hun viste ham veien nord og ned til Hel. Først 
etter at han har passert elven, møter han grinden som vi kjenner 
fra de to foregående beretninger. Men Hermod ba ingen om å 
åpne grinden for seg, han ga hesten av sporene, og som en god hin- 
derrytter satte han over den. Det var et koselig sted han kom 
til. Balder satt i høgsetet, og både han og Nanna befant seg vel. 
De sendte vennegaver med tilbake til gudeslektningene da Hermod 
reiste hjem igjen med uforrettet sak. Hel satte så vanskelige betin¬ 
gelser for Balders hjemreise at den ble umuliggjort. 

I et annet kvad lar dikteren Odin selv ri til Hel på den samme 
hesten som Hermod fikk låne. Landskapet sløyfes helt i denne be¬ 
retning. Derimot får helvedeshunden Garm med den blodige brin¬ 
gen en omtale. Odin traff en volve (spåkvinne) som mælte «nå- 
ord» for ham. Diktet viser liten respekt for Odin, betydelig mere 
for Hel. Det siste volven sier til ham er: «Velkommen att på vitjing 
hit, når Loke leikar laus or bandom og i ragna-rok ransmenn ferdast.» 

Går vi så over til visjonsdiktene, er det særlig Draumkvedet og 
Solsangen som har interesse; begge har nemlig fremstillinger av det 
hinsidige som sterkt minner om den hedenske tid. Snorre har dess¬ 
uten også gitt sitt bidrag i religionshistorien. Og for å forenkle det 

hele bilde kan vi inndele det etter de stykker som allerede er opp¬ 
regnet i det foregående: I. Den første strekning. II. Elven og broen. 
III. Landskapet på den annen side av broen. IV. Grinden. V. Målet. 

I. Den strekning som de reisende først passerer, varierer for 
hver beretning. Der er ingen faste punkter, men alle er overensstem¬ 
mende i dette å følge det norske landskap i vilt og ufjelgt terreng, 
hvortil hører urer, bunnløse myrer, bratte fjell, mørke gjel, øde vid¬ 
der, glatte og sleipe fjellsider etc. Alt dette finnes også i visjons- 
diktene, men samtidig er der i Draumkvaedet et innslag av luftreise 
som danner en motsetning til de foregående skildringer: 

Eg hev vori meg upp med sky 
og ne-att med have svarte. 


Eg hev vori meg upp med sky 
og ne-att på svarte dike. 

Eg hev set åt heite helvite 
og ein deil av himmerike. 

Eg hev fari ivi vigde vatne 
og ivi djupe dalar, 
høyrer vatn og ser de inkje, 
unde jordi so munne de fara. 

Ved siden av denne himmel- og avgrunnsfart forteller forfat¬ 
teren også om reisen over tornemoene, hvor han rev sin kappe i 
stykker. Forskere har ment at moen var sådd med torner, men det 
passer ikke til teksten. Tornene vilde da ha såret hans føtter, men 
nå har de sittet på buskene, og derfor gikk det ikke bare ut over 
kappen, men endog over neglene på alle hans fingrer: 


142 








Sunde gjekk mi skarlakskåpe 
og neglen av kvor min fing. 

Foruten de nevnte landskap forekommer også våsemyrer og 
gaglemyrcr. Men hermed slutter første del av reisen. Om dette 
parti har solsangen intet å berette. 

II. Den elv som først skildres i helheimstradisjonen og som 
Snorre også beskriver, synes å tilhøre et internasjonalt felleseie. Det 
norske navn gjol betyr den brusende. Og den tenkes som skillet mel- 
lom de levendes og de dødes verden. Det er først i forbindelse med 
denne kløft at broen omtales. Også her avviker Draumkvædet fra 
de andre ved å gjøre broen til en luftbro: 

Kjem eg meg åt Gjallarbrui, 
ho henge so hågt i vinde. 

Det manglet bare at han også skulde kalt den for den bevende 
vei med de leikande logar. En liten smak av det usedvanlige får 
man dog i følgende strofe: 


... ho e oil me gulli slegji 
og saum i kvorjom tinde. 

Men dette fagre brobilde synes å passe dårlig til den dyrebestand 
som i diktet opptrer på den: 


Tri e tingji på Gjallarbrui, 

Bikkja bit og ormen sting, 
stuten stend og stangar. 

Vokteren er derimot borte. Der er også et annet utstyr på broen 
som viser at selv om den er fager, sa er den vanskelig og farlig a 
passere, den er nemlig forsynt med kroker. Alt dette minner om 
den mosaikk som vi omtalte i begynnelsen av dette avsnitt. Solsangen 
nevner ikke broen, men lar elven være blodblandet, og helten i dette 
dikt slukes av strømmen; dermed begynner hans opplevelser. 

III. Landskapet på den annen side av broen omtales ikke i dc 
hedenske skildringer. I Draumkvædet derimot fortsettes med lokali¬ 
sering av natur og steder. Her lå «Grimaråsen», og her lå «Skåle- 
strand» som minner om Nastrand. Vinterstien, et norsk navn for 
Melkeveien, fører imidlertid igjen tanken til astralregionen. Også 
Melkeveien er kjent blant mange folk som sjelevei. 

Nordregionen går også igjen i Draumkvædet som en ringene 
plasering. Herfra kom Grutte Gråskjegg ridende på en svart hest 
i spissen for et stort følge. Denne Grutte er identifisert med dje¬ 
velen, men det er ikke så innlysende at det er riktig. Fra syd kom¬ 
mer et annet følge med Sålemikkjel (Sjelemikkel, engelen Mikael). 
Den samme inndeling i et godt syd og et slett nord har også Snorre. 

IV. Grinden nevnes ikke av Olav Åsteson i hans dikt, men i 
alle de andre beretninger danner den et hovedstykke. Den har 
fått navn av Någrind, Helgrind, Trymgjoll (den larmende). Her 
står vakten. Draumkvædet har heller ikke noe om denne person. 
Det kan komme av at diktet bare er nådd til oss i en ufullkommen 
skikkelse, men det kan også skrive seg fra en utelatelse. 

V. Målet for reisene er i de eldre beretninger skildret i sterkt 
tiltalende farger. Det var ikke dystre og frastøtende steder, men 
«gods og gilde salar» — «gardar glitrar um gylne sal» — «ljomande 
ljod i høge hallom». — «Inn be du han stige til oss i sal og drikke den 
mæte (god) mjød.» — «Åt kven er her benkjer med baugar prydde 
og pallen fagert flolagd med gull?» osv. 

Dette er noen av de uttalelser og beskrivelser som anvendes på 

målet for reisen og forholdene der. I visjonsberetningene er selv¬ 
sagt dette parti falt bort og erstattet med straffested og skjærsild. 
Men selv i disse kilder røper den gamle hedenske tradisjon seg. På 
samme mate som Hermods vei gikk nord og ned, kommer Gruttc 
Gråskjegg fra nord. Solsangen lar «Nides sønner, syv i tallet», 
komme fra nord. Av fulle drikke-horn drakk de den rene mjød 
fra Baugregins brønn. Disse «Nid-sønner» må være innvånere av 
dødsriket. De befinner seg «nede» i dypet, hvortil «Nedvollen» og 
«Nedefjellet» også henlegges. Ellers er det jo en underlig sammen¬ 
blanding, idet Baugregins brønn er den samme som gudene drakk 
av for a få visdom. 

REISETANKENS DYBDE OG BREDDE 

Av alt dette ser vi imidlertid at reisetanken har vært sterkt 
fremme og har levd lenge etter at selve det religiøse grunnlag var 
bortrevet. Av de mange forskjellige sammensetninger kan vi ane 
oss til meget om det som. har tilhørt den lengst tilbakeliggende tid. 
Hertil må regnes luftreisene, redselsfaunaen og alle hentydninger til 
sjelcvei og dødsland i nord. Dette må være ganske sterke elementer 



10 — Prdrrkult. 

som har ligget i minnet og skapt seg utslag i sagn og dikt. Det var 
først i en langt senere tid, med omlegning av livsvilkårene og tanke- 
gangen, at det nordlige dødsrike fikk sin beliggenhet nede på det 
horisontale plan, og ble gjort til det mørke og koldc jotunrike, eller 
til det underjordiske Hel. Der er intet overraskende i at allerede sten- 
alderfolket trodde på luftreiser og paradis i luftregionen. Arktiske 
folk og deres nære slektninger indianerne avgir et glimrende ek¬ 
sempel på en primitiv kultur med utviklet hinsidighetstro. 

Maiduindianerne tror at de døde stanser 3 dager ved graven og 
besøker de steder hvor de har levd. Deretter begynner reisen til 
Hippiningkodo, Blomsterlandet, også Yonkodo, Åndelandet. Her¬ 
fra vender ingen tilbake. Av farlige og vanskelige ting på veien 
nevnes: huler, vann, villedende veier etc. Melkeveien er kjent som 
sjclevei. De døde får følge av sine fedre. Lenapeindianerne tror 
at den døde stanser 11 dager ved graven før ferden begynner, og 
når reisen er begynt, stiger han etterhånden til den 12. himmel, 
hvor han fører et lykkelig liv med jakt, fiske og lek. De døde er 
uten plager og uten ubehagelig arbeide. Menominiindianerne stan¬ 
ser 4 døgn ved graven og drar så Melkeveien til Åndelandet i vest. 
De reisende lokkes til å stanse på veien ved kjempejordbær, skjønne 
kilder osv. De kommer til en stri strøm, og der er bare en glatt 
trestamme til bro over den. En stor hund sperrer dessuten veien, 
og de onde mennesker kommer overhodet ikke over. På den annen 
side av elven ligger en by, og er man først kommet velberget dit, 
blir man mottatt med åpne armer og feiret med lek, fest og lystighet. 

Som man ser ligger ikke disse beretninger om reiser i det hinsi¬ 
dige så langt vekk fra de norrøne, selv om Atlanterhavet skiller. 
Reiser forutsetter fjerntliggende dødsland. Av de norske overleve¬ 
ringer blir det derfor på ingen måte alle som krever noen reise for 
de døde. Astralregionen, nordregionen med den bevende og bren¬ 
nende vei, kommer først på listen. Deretter det nedflyttede nord, 

Helheimen. Men dette viser at det er Alveheimen i nordlysveien 
som ligger til grunn for hele reise-tradisjonen, og derfor må det også 
være den som har vært den eldste og første årsak. 


DE DØDES MELLOMTILSTAND 

Reisetradisjonen vedrørende de døde er imidlertid kun en sym¬ 
bolsk fremstilling av den kritiske mellomtilstand som den døde for- 
mentes å befinne seg i like etter døden. — Hinduene kaller den døde 
for «preta», et ord som betyr omtrent det samme som «nåe». Men 





— 



Gravsten tra Gotland (Sanda) med vandrere, en mann og to kvinner. Bak dem en 
brennende ild og over denne en rund skive, sikkerlig symboler, men uten tydning 
hittil. Øverst sitter en mann og en kone på hver sin kubbestol, i midten en mann 
som bringer et spyd. Stenen er reist for tre personer, nemlig RodvisI, Farbjørn og 

Gunnbjørn. 

en preta er uferdig, svak og hjelpeløs, utsatt for alle slags farer. 
Dersom den mislykkes på sin vei, blir den hjemløs og mottas over¬ 
hodet ikke i de dødes samfunn. Den blir aldri «pitaras», d. e. far og 
fullvoksen skytsånd, men farer omkring som gjenganger. Dette er 
den egentlige fortapelse i fedrereligionen. Men det står i den gjen¬ 
levende slekts makt å forhindre dette ved hver dag å yde et «ut- 
fvlningsoffcr» til styrke og vekst for den døde; nar reisen er slutt, 
d.v.s. når tiden er kommet at pretaen skal opptas i de opphøyde 
pitaras’ samfunn, bringes «fullendelsesofferet», og denne handling 
faller sammen med avslutningen på begravelsen og den endelige 
dødsfest. 

Mens likbrenningen sto ved makt her i landet og troen på reisen 
var aktuell, har også de norske fedredyrkere ydet lignende hjelp til 
sine. Den syvende og den tredevte dag var viktige terminer, og avslut¬ 
ningen hørte sannsynligvis årsdagen til. Den daglige ydelse skjedde 
ved utstilling av dagens og festlighetenes kosthold i beboelseshusets 
kulthjørne på en forhøyning som kaltes stalle. Denne tjenestgjorde 
som alter. Men den dødes kost har også vært lagt i neverkrukke, 
i skrin og i kar. Med likbrenningens opphør og den totale endring 
av verdensbildet og den religiøse tankegang i det hele, falt også den 
gamle forestilling om en dødsreise bort og med den de dødes pleie. 
Visjonsdiktningen lærer oss imidlertid at dødsreisene fortsatte å leve 
i folkeminnet som et interessant og dragende motiv for fantasi og 
diktning, og det varte lenge før de siste spor av den forsvant. 


I 

FAMILIE HELLIGDOM I IIUSET 


DET GAMLE NORSKE BEBOELSESHUS 

H va slags hus bodde stenalderfolket i? Stort, rummelig og kom¬ 
fortabelt har det iallfall ikke vært. I den eldste periode fore¬ 
kommer huler og vindskjermer foran avsatser i fjellveggen som bolig. 
Flyttende jegere og fiskere matte ha sitt hus med seg, og det er sann¬ 
synlig at veidefolket her i landet har brukt de samme slags skinn¬ 
telt som de asiatiske nomader ennå bruker. De eldste hus av tre 
har vært bygget som tømmerkojene nå, men tømrete hus varte det 
lenge før man fikk. De kom først med jernalderens redskaper ti! 
å bearbeide treet med. Vistnok går det an å hugge og tømre med 
stenøkser; et forsøk har vært foretatt i Danmark med ganske gode 
resultater. Men skogen var snarere skydd og fryktet i den første tid. 
både fordi den var uveisom, og fordi folket manglet våpen og red¬ 
skaper til å utnytte den og til å kunne holde de ville dyr borte. 
Man har eksempel på at skogen, selv om den ikke var så stor, skilte 
folk og språk fra hverandre. 

Ved utgravninger av gamle hustufter i de senere år er det eldste 
norske hus blitt forholdsvis godt kjent. Over hele Vest-Norge har 
der vært bygget stort sett slik som islendingene bygget da de kom 
til Island. Vistnok må der ha vært avvikende former på Østlandet, 
mindre av sten og mere av trevirke. Men stort sett må også der 
hustypen ha vært av samme karakter. 

Nomadctclt av skinn. 


Grunnmur bruktes ikke, dertil var gravcredskapene for skrøpe¬ 
lige. Muren ble lagt på selve bakken, slik som det har vært skikk 
til langt opp i tiden, og som det f. eks. er det hos skoltelappene i 
Boris Gleb den dag i dag. Høyden på muren bcstemtes av bygnings¬ 
mannens smak og behov. Av de utgravedc hus har man kunnet regne 
seg til en høyde fra en meter til halvannen som det alminnelige. På 
innsiden ble muren dekket med jord og torv. Takverket ble plasert 
direkte på muren. Tekningen har vært torv. Men da dette er et 
særlig tungt taktekningsmateriale måtte sperrene legges tett, og alli¬ 
kevel vilde de ofte spinkle stammer gjerne bøye seg under vekten, 
så det indre av huset måtte støttes opp med en masse takstøtter. Åp¬ 
ninger har der ikke vært mange av, ofte bare døren. Og denne var 
heller ikke vid. Det var ingen lett sak å lage bord og planker med 
stenredskaper. Inne var det derfor halvmørkt, så sant ikke ilden lyste 

Ånestad pa Ja: ren. Ec gammelt hus som viser samme byggemetode som de hus man finner 

tuftene etter. Foto. E. Aksdal. 


fra den avlange grue rnidt i huset eller fra åren, det oppbygde 
ildsted som kom til senere i utviklingen. På begge sider av ildstedet 
var der lagt et dekke av halm, høy eller huder, undertiden var vel 
gulvet stenlagt. I rommet var der ellers stenger eller skinnremmer 
til a tørke fisk og kjøtt på, og til å henge fra seg de tunge klesplag¬ 
gene på. Tiner, neverkrukker, gryter, spiseredskaper, fangstgreier og 
våpen utgjorde bohavet. Dersom der var gårdsbruk på stedet, an- 
braktes husdyrene under samme tak, men i en egen avdeling av huset. 

Rommet inne kaltes «sal», og det er denne hustype vi kjenner 
fra Eddadiktene og de eldste norske lover som det norske hus. På 
begge sider av ildstedet kaltes rommet «flet» (flat). Der sov, spiste 
og arbeidet man. Noen forhøyning til sete eller liggeplass var der 
ikke i den eldste tid. Da tidene kom med nye krav til bedre hus¬ 
være kom der tile (treverk) på gulvet og benker langs veggene fylte 

Utgravct hustomt fra folkevandringstidcn. Storshci, Bjerkreim. Foto. Jan Petersen. 


med jord, «paller». «Salen» gikk da over til «stova», og denne for¬ 
andring betyr en større omveltning enn vi aner, sosialt og religiøst. 

De folk som bodde i disse eldste hus, var religiøse i en langt høy¬ 
ere grad enn deres etterkommere i vikingtiden og i moderne tid. 

Religionen og det hellige hørte derfor til også inne i privat¬ 
husene. Ikke gudenes tilbedelse, den var forbeholdt egne helligdom¬ 
mer betjent av såkalte «goder» (forstandere). I privathusene var det 
slektens og familiens egne skytsånder, de sterke og hellige fedre og 
mødre med heil og hamingja, i stand til å hjelpe sine gjenlevende 
slektninger, som ble dyrket. Men det hellige taler ikke sammen¬ 
blanding med det dagligdagse og profane. Det må derfor omgis av 
bud og forbud, forat ikke selve grunnlaget for den rette livsorden 
skal omstyrtes og alt ende i kaos. Onde fientlige makter gjør også 

Berg torsk vål pa Island. Viser sammenhengen med det eldre norske hus bygget av sten og torv. 

l oto. Helgi Arnason. 


forsøk pa å trenge inn i hus og hjem: trolldom, gand, hugskot, 
attergangare, osv. De vil forstyrre den enkeltes liv og lykke. Bade 
derfor, og først og fremst av hensyn til fedrene, var der i denne 
primitive «sal» i det innerste hjørne laget en forhøyning, en «stalle» 
der tjente som alter, og det måtte hverken dyr, barn eller uved¬ 
kommende røre. På samme sted sto også i mange hus en støtte, helt 
eller delvis utskåret i menneskeskikkelse, kanskje også kledd. Den 
hadde sitt navn, og navnet var etter cn eller annen avdød i familien. 
Det er disse to ting vi nå skal behandle. 


EEDRESTØTTEN 


For mange er det en ukjent og utrolig 
eksistert slike kuitstøtter inne i husene. 


ting at der engang har 
Det har sin grunn i 

Fcdrestøttcr fra Borneo. 


xyt\ 




ac religionsvidenskapcn er så ung. Den 
har som tidligere nevnt enda ikke ruk¬ 
ket å legge alt stoffet under seg og gi 
opplysning om de mange religionsfor- 
mcr som eksisterte og eksisterer side om 
side. Det kommer også av at man har 
begått den feil å tale om «religion» som 
om den kun gjaldt gudedyrkelse. Dette 
har skjult de andre former, som i den virkelige religion har 
en langt større plass enn gudedyrkelsen. Det vi her fra 
Norge kjenner som «religion» i den hedenske tid, har vi 
vesentlig vært henvist til a hente fra skaldenes og Edda- 
diktenes opplysninger. Om dagliglivets skikker og forestil¬ 
linger vet vi uhyre lite. Og det kunde jo også synes håpløst 

å få vite noe nå etter at det gamle hedenskap 
forlengst er avskaffet og alle er døde som 
kjente til det. Men så er allikevel ikke tilfelle. 

Der er visse religionsformer som er så kon¬ 
stante over hele jorden at kjenner man en, 
kan man følge tankegangen og oppbygningen 
overalt. Det gjelder kun om å oppdage spor, 
selv om de er sterkt overdekket av tiden og 
glemselen. 

yy «i* 

Et slikt førsteklasses spor er fedrestøtten. 

Den forekommer i mange skikkelser, således bare som 
en pel eller stokk uten noen tilskjæring eller pryd. Men 
som regel blir den utstyrt med et menneskehode, det 
er iallfall den mest alminnelige form over hele jorden. 
Og overalt hvor man treffer på støtter med et ansikt 
s .(kak øverst, står man overfor et ekte motiv fra fedredyr- 
Tiki fra Hawai kelsen. Det neste skritt er en helt utskåret figur med 



M 

Fedrestptte 


fra Abrym, Nyhebridcnc. 

Kvinnebilde (sjelegjemme) fra Kongo. 


armer og ben. Denne form kan så 
gå over til et gudebilde og forvan- 
skes til det ukjennelige slik som bil¬ 
det viser side 154. 

Men hva ligger der så i denne 
støtte, hvilke tanker har man hatt 
med den? I'ra først av er det uvisst 
hvorledes nettopp støtten er opp¬ 
stått som symbol for de døde. Men 
det sannsynligste er at det var et 
merke på graven i nomade- og 
flyttetiden som skapte den første 
begynnelse. Så utviklet den seg til 
offerstøtte, ble hellig, og fra å være 
bare offerstøtte ble den selv offer- 
mottager; på dette tidspunkt måtte 
da oppfatningen allerede ha vært 
den at de døde selv tok bolig i støt¬ 
ten. Foruten tre har man også sten- 
støtter, og i mangel av tre og sten 
figurer av leire, eller tøydukker. 

Samtidig med dødsfesten, når den 
døde er ferdig med sin vandring eller 
sin mellomtilstand, pleier mange 
folkeslag også å ha ferdig støtten, 
som da innvis og navngis etter den 
for hvem den er laget. 

Imidlertid møter vi her en van¬ 
skelighet. Det er ikke alle folk 
som betrakter støtten som bolig for 
den døde. Det beror nemlig på 

Haidaindianernes sture fedrestolper med totemdyr. 

f. -3# 



TrcbiJde £ra Alt-Frisack, 
Tyskland. 


oppfatningen av den dødes karakter i det hin¬ 
sidige hvorvidt støtten blir bolig eller bare alter- 
merke. Det er kun typen den frie sjel , i likhet 
med fylgjemennesket og vorden, som kan danne 
grunnlag for en slik overførelse. Nåen er som 
før nevnt i seg selv sitt eget bilde. Dessuten er 
den oppfattet som et vesen der må ha rom, og 
det passer ikke på støtten. Men for den norske 
sten- og bronsealderbefolkning lå støttetroen 
ferdig. De trodde på en forvandling fra dyr til 
menneske og omvendt, for dem var der intet 
usedvanlig i at vorden også kunde ta bolig i en 
støtte. Det var ikke vanskeligere å gå over fra 
luftfarer til å bo i en støtte enn det var å for¬ 
vandles fra menneske til varg, 
bjørn, fugl eller innsekt. Den re¬ 
ligiøse naturalisme som stenalder- 
folket levde i, var 
en velskikket gro¬ 
bunn for totemis- 
me og 
bød på 
særlig 
for denne 



gode betingelser 
støttekult. 

På det europeiske kontinent 
er sporene etter den gamle 
støttekult nærmest utslettet. 

Men når man først vet at 
også alle europeere engang 

har Vært fedredyrkere, Og at Greske støtteformer brukt i fedredyrkelsens tjeneste. 

alle fedredyrkere har hatt en eller 
annen form for støtte, så kan man 
trøstig lete, og i de fleste tilfelle vil 
man finne vidnesbyrd nok. For nor¬ 
ske lesere som er ukjente med emnet, 
kan det derfor være av interesse å 
stifte bekjentskap med de rester som 
kan påvises. 

De støtter vi kjenner fra Greken- 
land er gjerne alminnelige trestam¬ 
mer draperte med hjelmer og kles¬ 
plagg. Dette gir en forbausende virk¬ 
ning av støtte uten noen utskjæring. 
Gravstøttene av sten er utstyrt på 
samme måte, og en forsker som har 
gjort studiet av disse ting til sin spe¬ 
sialitet sier: De kan ikke være bare 

minncstener, de 



må 



Stenbilde fra Bamberg, Tyskland. 


Kinesisk fedretavle. 


oppfattes 
som represen¬ 
tanter for de 
døde i graven. 

Foran denne 
form av den av¬ 
døde ble nemlig mat- og drikkeofrene nedlagt. 

Romerne har også laget fedrestøtter for hus- 
larene (husets skytsånder). Disse larer er ut¬ 
gått fra fedrekulten og har i sin opprinnelse 
vært familiens egne, men ble senere alminnelige 
upersonlige representaner for ætten. Dikteren 
Tibullus sier om dem: «O larer, I som har 

oppfødd meg fra den tid jeg lekte ved Eders føtter, våk over 
mitt liv! La det ikke gremme Eder a være laget av en gammel 
stokk, for på den måten bor I jo i fedrenes hus.» I den senere tid 
ordnet romerne seg på samme måte som kineserne med et lite nett 
alter inne i sin sal, «atrium», det rom hvor de kokte og spiste. De 
hadde også masker som ble oppbevart og som erstattet bilder av de 
døde. Disse masker ble selvfølgelig behandlet med religiøs respekt. 

Går vi til Mellom-Europa, finner vi at de kristne konsilier om¬ 
kring år 600 tar for seg restene av hedenskapet og forbyr a lage 
bilder eller støtter som forestiller mennesker. Dette kunde jo tenkes 
å gjelde alminnelig kunstnerisk fremstilling, men det er helt uteluk¬ 
ket da kirken 
selv meget ivrig 
fastholdt bilden¬ 
de kunst. 

Allerede i 324 
forbød ct kirke¬ 
møte i Spania å 
ha kultbilder i 
privathus, og det 
er nok det samme 
forbud som går 
igjen år 600 i 
Tyskland. I det 
samme forbud, 
som ble sitert 
ovenfor om ikke 
å foreta kult- 
handlinger i hu¬ 
set, ble det også 
forbudt å dyrke 

Offerplass med støtter hos finsk-ugriske stammer, russisk område. 


«hellige» i privathuset. Yi kjenner også til at germanerne i den kristne 
tid søkte å kamuflere fedredyrkelsen ved å si at de dyrket «belgener». 
Derved er kjeden sluttet tilbake til fedrekult i huset med bilder til¬ 
hørende denne. 

Der er også funnet gamle trefigurer i myrer og ved boplasser 
som synes a ha vært religiøse bilder. Men særlig er det de store sten- 
bilder med et beger i hånden som danner ett av de mange vidnesbyrd 
om at fedrcreligionen har vært forbundet med bilder. Disse har 
enten stått på gravene eller på eget kultsted. 

Når vi så kommer til de russiske gravstøtter, finner vi trestam¬ 
men med et utskåret hode øverst, altså ekte fedrestøtter. Og enda 
mer utpreget er de finsk-ugriske folks støtteformer. Siden de også 
står de nord-europeiske folk så nær, har det sin interesse å gå mere 
i detalj med beskrivelsen av disse. Disse stammer bor på europeisk 
og asiatisk område. Det er finnen Karjalainen som har gitt den 


11 — Fedrekult. 

beste skildring av deres religion. Han kaller de dyrkede vescner 
for «husånder», og det fremgår av alt at det dreier seg om en 
ren og skjær fedrekult. Den døde kan gjennom drømmer uttale 
ønske om å få en støtte. Men shamanen kan også bestemme det, 
han lager nemlig bilder og innvier dem. Fremstillingen er meget 
primitiv; men ved påkledning bøtes det noe på den • manglende 
skulptur. De små bilder oppbevares i en kiste, dersom de ikke 
cr oppstilt i åndehjørnet innerst i huset. Kjøtt, brennevin, te, 
sukker og alt som huset kan skaffe, settes frem for bildet. 
Større støtter oppstilles inne i huset i det omtalte hjørne, og her 
finner man igjen den norske stalle, nemlig en forhøyning som bildet 
star på. Dette hjørne er «hellig», og ikke engang husets kvinner 
får komme nær det. 

Ved innvielsen måtte et større dyr, f. eks. en bukk, bøte med 
livet, og blodet ble smurt på bildet. Til daglig brukte man den 
allerede nevnte skikk å sette bort til bildet en del av dagens kost. 

Ostjakene står oppreist 
nar de taler til støttens 
(bildets) person, og bru¬ 
ker en pipende lyd om¬ 
trent som når de kaller på 
en hund. Denne måten 
minner ellers om lappenes 
«joiking». Ordene mere 
synges enn tales ut, hen¬ 
dene strekkes frem. Til 
sine tider blir bildene 
smurt inn med fett og 
bevertet med fete eller 

Rekonstruksjon av varjagisk innhegning og støttesam- blodige Saker. Nar slek^ 

linger. tene skifter, skifter også 

«Stnndtun» — en eldgammel form for gjerde på Gotland og sikkerlig brukt til inngjerding 
av kultstøtter i de såkalte «stafgarj>n»-støtteinnhegningcr som ble forbudt i Gotlandsloven. 


bildene. De kastes ikke bort og ødelegges ikke, men flyttes hen 
til et av de hellige steder, hvor alle slektens gamle bilder og 
støtter er henstilt. Her kan det derfor være en stor samling 
av dem, noen sa gamle at dc smuldrer. Disse samlinger opp¬ 
står på samme måte som kinesernes gamle fedretavler. Også 
disse samles, men i et eget hus som samtidig gjør tjeneste som 
fedretempel og samlingssted for slekten en gang om året. De finsk- 
ugriske støtter minner om varjagenes i Russland i det io. år¬ 
hundre. Dengang kom en reisende araber dit, som har skildret hva 
han så. Var jagene var skandinaver, og deres skikker har derfor stor in¬ 
teresse for norsk religionsforskning. Iben Fozlan forteller om samlin¬ 
ger av utskårne støtter i innhegninger. I midten sto en stor støtte 
omgitt av mindre, og inne i innhegningene utførte vikingene sine 

religiøse handlinger. Beretningen lyder så: Så snart deres skip 
kommer til ankerplassen, går hver av dem i land med brød, kjøtt, 
melk og berusende drikke og går bort til en høy, oppreist stolpe, som 
har likesom et menneskeansikt og er omgitt av mindre billedstøtter. 
Bak disse er også andre trestolper reist. Han går bort til den store 
trefigur, kaster seg ned på jorden foran den og sier: Min herre, jeg 
er kommet fra det fjerne og bringer med meg så og så mange piker 
og så og så mange sobelskinn. Når han har regnet opp alle sine 
handelsvarer, fortsetter han: Til deg har jeg brakt denne gave. Han 
nedlegger så gaven foran trebildet og uttaler håpet om å få en god 
kjøper til varene. 

Også de andre små bilder får sin henvendelse, og går handelen 
godt, må han gi ekstra takkoffer. Dette skjer i form av slakt. Kjøt¬ 
tet utdeles, sier araberen, til fattige, men sannsynligvis var det slekt 
og naboer som fikk godt av det, og bildene fikk okse- og sauekra- 
niene. Om natten kom hundene og fortærte kjøttet. Den ofrende 
sa da: Min herre har velbehag i meg, han har fortært min gave. 

Slike innhegninger med kultstøtter i form av «staver» minner 

om et forbud i en svensk lov mot «stav-innhegnin- 
ger». Vi hører mindre om dem i Norge, men det 
behøver ikke å bety at de ikke har eksistert her. 

Fra Sverige foreligger hit¬ 
til ingen kjente vidnes- 
byrd om støtter. Dan¬ 
mark derimot har en del 
støtter i friluft på steder 
som ligner gravplasser el¬ 
ler hellige steder. Støtten 
fra Lysgård sogn viste 
tegn til å være bearbeidet. 
Den var plugget med 



Hn dansk grav med gjenstående støtterest. Denne har 
med sikkerhet tjent religiøst formål. 

Friluftsstøttcr på Island, rekonstruert etter Olafsens og Povelscns beretning under reise 

1752 — 57 . 


små treplugger, noe som kan minne om offerplugger. Hver gang 
det har vært ofret, settes et merke. Der hadde vært brukt ild på 
stedet, og et tomt kar ble også funnet. Støtten fra Veileby var 
halvannen alen høy med hode, antydning til armer og ben samt 
genitalier. Der er også funnet andre støtter, og der er samstemmig¬ 
het om at de har tjent religiøse formål. 

På Island har man funnet såkalte «ondvegesstøtter» (høgsetes- 
stolper) oppsatt ved inngangen til bøen. Og av sagaene fremgår 
det at det også har vært skikk å sette opp støtter ute på bøen. Disse 
må derfor diskuteres nærmere siden. 

Men når vi etter denne rundgang i Europa kommer til Norge, 
så har vi iallfall et forholdsvis rikt materiale å holde oss til. Og 
siden det egentlig er husstøtten som har krevd denne omfattende 
oversikt, passer det best å ta den norske form av denne før vi vender 

tilbake til iriluftsstøt- 
tene. 

I Sigmund Breste- 
sons saga fortelles om 
Haakon Jarls husbil- 
der. De sto i et hus 
inne i skogen ikke så 
langt fra gården. Hu¬ 
set var tømret, vak¬ 
kert prydet, og for¬ 
tellingen overdriver 
sterkt beskrivelsen av 
det. Inne var der først 
og fremst et bilde av 
Torgerd Hølgcbrud 
(Helges brud), og . 
dessforuten et av sø¬ 
steren Irpa og broren 
Hørge. Alle bildene 
var kledd og prydet. 
Torgerd var plascrt i 
høgsetet og hadde fot- 
stalle foran seg. Jar¬ 
len brukte a kaste seg ned foran bildet. Og når han vilde få visshet 
om Torgerd var velvillig stemt, tok han en ring av hennes arm. Satt 
ringen fast, gjentok han sine bonner; satt den løst, var det et godt 



Rosselandsfigurcn, Dalane Folkemuseum, Egersund. Synes a 

å ha tjent som kultbilde. 


tegn. 

Dette hus og disse bilder kan ikke ha vært et alminnelig gude¬ 
hov med gudebilder. Hovene var bygget på en annen måte med ild¬ 
sted, forsynt med kokekar og innredning for offermåltidet. Guder 
og gudinner har dessuten aldri familienavn. Disse er derimot ube- 

Rygnestadloftct, Valle. Foto. J. Løyland. 1 dette hus har antagelig den ene faksen vært 

oppbevart. 


dragelige tegn pa familiereligionen. Huset må derfor ha vært et 
slags fedretempel eller hall. Og det er merkelig at der ikke er flere 
eksempler på slike i norsk historie. 

I nyere tid har vi husstøtter og bilder fra Setesdal, Telemark og 
Opland. Disse bilder har vært gjenstand for stor diskusjon. Mange 
har levert skildringer og kopier av skildringene i bøker og tidsskrif¬ 
ter. De fleste skribenter har kalt dem for «avgudsbilder» eller «hus- 
guder». Men på grunn av manglende kunnskap om religionshisto¬ 
riens mange variasjoner er de dog inntil denne dag omgitt av gjet¬ 
ning og uklarhet. 

Klare og utvetydige former for de gamle fedrebilder kan de heller 
ikke sies å være. Men det kan heller ikke ventes at de skulde ha den 
samme plass og den samme karakter som i den gamle tid. Egentlig 
dyrkelse fikk de heller ikke. De ble oppbevart som arvestykker, sik¬ 
kerlig med en blanding av pietet og en viss overtroisk tilbøyelighet. 

Det første vi kan fastslå er imidlertid at de ikke er avgudsbilder. 
Derimot er de direkte etterkommere av fortidens fedrestøtter inne 
i huset, brukt som et Iykkemiddel, men av en mere utpreget hedensk 
art enn hesteskoen over døren i vår tid. 

De viktigste er «Faksene» i Setesdal. Der er to av dem: Fakse 
Rygnestad i Valle og Fakse Brokke i Hylstad. Den første var skåret 
av en åspekubbe, ca. 1,2 m. høy. Den hadde hode med antydning til 
skjegg og hår. Øynene var markert med innsatte blyklumper. Rundt 
halsen hadde den en krage (ridderkrage?). Munnen var oppspilt, 
armene var lagt sammen over forsiden, og rundt livet 
hadde den belte; føttene var bare antydet. Ellers er der 
mange varianter i beskrivelsene. 

Fakse Brokke hadde full setesdalsbunad med blanke mes- 
singknapper. I hodet var det laget en hulning. Og det blir 
sagt at smør og saup ble anbrakt i denne hulning; andre der¬ 
imot sier at mat til den ble satt inn i skapet ved siden av. 
Plaseringen av disse to angis litt forskjellig. Men det synes å 
være enstemmighet om at Fakse Rygnestad sto i høgsetet. 
Fakse Brokke derimot synes å ha stått på et skap som en slags 
moderne stalle. Presten Blom sier imidlertid at denne også 
sto i høgsetet. Den morknet innvendig og ble til slutt brukt 
til huggestabbe(P). Det synes å være helt vidnefast at der 
har vært satt inn mat til bildene, iallfall ved høytidene. Dette 
må da sies å komme meget nær til kulthandling. Faksenavnet 
har vært satt i forbindelse med faks på korn, som om bildene 
skulde vært gudebilder til hjelp for grøderikdom. På sett og 
vis var de nok det i den gamle tid, da de ble holdt i akt og 
ære som representanter for gårdens skytsånder. Men fakse 
«Hernos*- er også e t navn på kjemper som er utbredt like fra Suldal i 
struk vest ^ Telemark i øst. Og det ligger derfor nærmere å sette 
sjon. faksene i Setesdal i forbindelse med disse. Navnet for- 

Brokkegrenden i bakgrunnen med gården Brokke hvor den annen fakse fantes. Hylstad, 

Setesdal. Foto. j. Løyland. 


bindes gjerne med berserker og kjemper med langt hår. Brennøy- 
faksc var en berserk med langt svart hår. Faksebrann og Tore 
Fakse var berserker i Håkon den godes hær. Fakse Fotland 
fra Suldal var en kjempe, hvis grav overdrives i størrelse, Fakse 
Mosedal i Åmli likeså. I Hjartdal i Telemark levde Flatelands- 
faksen og i Fyresdal Fakse Brokke. Flatelandsfaksen i Vrådal hadde 
hår og skjegg som rakk til midjen. Det synes derfor å være en fellcs- 
titel pa kjempene dette faksenavnet. I Setesdal hersket det likefrem 
en dyrkelse av kjempene, ingen ble så omtalt og sett opp til som 
dem. I primitive forestillinger kan rent hedenske ideer ha fulgt 
slike i graven og opphøiet dem til kraftpersoner i det hinsidige. Bak 
faksenavnen skjuler seg sikkert et annet personnavn. «Fakse» ble 
et felles hedersnavn. 

Det er flere bilder fra Setesdal enn disse to. Et av dem skildres 
som «et Afgudsbillcde som blev kaldt Hernqs og ikkun var et Men- 
neskehoved af Træ sat paa en Stage». Det sto opprinnelig på en 

gravhaug(?). Det skal være «Svarte Kaas» som dro avsted med det. 
Et annet bilde som vi kun kjenner fra et vers, het Ståle. Verset 
lyder slik: 

Sjaa paa ’an Staali ko kallegt ’an glor; 
han e gjaar utav tre, han e revune lik. 

Denne Ståle skal være en av rydningsmennene fra Bykle, og det 
kan nok forklare at han har hatt en særstilling. Han glor fælt, 
antagelig fordi han har blyøyne i likhet med faksene. Men han er 
revene lik, det vil si han gjemmer seg, hans tid er forbi. 

Hadde den religionshistoriske videnskap allerede kunnet begynne 
sine innsamlinger for 334 hundre år siden, vilde vi antagelig hatt all 
den kunnskap og alt det materiale vi kunde ha ønsket oss bare fra 
denne dal. For av Skars skildringer vet vi at setesdølene laget sine 
dyrkede fedre om til «tusser», kristnet dem, ga dem prest og kirke, 
men ofret allikevel saup, pl, råmelk og høytidskost på dem. Og om 
bildene forteller han at «dei hadde mannslik som dei gav plent som 
dei gave tussor» — de hadde menneskelige bilder som de ofret til på 
samme måte som til tussene. I denne viktige meddelelse får vi altså 
vite at bilder har vært alminnelige, og at de var gjenstand for kult. 
De enkelte kjente forekomster er derfor kun sparsomme illustra¬ 
sjoner til denne Skars generelle påvisning. 

I Telemark forekommer samme slags husbilder. I Fyresdal 
eksisterte ett til omkring 1750. I Sauland på gården Haugene hadde 
den storettede husmoren flere «avgudsbilder som hun drev dyrkelse 
med». Og det har da uten tvil vært fedrestøtter fra gammel tid 
som sto igjen og nøt oppmerksomhet. Det telemarksbilde som er 
best kjent og beskrevet, er bildet Torbjørn på Flatland i Vrådal. 
Det er ikke urimelig at Flatlandsfaksen og Torbjørn er identiske. 
Det besto av en kubbe 1 å z alen høy, tykkere nedentil, med ut- 


1 Denne «Svarte Kaas» skal være oberstløytnant von Koss. 

Rygncst-ul gård med «loftet» som na er blitt Setesdals museums eiendom. Bekjent for det 

ene faksebildc. Foto. J. Lpyland. 


skaret hode og fordypning passende til ølskålen. Øynene var også 
på dette bilde innstøpt med tinn. Det sto ute i kåven i alminnne- 
lighet, men ble tatt inn og stilt i høgsetet i julen. Tradisjonen vil 
også vite at det likesom finsk-ugriske bilder ble vasket og innsmurt 
hver lørdag. Ved høytidelige anledninger drakk verten og hilste 
Torbjørn. Var der gjester til stede, gjorde de det samme. Ølskålen 
ble innviet ved å settes på Torbjørns hode. Foruten de nevnte 
eksempler er der også funnet en trestøtte på Skovik i Vinje. Den er 
dannet av en stokk på vel i m. lengde og ca. 19 cm. diameter. Den 
nedre del var bortråtnet. Støtten kan godt ha tjent kultiske for¬ 
mål og være kastet eller nedgravd i myren. Men det kan også være 
et bilde av en person som skulde drepes ved magisk etterlignings- 
kunst. 

Odden-bildet, Valle, Setesdal. Kan ha tjent som 
kultbilde. Originalen eies av Juel Lund. 


huset og stilt opp ute på sine steder, 
om påkledde støtter ute på bøen: 


Av Oplandsbildene er det 
særlig de to som fantes i en 
gammel stue brukt til høyløe, 
som ligner de foregående. Det 
er en opptegnelse av Jonas 
Ramus fra 1715 som nevner 
dem. Han sier at gården Skira 
hadde et eldgammelt hus, 
ganske mørkt, «hvor tvende 
Træ-Billeder findes udi, som 
synes at være en Reliqvie af 
de Hedenske Offer-Huuse». 
Mere vet vi dessverre ikke om 
dem. De andre er frilufts- 
støtter som synes å ha vært 
knyttet til graver eller kult- 
steder. Men siden også fri- 
luftsstedene gir et rikt bidrag 
til den gamle religion og dens 
forskjellige skikker, kan vi 
heller ikke forbigå dem. Hus- 
støttene kan være ført ut av 
I Eddadiktet hører vi nemlig 


«Klædi mine kasta eg til tremenn tvo på voll. 
Kaute karar med klædi dei vart, 
neist (skjemt) vert naken mann.» 

Håvamål str. 49. 


Disse påkledde støttene ute på den norske bø kan muligens også 
gi opplysning om de islandske friluftsstøtter. I Øyfjorden på Island 

Påkledde støtter hos finsk-ugriske stammer på russisk område. Karjalaincn. 


traff to embetsmenn, som reiste der i det 18. århundre, to stolper 
ved inngangen til bøen på to forskjellige garder. De var tykkere 
nedentil, og på toppen var «udskaared et gammeldags Kiæmpehoved». 
Går vi lenger tilbake, til det io. århundre, hører vi at Hallstein 
fant et drivtømmer som mest hver gård i Torskefjorden laget støt¬ 
ter av. Hvorfor disse støtter ble kalt «ondvegestøtter» — høgsete- 
stolper når de sto ute, er vanskelig å forstå. Men at de i sin opp¬ 
rinnelse kom fra ondveget, høgsetet, synes soleklart. Der har også 
eksistert personstøtter som har stått ute, det vet vi av en beretning 
så sent som fra omkring 1706. I Vapnafjorden sto en stor trestøtte 
som ble kalt Tor kei Geitison. Den var så høy at en fullvoksen mann 
kunde stå under armene på den. Foreløbig kan vi derfor gå ut fra 

at friluftsstøttene cr utflyttede husstøtter fra den tiden da religi¬ 
onen forandret karakter og husinnredningen skiftet. Derfor kan vi 
også til denne kategori henregne en hel del stener som har vært brukt 
på samme måte som trestøttene. Vi kan kjenne dem på person¬ 
navnet. Foruten dem er der også mange andre uten navn, bare kalt 
saupstener, grannestener osv., som i sin tid kan ha hatt personnavn 
og har erstattet støtter. 

Av navngitte stener kan nevnes: Franc i Frafjord, Sjurstenen 
på Hamarøy, Veddestenen i Borgund, Thu-sulen i Fyresdal, Sigvall- 
stencn i Flekkfjord, Hoskoldstenen i Nissedal, Helgcstcncn på 
Ørsta. 

Dette krav på bilder i den daglige kult måtte føre til håndfer- 
dighet i å lage dem. Og vi kan gå ut fra som sikkert at der har vært 
spesialister også i Norge i likhet med de finsk-ugriske billedmakerc. 
Den håndverksmessige tilvirkning sto nemlig i nøye forbindelse 
med den religiøse innvielse, og dertil krevdes fagfolk. I den gamle 

litteratur får vi høre litt om denne industri. 
— «Hedningene gjorde menneskebilder av 
det røde gull, av det hvite sølv, av sten og 
av tre. Disse bilder ble solgt etter sitt verd, 
noen var billige, andre dyre.» I en legendarisk 
fremstilling føres skikken tilbake til Nim- 
rod. Det var han som først gjorde bilder av 
sinc fedre og bød at hele riket skulde tilbe 
dem. Siden opptok andre skikken og gjorde 
bilder av sine kjære, av de rikeste kongene, 
og påbød folket å ofre til dem på samme 
måte som romerne til Romulus. Djevelen 
tok plass i bildene og ga folk svar på deres 
spørsmål. 

Når vi i stedet for djevelen setter de av- 





Hode fra Oscbcrgfunnet. Sann¬ 
synligvis har samme slags skulp¬ 
tur vsert benyttet for fedre- 
bilder og støtter. 

Garden Flateland i Vrådal bekjent for bildet av «Torbjørn». Foto, O. Fjalstad. 


døde, og at de tok bolig i dem og mottok de ofrendes bønner og 
gaver, har vi den opprinnelige religiøse oppfatning hos folket. Visse 
personer i sagaene har også røpet tilstedeværelsen av slike ting som 
bilder. Einride fra Trøndelag snakker om at der var bilder av per¬ 
soner med stor makt, altså et slags «fakser», med stor hamingja som 
rakk til for mange. Men han var rasjonalist og trodde mere på sin 
egen styrke og sitt eget vett. Vi har også en beskrivelse av hvordan 
bildene ble laget i en islandsk bok. Vistnok gjaldt det et magisk 
bilde, men selve fremgangsmåten ble selvfølgelig beskrevet etter det 
som var kjent og i bruk. 

En islending ved navn Torleiv vilde ta hevn over Håkon Jarl 
for hans utplyndring av slektninger som var kommet til Norge. Ved 
trolldomsgalder satte han sykdom på jarlens folk, så mange døde. 
Jarlen selv ble også syk og lå lenge. For å hevne denne forsmedelse 
lot han lage et bilde av tre. En mann ble drept og hans hjerte satt 
inn i bildet. Ved hjelp av Torgerd Hølgebrud og kraftige besvær- 
gelser fikk bildet liv, kunde tale og ble sendt til Island under navn 

av Torgerd, for å hevne trolldom¬ 
men. I denne fantastiske beretning 
kan man skimte omrissene av den 
alminnelige fremgangsmåte. Først 
ble støtten skåret ferdig. Dernest 
ble den innviet. (På oldnorsk er å inn¬ 
vie: å «magna»). Dette skjedde ved 
blot og besvergelser. Muligens har det 
vært skikk å henge på den noe som 
hadde tilhørt den hvem støtten skul¬ 
de forestille. Ringen på Torgerd Høl- 
gebruds arm kan ha tilhørt henne 
selv i levende live. De klær som 
støttene fikk på seg kan ha vært 
personenes egne. Den siste akt var 
a «færa i fot», den høytidelige opp¬ 
stilling og navngivning. 

Ved kristendommens innførelse var det rimelig at der ble reist 
motstand mot slike skikker. Og vi er da også så heldige at vi har 
forbud mot støtter i en av de eldre kristenretter. Her heter det: 
«ingen mann må ha stav eller stalle i sitt hus». «Stav» var dengang 
navnet på støtten. Hos alle germanere finner man det samme ord 
«Stav» brukt på kultstøtter. Slaviske folk har lånt ordet, og der¬ 
for går det igjen hos dem som det faste uttrykk for alle slags bilder, 
også gudebilder. Hvordan vi kan vite at denne «stav» absolutt har 
stått i hjørnet, er der allerede ført bevis for fra andre land. Men 
dessuten kommer vi nedenfor tilbake til hjørneplaseringen i for- 
bindelse med høgsetet. 



Stolpehode fra Gol stavkirke. Norsk 
Folkemuseum, Bygdøy. 

Stucintcriør med høgsete. Norsk Folkemuseum, Bygdøy. 


ÆRESSETET (ONDVEGET) OG DEN NORSKE BONDESTOVA 

Det gamle norske sal-hus forsvant litt etter litt og ga plass for 
en helt ny hustype. Med det gamle hus forsvant også inventaret, 
men det religiøse element er så sterkt at det bevarer selve ideene, 
ug disse igjen skaper seg selv nye ulLykk. Al hjørnet engang var 
avsatt til det hellige og at det spilte en stor rolle i husets dagligliv, 
det kan vi slutte derav at det nye hus beholdt hjørneplaseringen, 
hvor der nå ble et æressete. 

Imidlertid kan man spørre med hvilken rett en slik forbindelse 
mellom det gamle og det nye tør fastholdes. Hvilken indre og ytre 
forbindelse kan der være mellom en «stalle», forhøyning, og alteret, 
sammenlignet med et æressete? For å gi et tilfredsstillende svar på 
dette, må vi igjen gå tilbake til husformen og innredningen. 

Da den geniale folkclivsforsker Eilert Sundt hadde fatt i opp- 


12 — Fcdrekult. 

drag å granske folkelivet for a bringe 
pa det rene hvordan folkehelsen og 
folkelykken best kunde fremmes, tok 
han også fatt på å studere boligfor¬ 
holdene og det norske hus. Han sier 
selv at til en begynnelse visste han 
hverken ut eller inn, han ante ikke 
hvordan han skulde finne en felles 
grunnplan eller et rimelig utgangspunkt for sammensetningen. 
Hver provins syntes å ha sin egen måte, og formene var mange og 
forvirrende. Men jo mere han arbeidet med spørsmålet, desto klarere 
ble det; og en dag kunde han tegne grunnplanen og sette bohavet 
inn i en normaltype som gjaldt for det hele land. Han hadde funnet 
urtypen hvoretter alle senere former hadde rettet seg. I hjørnet var 
høgsetet, bakved og over det eller på siden sto et skap, ofte kalt 
fremskap, langs veggen gikk langbenken, foran sto langbordet og 
på fremsiden av dette forsetet; sengen sto i hjørnet på den motsatte 
side av høgsetet, ildstedet i det tredje hjørne. Det som forundret 
ham var at han av og til traff høgsetet på venstre side når han kom 
inn, av og til på høyre. Dette kunde han ikke forklare seg. Men ved 
nærmere undersøkelse viser det seg at høgsetet 
alltid, eller iallfall meget alminnelig, ble lagt i 
det nord-østre hjørne. Snudde huset øst-vest, 
ble selvfølgelig inventaret plasert forskjellig i 
forhold til om det snudde syd-nord, forutsatt 
at inngangen var på samme side av huset. 

Denne stuetype avviker overordentlig meget 
fra den gamle sal, og man må forutsette at der 
også ligger lang tid mellom de to typer, og sist 
men ikke minst et stort tankeskifte. Både 

sosiale og religiøse faktorer har vært med til å Svensk stueinnredning 




Enkelt riss av norsk stueinnredning. 

Eilert Sundt. 

omdanne såvel indre som 
ytre forhold. Uten tvil 
har jernets innførelse bi¬ 
dradd til å lette bruken 
av trematerialer, som lan¬ 
det hadde slik rikdom av, 
og i nye renslige trehus 
våknet sansen for velvære 
og prydkunst. I stedet 
tor tørmuring mea sten 
til vegger kom nå stav- 



Svensk stueinteriør med hjørneplasering av høgsetet. 
Nordiska museet, Stockholm. 


reisning og tømring; taket ble gjort solidere, og takstøttene falt 
bort, i stedet for stenheller eller jordgulv kom tile av tre. Langs 
veggene kom benker, først fylt med muld, for å gjøre huset tett 
nede ved jorden, senere åpne til å gjemme husets saker i. Og fra 
veggbenkene løsnet man senere kisten, som ble det uunnværlige hus¬ 
inventar i det norske hus. Røken som før måtte søke samme utgang 
som folket, fikk passere ljoren i taket, og hele interiøret forandret 
seg. I hjørnet hvor stallen hadde stått, kom ondveget. Navnet er 
dunkelt, tiden for dets oppståen likeså. Vi har andvegg og anveggs- 
benken, den som er rett overfor. Men det passer ikke med plaserin- 
gen. Dersom ordet ånd (udt. ønd) i gammel tid var innført i jern¬ 
alderen, kan ordet likesåvel tolkes som landeveien'», uttalt «øndveg». 
Vi kan nemlig her henvise til slaviske og finsk-ugriske folks navn på 

det hellige hjørne som åndeveien. Støtten som 
hadde stått inne og var blitt kalt stav, må frem¬ 
deles ha fulgt også det nye hus etter at stallen 
var ombyttet med sete, ellers kunde det ikke ha 
blitt noen ondvegestolper (høgsetestolper). Som 

«Gautes høgsete», Hei- kultstøtte ble den derfor delvis flyttet ut på 
bers Museum, Sogn. bøen, delvis bibeholdt. Ondveget kom til å be- 

«Bordændebænk» (høgsete) fra 
Skåne. Nordiska Museet, Stock¬ 
holm. 


holde mange av de egenskaper som hadde 
tilhørt det gamle husalter. Vi kan ellers 
ikke forklare oss dets sammensatte ka¬ 
rakter. Det hadde religiøs, sosial, politisk 
og juridisk betydning. Det siste henger 
sammen med at familieretten hadde ut¬ 
viklet sa faste former lenge før der ble 
et ordnet rike, at disse sedvaner ble aner¬ 
kjent som lov da en mere komplisert sam- 
fundsorden dannet seg i historisk tid. Til 
belysning av dette kan vi fremlegge en¬ 
kelte eksempler. Når budstikken kom 
med alvorsbud til grendene, skulde den 
bringes til høgsetet: først da var den ordentlig levert. Og var 
der ingen hjemme, skulde den festes der. Når en husbonde og 
eier skulde være riktig stevnet til sak, måtte han få stevningen i høg¬ 
setet, ellers var den ikke fullgyldig. Det kunde ikke tenkes at bonden 
lot andre sette seg i sitt høgsete. Det måtte da være usedvanlig høyt 
aktede og elskede gjester. Sagaen forteller at Åsgrim bar gamle 
Njål inn og satte ham i høgsetet. Men slikt hører til de absolutte 
unntagelser. I lovene påbys uttrykkelig at går¬ 
dens arvtager skal ta sete i ondveget ved arve¬ 
skifte. Og den som ikke kunde ta denne plass, 
hadde heller ingen utsikt til arv. Ved uorden 
i rekkefølgen etter dødsfall sto derfor alltid 
høgsetet tomt. Man kjenner også drapstilfeller 
hvor sønnene ikke gikk i høgsete, før faren var 
hevnet. Ondveget og høgsetet som i mangt ble 
dets arvtager, var et fredhellig sted. Ingen 
måtte bære våpen på den som satt der. Wel- 
haven har i sitt dikt Åsgårdsreien skildret bryl- 



Stol fra Osebergskipet. 
Den eldste kjente stol- 
form i landet. 

lupet på Flage, da Seim-berser- 
kene kom den tredje kvelden 
og vilde drepe brudgommen: 

Da stimlede Kvinderne 

sammen i Klynge 
og danned en Vagt om den 

haardt Betrængte 
Bag Borde og Bænke, der 

laa i en Dynge, 
de stode ved Højsædet 

indestængte. 

Husaltcr og høgsete med oppstilte fedrebilder 

Slagsbrødrene enset ikke den bak fra Nias. 

gamle lov, og brudgommen 

måtte ut på bøen til den skjebnesvangre kamp på liv og død. Kong 
Sverre ønsket å dø i sitt høgsete (et virkelig opphøyet sete) for å gjøre 
bisp Nikolas spådom til intet om at han skulde dø som en utlæg, hugges 
ned som busmale og fortæres av hund og ravn. Islendingen Inge- 
mund var såret og kom døende hjem; han ba også om a få sette seg 
i sitt ondvege, og der fant sønnene ham død. 

De religiøse skikker i forbindelse med det gamle ondvege og arv- 
tageren til høgsetet er ikke skildret i litteraturen. Men i folkeskik¬ 
kene er meget bevart og kan belyse huskulten i gammel tid. I Val¬ 

dres brukte en familie som gammel skikk juleaften å knele ned ved 

høgsetet og be fadervår. En legdegutt som ikke 
var riktig klok fikk se det og lo så han sto tvi- 
kroket, siden sluttet man. Dersom familien var 
religiøs og brukte å knele, synes det underlig at 
man skulde være så sensible for en halvskrullings 
latter. Det var vel mere følelsen av noe påfal¬ 
lende i skikken som fikk dem til a slutte. Men 



BrugdcstoU brukt som 
æressetc. Kunst og Hånd¬ 
verk. 

med flere slike trekk vilde det peke sterkt i ret¬ 
ning av det gamle husalter. De gamle bilder i 
Setesdal ble stilt i høgsetet; der var også heders- 
plassen for dem. Høgsetet ble betraktet som et 
hellig og kraftfylt sted. Således foreskrev de gamle 
bonderegler at når barnet hadde vært til dåpen og 
fart ute på kirkevei, hvor det kunde ha møtt alle 
slags onde og farlige makter, skulde det ved hjem¬ 
komsten settes i høgsetet og røykes med brent 
flatbrød, hva der skulde gi det trivsel og beskyttelse. 

I Setesdal ble treskestaven lagt i høgsetet for a få lykke med 
treskingen, og i Trøndelag ble fiskesnøret lagt der for skaffe fiske¬ 
lykke. I begge disse tilfelle finner vi igjen den gamle tro på «ha- 
mingja»-lykken, og derav kan vi skjønne at ondveget har vært husets 
hamingjadepot. Intet under at det derfor ble gjort slik stas av det 
og av den kroken hvor det sto ved alle festlige anledninger. Til julen 
ble det pyntet med tepper og dekorasjoner både i Norge og Sverige. 
Tepper, broderte håndklær, lerretslaken med frynser ble hengt opp 
på veggen, og i selve setet ble der lagt puter eller åklær. I Sverige 
ble dette overdrevet med en hel stabel av puter til Frelseren og eng¬ 
lene, som skulde hvile i høgsetet julenatten. I Norge har det vært 
tatt på en annen måte, men også her er der minner om dem som 
skal sitte eller ligge i høgsetet. Dette fører oss over til anvendelsen 
av ondveget som åndesete. I den degenererte form het det at gard¬ 
vorden skulde sitte eller ligge der, ja at selv «tomten» skulde ha det, 
og «julesveinene». Men når det kommer til stykket var det nok 
slektens fedre, og vi får høre om julemåltidet at det ble dekket 
for de døde og at sengene ble oppredd for dem. Og i høgsetet skulde 
den fornemste av de usynlige besøkende sitte, slik som Tronsagnenc 
utmåler det. 



Bcnkeform som ligner 
et stressete. 

HØGSETESTOLPENE 


Det er ikke oppklart hvordan de høgsetestolper som 
nordmennene tok med seg til Island har vært laget. Noen 
mener at de hørte med til husstøttene. Og det kunde ten¬ 
kes i den gamle «sal» og i det islandske hus. Men i det 
nyere norske hus passer ikke det. Andre har tenkt seg at 
stolpene hørte til et spesielt oppbygget høgsete. Det kan 
også tenkes for aristokratiets og de kongelige håseters ved¬ 
kommende. Men det alminnelige ondvege var ikke opp¬ 
høyd, og det var neppe laget som noe eget sete i alminne¬ 
lige hus. Det var plassen som gjorde det til ondvege, ikke 
oppbygningen eller forsiringen. Her må man nemlig huske 
at opphøyd sete kun hørte til i stormenns haller. Og dette 
opphøyde sete, hvorfra navnet håsete (høgsete) skriver seg, 
var plasert på en annen måte enn ondveget. Det sto fra 
eldgammel tid midt på langveggen. Olav Kyrre flyttet 
det i sin hall til gavlveggen, og denne skikk ble opptatt av 
aristokratiet i landet, man har derfor trodd at denne flyt- 
ning også skulde ha virket inn på bondens høgsete. Men 
det kan den ikke, for bade i sagatiden, i middelalderen og 
i nutiden har det stått i hjørnet. Ondvege var det religiøse 
navn, og etter hvert som den gamle religion kom mere og 
mere på avstand, falt også navnet bort og ble erstattet med 
høgsete som navn på æressetet. Altså ikke fordi det var 
opphøyd i rommet, men fordi det var opphøyd i tanken 
og tradisjonen. 

Og nå kan vi ut fra ondvegets plasering i hjørnet og 
dets forbindelse med husalteret fastslå, at hjørneplaseringen 
for æressetet og for det religiøse husalter har St , fri 
eksistert over hele Europa. stavkirke. 
























I Sverige står høgsetet eller «hystolen» alltid i hjørnet av de 
gamle stuer, men dette hjørne er ikke bundet av himmelretningen, 
det kan likeså godt være det søndre som det nordre, østre eller vestre. 
I Danmark er det likedan i de virkelig gamle hus, som Samsøstuen 
og andre. I Tyskland er det særdeles tydelig. Og i Nord-Tyskland 
heter æresplass «hørn» fra den tiden det var i hjørnet. Nær ildstedet 
er der i Fricsland plasert en stol med pute i. Den kalles også hørn, 
og kun husbonden må sitte i den. I Holland kalles likeledes æres- 
plassen for hjørne: hoek, husherrens sitteplass. I Syd-Tyskland med 
dets katolske befolkning er husalteret bibeholdt og omgjort til det 
kristne «Gud-Herren-hjørne» (Herrgottwinkel). Et lite skap eller 
en hylle med lysestaker under et krusifiks og religiøse bilder uthe¬ 
ver dette hjørne. Det samme er tilfelle hos de slaviske folk. I Russ¬ 
land ligger æreshjørnet og det hellige hjørne lengst borte fra døren. 
Der står et bord med foresetebenk som i Norge. På en hylle står 
helgenbilder, røkelseskar, likesom også bønneboken plaseres her; på 
veggen er der gjerne broderte bilder med religiøse motiver. Før 
revolusjonen hadde russerne i visse provinser for skikk å legge brød, 
salt og kniv på hyllen eller på bordet. Denne utstilling minner om 
jugrafolkets utstilling av fødemidler til sine husånder. 

Siden vi kan fastslå denne hjørneplasering som helt sikker, kan 
derfor høgsetestolpene ikke ha vært husstøtter. Har de stått i for¬ 
bindelse med ondveget, må de være identiske med «stavene», billed¬ 
støttene, som engang hørte med og sto inne. Men for de islandske 
stormenns vedkommende kan spørsmålet også avgjøres derhen at 
stolpene kan ha noe med hovdyrkelsc å gjøre. Det viser seg nemlig 
at de fleste av de personer som kastet ut sine høgsetestolper, hadde 
hov eller bygde hov og derfor må ha vært høvdinger og hovgoder. 
Og som høvdinger kan de også virkelig ha hatt opphøyde seter med 
stolper som kunde tas med. Under alle omstendigheter er disse 
stolper en emansipert form av den enkle kultstøtte, «staven», og 



Det hellige hushjorne «Herrgottwinkel» 

navnet er som vi har sett, brukt om så forskjellige ting som hus- 
støtter og friluftsstøtter. Dette viser at der ligger en uhyre lang 
utvikling mellom den primitive stav og disse utskårne kultstøtter, 
som endog var blitt utskåret som gudeskikkelser. En lignende av¬ 
stand er der også mellom det gamle og det nye hus. I tid rykker vi 
århundreder og årtusener frem. Forestillingene er også forandret. 
Vi er kommet til slutten av brennalderen, og forestillingene om de 
døde er blitt materialistiske og tunge. Det passer ikke lenger med 
billedstøtter som i tiden for den gamle forvandlingstro. Støtten 
måtte derfor innta en armen plass og undergå en ny vurdering. 


GLIMT AV DAGLIG KULT 

Vi har allerede i de forskjellige beretninger møtt løsrevne frag¬ 
menter av kulthandlinger, f. eks. utstilling av mat, nedlegning av 
smør, saup og øl til bildene i Setesdal, vasking og innsmøring av 
Torbjørn i Vrådal, og vi har også kunnet slutte oss til norske skik- 
ker av det vi har hørt fra de nærmeste nabofolk. Men full sikker¬ 
het får vi først nar der foreligger skriftlige beretninger eller lov¬ 
forbud. Særlig de siste er et avgjørende bevis. Na har den samme 
lov som forbød støtten og stallen, også bestemmelser om kulthand¬ 
linger i huset. Trolldom og ofringer og alt som hører hedenskapet 
til, blir likeledes forbudt. Trolldom (vitt) er vel mere et nedset¬ 
tende navn på de muntlige henvendelser og formler som ble brukt 
ved ofringene. En ofring er en høytidelig akt som krever et helt 
seremoniell. Og når en slik handling utføres, blir hele huset belagt 
med tabu. — Sigvat Skald forteller at han ble nektet adgang til den 
nuværende Store-Hof og dens nabogård i Gøtaland da han reiste 
der. Og konen som nektet ham adgang og husvære, sa at det var 
«heilagt» i huset på grunn av alveblot. Loven utdyper dette videre 

og gir oss opplysning om mangt og meget som ellers 
hadde vært ukjent: 

Dersom offer er funnet i huset, ulåst matoffer 
eller leiroffer gjort i skikkelse av menneske, 
leire eller deig, da skal han utvises, og dersom 
det finnes i kar eller skrin nedlåst i skap eller 
kiste, skal han dømmes utlegg. 

Dette forbud gir oss sikkerhet for at mat har vært 
utstilt i huset på samme måte som hos de finsk-ugriske 
og slaviske folk. Bortgjemt og nedlåst betyr at man 
hang ved den gamle religion tross religionsskiftet og 
hedenskapets avskaffelse ved lov. Det som her er dun¬ 
kelt, er leire- eller deigfigurer i menneskeskikkelse. 

Men slike er også kjent fra Mellom-Europa, og det har 
sikkert vært et slags kultbrød i likhet med de kaker 
som vi senere får høre om ble bakt til jul. At de også 
ble laget av leire er besynderlig. Enten må det da be¬ 
traktes som en kamuflasje eller som en symbolsk erstatning. 

Hva vi ellers vet er at ølet ble innviet ved å sette bollen på 
støtten og hilse denne som en levende person. Av skikkene forøvrig 
kan vi dessuten slutte at førstegrøde ble brakt inn og utstilt, således 
det første øl, den første melk etter kalvingen, smøret etter kjerning, 
kjøtt etter slakt osv. Alt dette ble senere skjult og anbrakt rundt 
omkring på de steder hvor man valgte å hensette slikt til de usyn¬ 
lige medlemmer av husstanden. Men da ble drikken gjerne «støyt» 
(helt) ned. 

Tross de religionshistoriske paralleller og de sterke beviser 
kan det være enkelte lesere som vil undre seg over at lovens 
forbud nettopp skulde gjelde fedredyrkelsen. Hvorfor ikke like 
meget gudedyrkelsen eller dyrkelsen av andre makter som det vrim- 



Hode fra Ose- 

forbindelse. 


187 







ler av i den hedenske religion. Det kan det 
ikke være, av den grunn at overalt i verden 
er huskult det samme som familiereligion. 
Vetter og guder dyrkes ikke i beboelseshus. 
De regnes for så sterke og farlige at be¬ 
boerne vilde utsette seg for ulemper og sta¬ 
dige ulykker ved å fornærme eller overtrede 
de bud og forbud som folger med denne 
klasse av høyere vesener. Når gudebildene 
blir plasert inne i huset, som i India eller 
China og Japan, er det enten symbolske 
buddhistbilder, for virkelig buddhisme kjen¬ 
ner ikke guder, eller avsatte og nedrangerte 
guder som tjenestegjør som «mascot» like¬ 
som de afrikanske «fetisjer». 

Fargede folk vilde frabe seg for nær om¬ 
gang med gudene. Eldre hedninger advarer 
sine sønner og døtre som har tatt mot dåp 
og deltar i husmøter, mot en så farlig ting. 
Gud og mennesker kan ikke ha omgang, sier de. Det er sten og egg 
sammen. Ulykke og farsotter, død og elendighet vilde bli følgen. 
«Husguder» er derfor et feilaktig og misvisende uttrykk som helst 
bør undgåes. 

Dette med å stelle for de døde og gi dem mat har hengt lenge 
igjen i de lag av befolkningen som ikke er kommet inn under den 
personlige kristendoms påvirkning. — Skar forteller om en kone 
fra Setesdal som var blitt enke. Men mannen var begynt å «gå 
heimte», og det gledet henne. «Å er du der, min kjære Torolv,» 
sa hun. «Det står ølskal til deg og mat på bordet. Hvordan lever 
du, og hvordan har du det?» — «Å sa tolegt ennå,» sa Torolv, «det 
kan bli verre siden.» Dette tilfelle er ikke enestående. Fra Vestlandet 



Stolpchode fra Gol stavkirke. 
Norsk Folkemuseum, Bygdpy. 

berettes om en død 
husbonde på gården 
som kom og ba om 
vann, for han var så 
tørst. En husmann 
kom tilbake til hjem¬ 
met etter sin død og 
var så sulten at han 
grep ned i gryten et¬ 
ter kjøttsmuler. Slike 
beretninger knytter 
seg til gamle skikker 
og forestillinger som 
har hatt utbredelse 
her i landet i uminne¬ 
lige tider, pa samme 
måte som de er utbredt over den ganske jord. 



Hogsåte, Nasemark, s v. Ved bo. 
Dalsland. Nå i Nordiska Museet. 


Et forbehold må dog tas under disse overveielser. Det er slett 
ikke sikkert at skikken har vært lik overalt eller at man alle steder 
har brukt de samme former. Husalteret kan f. eks. ha vært mere 
bundet til Østlandet, hvor man finner forbudet. Men ondveget og 
stolpene har man jo likeså meget på Vestlandet. Det er en feil 
mange gjør seg skyldige i at man ikke bare på en provins eller et 
land, men på et ubegrenset område anvender en aller annen skikk 
eller form som kan påvises på et enkelt sted. Forat det skal dreie 
seg om et virkelig pålitelig og sammenhengende fellesskap, kreves 
der at man kan konstatere geografiske forbindelser. Derfor vil pa¬ 
ralleller mellom arktiske former fra hinsides Atlanteren og Norge 
veie meget lettere enn mellom asiatiske folk og Norge, siden disse er 
landfaste med hverandre. Dernest må det være et språklig og etnisk 

Brugdebcnk fra Hittcrdal kirke. 


fellesskap. Fordi negrene har 
skikken, kan den ikke uten 
videre overføres til europe¬ 
erne. Det kan godt være 
fellesskap, men da gjelder 
dette over enda større vid¬ 
der. Selv innenfor det eu¬ 
ropeiske kontinent er der stor 
forskjell på rasene. Det er 
først og fremst germaner og 
nord europeere som står hver¬ 
andre nær. Andre folk av 
sydeuropeisk, slavisk, mongolsk rase kan ha helt andre forestillinger 
som ikke uten videre kan overføres på germanerne og omvendt. Men jo 
lenger vi kommer tilbake i historien, desto påtageligere blir fellesskapet. 
I den forhistoriske tid var der meget mindre forskjell på de skandina¬ 
viske folk enn nå. Dette forbehold må tas forat man ikke skal danne seg 
et falsk bilde av forholdene. — Et nytt bidrag fra forskningen kan 
derfor utfylle det man før vet, uten at det forandrer det første. 
Det utfyller bare bildet og beriker detaljkunnskapen, på samme tid 
som det belyser det samlede hele. Det som kan diskuteres, er de 
forskjellige former, ikke minst fordi emnet er ukjent og terrenget 
nytt. Det som står fast, er selve fedrereligionen, dens omfang og 
betydning for det folkelige liv. 

* 


DE MEKTIGE DØDE 


HVA MAN VENTET SEG AV DF. DØDE 

N år man overskuer mengden av de daglige plikter mot de døde 
helt fra den stund de har lukket sitt Øye og til den tid da dc 
forventes å være sterke, mektige vesener som kan hjelpe og værne 
slekten, har man for seg et område med langt større og mere inn¬ 
viklet kultus enn det vi kjenner til fra den kristne religion. De 
religiøse plikter var virkelig en byrde, men byrden ble lettet 
på flere måter. I den første tid etter begravelsen var nemlig 
selve familiekjærligheten og omhuen for den døde en spore til ut¬ 
holdenhet. Dernest artet selve forholdet seg som en oppsparing av 
kapital der senere kom en til gode. For når den døde vel var kom¬ 
met gjennom den kritiske tid og hadde fått sin endelige plass i det 
hinsidige, kunde han eller hun gjengjelde alle tjenester og hjelpe 
slekten i en grad som de levende ikke var i stand til. Dette men¬ 
neskelige forhold til de døde kom også frem på andre måter. De 
som i dette liv var betraktet som ubetydelige, ble det også i det 
hinsidige. Andre derimot som hadde vist at de hadde hamingja og 
fremgang i sine foretagender eller på annen måte hadde skaffet seg 
anseelse, ble også betraktet som kraftindivider i det hinsidige og 
æret deretter. Alle tok sine egenskaper med seg, døden opphevet ikke 
egentlig årsaksloven. De begunstigede i en slekt kom derfor til å 
bli foretrukket selv av fjernerestående slektninger. De tok plassen 

Ettie Rout. 


som skytsånder for mange slektsledd, inntil avstanden ble så stor at 
de til slutt forsvant i glemselen. — Senere, under en mere utviklet 
samfunnsorden da bygder og småfylker tok slektssamfunnets plass, 
fikk fellesskapet visse store personer som ble felles skytsånder. Man 
kaller dem gjerne med det greske navn heros, og slike heroser oppnår 
en slags lavere guderang. 

* 

I den norske overlevering finnes ingen bestemte beretninger fra 
de enkelte familier om hvordan de dyrket sine døde. Vi har kun 
enkelte navn og løsrevne begivenheter, gravene og de bilder som er 
omtalt. Derimot kjenner vi flere navn på slike bygdeheroser og 
trekk som er oppbevart om dem. Det kommer av at deres ry er nådd 
så meget lenger og at tradisjonen derfor har kunnet beskjeftige seg 

Fra det nuværende Lade. Helligdommen for Torgerd Holgebrud har sannsynligvis ligget 

i nærheten. 


så meget mere med dem. Men skjønt de er unntagelser, så møter 
vi allikevel her idealet for fedrereligionen, det den tar sikte på og 
ønsker, nemlig mektige fedre, velvillige bundsforvanter på den annen 
side, som forsto seg på å øke avkastningen av feet, gi gode avlinger, 
rikdom og anseelse, medgang med alt i livet og beskyttelse mot troll¬ 
dom og vonde vetter. Meget av del som i en senere tid ble henlagt 
til spesialguder for fruktbarhet og kornavl i en offentlig og felles 
dyrkelse med opptog og prosesjoner, har opprinnelig hørt fedredyr- 
kelsen til. 

Blant de mest berømte eksempler på mektige døde her i landet, 
raker Haakon jarls kvinnelige ane Torgerd Hølgebrud og hennes 
søster Irpa høyest. Torgerd var så mektig at jarlen henvendte seg til 
henne i det voldsomme slaget i Hjørungavåg. Han ba vendt mot 
nord, og ofret sin sønn for å understreke sitt behov for hjelp. Som 
svar kom et svært haglvær med mørke, og jarlen vant slaget. Snorre, 

som selv ikke trodde pa slike makter, sløyfer denne versjon i sin 
historie og nevner bare haglværet. Torgerd er omgjort til troll og 
uvette i de kristne beretninger. Det er den samme utvikling som alle 
de gamle kultpersoner undergår, og årsaken ligger i nedvurderingen 
av det hedenske i den kristne tid. For enda trodde folk på eksisten¬ 
sen av alle disse vesener. — I Sigmund Brestesons saga fortelles om 
måten Torgerd ble dyrket på. Jarlen selv viste sin ydmykhet og 
respekt ved å knele eller kaste seg ned foran bildet. Torgerd 
var også dyrket av en videre krets i Trøndelag. 

Av en lignende karakter har også alven på Gjerstad eller Gok- 
stad vært. Han het Olav og var sønn av Gudrød, halvbror av Halvdan 
Svarte, dersom Snorres og de andre kilders person er identiske. For 
religionshistorien har forresten ikke denne identifisering slik interesse 
som for profanhistorien. Snorre sier heller intet om kulten av denne 
Olav. I et skaldevers blir han skildret som en «gudelignende» person 
(allikevel døde han av fot verk); men det er en annen islandsk kilde 
fra det 14. århundre som forteller i detalj om ham. Før vi refererer 
hovedtrekkene i denne fortelling, må vi opplyse at Olav Geirstadalv 
ble dyrket for å skaffe gode åringer. Han var altså langt mere en 
bygdeheros, han nærmet seg sterkt guderangen. For å forklare opp¬ 
rinnelsen til dyrkelsen av denne mann fortelles i sagaen om en drøm 
Olav selv hadde. Han så en svart og mannvond okse komme østenfra. 
Den drepte halvparten av befolkningen. Denne drøm uttydet han 
derhen at det skulde komme en sott med stor dødelighet etter en 
lang periode av ro og gode åringer. I den anledning forordnet han 
oppkastet en stor gravhaug hvori han og alle hans menn skulde ligge. 
Og på denne gravhaug skulde alle nedlegge sine gaver inntil tiden 
kom da han selv skulde gravlegges. I denne fremstilling finnes der 
hverken historie eller mening; men de to motiver som er benyttet, 
er øyensynlig mannedauen på den ene side og frasagnet om de store 
kongehaugene i Vestfold pa den annen. Olavs gravhaug må ha gjort 

Kongshaugen, hvor Gokstadskipet lå, til høyre. 


et usedvanlig sterkt inntrykk på befolkningen, for like til vår tid 
husker man at en konge har bodd på «Gjerrestad» og ligger begravd 
i nærheten. 1 

I den fortsatte fortelling advarer den hedenske konge selv mot 
den skikken «somme brukte», å blote til avdøde personer i den tro 
at de kunde få hjelp fra dem. For det var fare for at de som det 
ble blotet til, kunde bli gjort til troll og meinvetter. Men folk hørte 
ikke på hans advarsel, og slik gikk det til at man blotet til Olav for 
å få godt år og kalte ham for «Geirstadalven». 

I tilfelle som dette har den religiøse dyrkelse antatt former ikke 
ulik dem som brukes ved gudedyrkelse. Men såvidt man kan se var 
det gravhaugen som var den helligdom hvor ofrene og dyrkelsen 

Ifølge K, Bugge, Folkeminneopptegnelser, side 25 . P. A, Munch har ment at det 
gamle Geirstad må identifiseres med Gjerstad i Tjølling. Moderne forskere derimot mener 
at stedet er identisk med Gokstad (Gjekstad) i Sandcherred, 

foregikk. — Dette eksempel er temmelig enestående og har sin store 
interesse, fordi det knytter alvenavnet til den dyrkede person i en 
periode som ellers har forlatt alvetradisjonen. 

Et annet og nyere eksempel foreligger fra Telemarken. I Tinn 
herred er der en dal som kalles Tessungdalen. Her levde fra om¬ 
kring år 1600 og oppover en mann som kaltes Tollev Salemann. Han 
bodde på Sønstebø og var en «rik og aktanes mann». Sagnene om 
ham er forskjellige, men man er enige om at i «Salstogo» skulde hans 
kiste være opphengt under taket i to lenker. Hvert år på «Tollevsvok» 
(vaka) samlet folk seg ved den omtalte Salstogo, «formodentlig for 
at siunge Tellef Lovsanger» som det heter i en av rapportene om 
saken fra 1724. Denne stue skulde han selv ha bygd, og opphcng- 
ningen av kisten skulde han også ha forordnet før han døde. Imid¬ 
lertid er dette meget lite sannsynlig. I en annen versjon som er 
mindre kjent, får vi vite mere av sannheten. Tessungdalen skulde 
før ha hett Tellefsdal etter den første bumann Tellef. Han ble en 
gammel mann og opplevde å få se at der vokste opp en frukbar og 
vakker bygd omkring ham. For å ære ham ble han ikke begravd 
på alminnelig måte, men lagt i en kiste som ble opphengt i huset, 
muligens hans eget. Den årlige sammenkomst må da ifølge all ana¬ 
logi ha vært henlagt til hans årdag. I den katolske tid æret og dyrket 
germanerne sine fedre som helgener, og det kan også tessungdølene 
ha gjort. Derfor ble vel Tollev i sin tid kalt for «bondehelgen». 

Denne særstilling kan vi føre tilbake til den kult, som etter at 
det faste jordbruk kom i gang i landet, ble vist alle rydningsmenn. 
Det viser på den ene side religiøsitet, men kanskje enda sterkere 
vurdering av den innsats som lå i erobringen av jorden. Tollev Sale- 
man har sikkert fra først av bare vært den aktede rydningsmann 
på Sønstebø. Tradisjonen forteller at han selv skulde ha sagt at 
dersom man fulgte hans anvisning, skulde lykke og signing følge 
Sønstebøfolket, men i motsatt fall skulde det bestandig være en krøp- 

Gokstadskipet under utgravningen. I dette skip mener man at Olav Geirstadalv har vxrt 
begravd. Skalden kaller ham «Folkevennen, den kampdjerve hærkonge, skipsstyreren». 
Dette kan passe godt på skipsgraven. Det fortelles også at han defde av «fotverk». Ved den 
anatomiske undersøkelse av skjelettdelene kunde man også påvise bensykdom hos den be¬ 
gra vne. Meget taler derfor for muligheten av at det var her han ble begravd. Geirstad 
og Gjerstad skulde da være identisk med det nuværende Gjekstad og Gokstad. 













Tessungdalen i Tinn. Her lå den «Salstogo» hvor oppsitterne holdt «Tollevsvak». 


ling på gården. Fra denne gård kan bebyggelsen ba spredt seg videre, 
og med den dyrkelsen av Tollef som en bygde-heros. 

Hva folk ventet seg igjen for sin fedredyrkelse får vi også vite 
av folkesagnene om haugebonde og underjordiske, om tussenes hjelp 
i gårdsstellet osv. For det er alle disse vesener som i tradisjonen er 
blitt arvtagere av de engang dyrkede fedre. Følgende eksempler 

f 

vil være tilstrekkelige til å overbevise om den plass de har hatt og 
det syn man hadde på tingen. 

På Uvås i Hjartdal ga folket tussene rikelig med mat og drikke. 
Til gjengjeld rettledde tussene alt på gården og var med både i kjøk¬ 
ken, kjeller, stall og fjøs. «Hestar og kyr vart stulla og stelde baade 
dagar og nættar, og dei økla og ols og voks og trivdes betre enn 
andre stadir.» Ved kalving ble det satt ned en ekstra god rømme¬ 
grøt til tussene i fjøset. Da senere oppsittere forsømte denne skikk, 
fant man snart en to-tre sauer klemt ned i en vassbøtte og druknet, 
snart var to kyr klemt inn i samme klave og kvalt, og snart gikk 

Nordgarden i Seljord. Gravhaugen i forgrunnen. 


en hest utfor stupet og slo seg ihjel. Grøden slo ikke til, intet 
lykkedes. 

På Nordgarden i Seljord trodde både far og sønn, Gunnleik og 
Tor (begge lensmenner omkr. 1700 tallet), på tussene og «øsla so 
fadt med dei». Tussene holdt til i en stor rund haug like ved gården 
hvor de satte ut mat og drikke til dem. Heri fulgte de bare en 
gammel skikk, og der var lykke og velstand på gården. Sønnesøn¬ 
nen derimot vilde ikke høre noe om tussene og sluttet med dette. 
Men deretter gikk det rent tilbake med velstanden og slekten. Barna 
ble straffet med blindhet, vanførhet, tussebit i fingrer og føtter etc.; 
av 14 barn var bare z normale. Senere ble der gravd i haugen og 
funnet sølvpenger; da ble det enda verre, for mannen la seg der¬ 
med enda mere ut med tussene. 

De tanker som kommer til orde i disse beretninger, har dype 

røtter i fortidens religiøse syn og bruk. Det var religionsskiftet som 
gjorde at de vesener som folk allikevel trodde på, ble kamuflert som 
tusser. Og bak den gode virkning som tilskrives deres velvilje og 
de dårlige virkninger av deres uvilje, kan man utlese den opprinne¬ 
lige religions hovedbud: opprettholdelsen av det gode forhold til de 
usynlige skytsånder på gården. Slekten som degenererte, var saktens 
et offer for inngifte eller for mangelfull hygiene, som det så ofte 
har vært tilfelle. Men at årsakene føres tilbake til «tussene» er et 
bevis på hvor seigt den religiøse oppfatning fra den hedenske tid 
holdt seg. 

DET STORE BESØK I JULEN 


DE DØDES FERIE 

J 

S om vi her av de mange enkeltheter har kunnet rekonstruere 
det daglige liv og pliktene mot levende og døde, slik gikk årene. 
Det var et regelmessig og tradisjonsbundet liv med likeså mange lover 
og regler som i det moderne samfunn, kun med den forskjel at disse 
primitive tabu og de mange forskrifter for a bevare lykke og stå 
i godt forhold til lykkebringerne ble gitt av folket selv. Hver gård 
hadde sine og hver bygd sine eiendommeligheter. Som havet strøm¬ 
mer frem og tilbake i flod og fjære, slik gikk også dette liv i regel¬ 
messig nedarvet bane. Men som stormene reiser seg på havet og 
bringer plutselig forandring i den regelmessige rytme, så reiste der 
seg ogå for fedredyrkerne en gang om året, muligens to, en storm 
i det daglige livs rutine. Det var når de døde besøkte hus og hjem. 
Som mektige trekkfuglsskarer kom de fra sitt ukjente og mystiske 
land, og hver skulde besøke sin bygd og sitt hjem. Farende som 
uværet, fulgt av brak og selsomme lyder, førte de med seg en 
uhyggelig mysteriøs stemning som fylte luften og la seg over landet. 
Det var årets store, farlige krisedager. Der er få som har kunnet 
skildre dette bedre, slik tradisjonene hadde bevart inntrykkene, enn 
Welhaven i diktet om Åsgårdsreien: 

i A Mi - _ 

Lydt gjennem Luften i Natten farer 
et Tog paa skummende sorte Heste. 

I Stormgang drage de vilde Skarer, 
de have kun Skyer til Fodefæste. 

Det gaaer over Dal, over Vang og Hei, 
gjennem Mulm og Veir, de endse det ei. 

Vandreren kaster sig ræd paa Veien. 

Hør, hvilket Gny, — det er Asgaardsreien! 

Asgaardsreien i Fylking rider 
ved Høst og Vinter i barske Nætter, 
men helst den faerdes ved Juletider, 
da holder den Fest hos Trolde og Jætter, 
da stryger den lavt over Eng og Sti 
og farer den larmende Bygd forbi — 
da vogt dig Bonde, hold Skik og Orden; 
thi Asgaardsreien er snart ved Gaarden! 

Men det uhyggelige og det redselsfylte er bare en del av den 
store begivenhet. Det oppløftende og gledelige i den gamle religions 
tid var at de mektige døde kom pa besøk og brakte med seg gode 
gaver. At tradisjonene har samlet seg om «styggedommen», kan for¬ 
klares ut fra den religiøse utvikling og fra samtidens oppfatning av 
det farlige i situasjonen. I disse store skarer fra dødslandet var jo de 
fleste fremmede, og en fremmed var alltid en mistenkt person, for 
ikke å si en fiende, inntil man ble kjent med ham. Derfor måtte man 
hytte seg mot alt uvedkommende og farligt, på samme tid som man 
med stor omhu og forventning tok imot sine egne, som vi skal se. 

Det at de døde ventes å komme på et slags feriebesøk til sine 
hjem en eller to ganger om året, og det her i Norge, ja at der skulde 
forberedes dem en festlig mottagelse, høres så urimelig ut at uten 
de mest avgjørende og bindende bevis vil det være vanskelig for 
nutidsmennesker å godta det som sannhet. Det første man da har 

Åsgårdsreien, maleri av Arboe, Nasjonalgalleriet. 


å gjøre, er å spørre den sammenlignende religionsforskning hvordan 
saken stiller seg i andre land i Europa, og om der foreligger opplys¬ 
ninger som kan rettlede undersøkelsen av de norske tradisjoner. 

Der har vi da først Grekenland som under «Blomsterfesten» i 
februar og senere i mai feiret sjelefest og besøk av de døde. Festen 
varte i tre dager, og der ble dekket et enkelt bord for de døde i 
husene. Lys og vann og duk på bordet var ting som ble brukt ved 
denne leilighet. Annen dag ble der anrettet et måltid som kaltes 
offer, bestående av planteretter. Tredje dag tok man avskjed med 
de besøkende. Man tenkte seg at gater og veier vrimlet av dem, 
og for å beskytte seg mot det farlige, smurte man bek på husene 
og pyntet dem med løvet av et tre som ligner vår trollhegg. 

Romerne hadde flere fester for de døde. Den som uttrykkelig 

het fedrefesten ble holdt 23. desember. Maifesten, som kaltes «festen 
for de stille», er imidlertid bedre kjent. Da holdes fellesmåltid 
på gravene med rikelig forsyning av mat og drikke. Drikken ble 
heldt ut over graven, og en som har skildret måltidet, sier at det 
hele virket meget behagelig. Der lå vel en fryktfølelse under ved 
dette fellesmåltid mellom levende og døde, men vedkommende for¬ 
teller slår det hele hen i spøk, og sier at det eneste han mislikte var 
å skulle slå halvparten av sitt beger ut til fordel for de døde, hver 
gang han drakk. 

Fra Mellom-Europa har vi bare yngre kilder og skikker å holde 
oss til, men som dog umiskjennelig hører den gamle fedrekult til. 
I Bretagne i Nordfrankrike samler husfolket seg om kvelden rundt 
det åpne ildsted med den store kubben som kalles «de dødes kubbe». 
Den skal gi varme og lys til de døde. Bordet er dekket med det 
beste huset formår for de usynlige. Det sies også at man samtalte 
med dem, sittende ved ilden. Hvordan denne samtale gikk for seg 
er ikke fortalt, men det kan tenkes at der ble oppført dialoger mel¬ 
lom de tilstedeværende, slik at en representerte de besøkende og den 
eldste i familien svarte. 

I Belgia er det lysene som er det mest fremtredende. Ved nu- 
tidens katolske sjelefester blir der stilt lys overalt som til en illumi¬ 
nasjon, lys brukes jo også i prosesjonene. Dessuten bakes spesielle 
kaker i form av menneskeskikkelser, som spises til beste for de døde, 
for å fri dem ut av skjærsilden. Disse kaker må da være en levning 
fra den gamle offerskikk, mens spisningen er en «kristning» av offer¬ 
måltidet. — De samme trekk møter vi i Sydtyskland, i Bayern. Her 
vies dog gravene en større oppmerksomhet. De dekoreres med blomster 
og farger i monstre som sikkerlig har stor elde. På gravene plaseres 
også kaker som kalles «sjelekaker». Disse er kjent og brukt overalt, 
og navnet forkortes ofte til «sjel» (Seele). Lysene anbringes også på 
gravene, disse lys kalles likeledes sielelys. Denne skikk er endog inn- 

Fellesmål tid pa 
grav i Dalmatia. 
Foto. E. Dyggve. 



ført ved utlendinger og praktiseres av katolske kristne i Norge 
(Oslo). 

Letterne ved Østersjøen dekket bord inne i huset på gulvet i 
et rom som var rengjort og oppvarmet til de besøkende. Om natten 
gikk husbonden inn, tente ild og bød velkommen ved å rope på de 
døde slektninger at de måtte komme og forsyne seg. Der ble også 
på sine steder gjort i stand bad til dem. Besdket ble beregnet til 

å vare tre dager, og ved avslutningen tok man høytidelig avskjed. 
Maten ble siden overført til gravene. 

Fra Nordkarelen, Savolaks og Suojårvi foreligger følgende de¬ 
taljerte beskrivelse. De dødes mottagelse ble ordnet ved sammen¬ 
komst av slektningene i god tid i forveien. Stedet og de fungerende 
ble uttatt. På den gården hvor mottagelsen skulde skje, ble et rom 
avsatt til bruken. I løpet av ni uker ble måltidet forberedt på den 
måten at daglig ble en tallerken, skje eller annen ting satt på bordet, 
inntil hele bordet var fulldekket. Rettene, både de kolde og varme, 
ble satt frem om kvelden før ankomsten av de fremmede. Der var 
da også slaktet i anledningen. Yed sammenkomsten hadde dessuten 
alle deltagerne mat med seg. En egen høytidelig innbydelse ble fore¬ 
tatt. Merkelig nok skjedde dette på kirkegården, hvor enhver kalte 
på sine, kvinnene med gråtkvalt stemme: «Kom du avlidne vård 
och vårdinna. Tagen med er anforvante anda til nionde leden, slåkt- 
ningar, håmten med alla bekanta!» Vinduene i feststuen var åpnet, 
så de døde kunde komme inn den vei. Neste morgen besøktes ka¬ 
pellet i følge (!) med de døde. Alt var forberedt til mottagelsen, 
like til knagger til å henge tøyet på. 

I Russland ble sjelefestene feiret i likhet med den finske. Men 
bord kunde dekkes både ute og inne. Mottagelsen skjedde ved at 
man gikk gjestene i møte og nødde dem til å komme inn: «Kjære 
slektninger, dere kan være trette og sultne, kom og få noe å spise. 
Kom og varm dere ved ilden, det kan være fuktig i den kolde jorden.» 
Etter måltidet åpnedes vinduene så gjestene kunde komme ut. Ved 
avslutningen antydedes at veien hjem kunde være lang og at det var 
på tide å fare igjen. «Farvel i Guds navn!» Følgende bønneformel er 
kjent: «Dere ånder av de lengst bortvandrede, vokt og bevar oss vell. 
Gjør ikke noen av oss til krøplinger. Send ikke pest på oss. La kornet 
modnes, vinen lykkes og maten økes rikelig hos oss osv.» 

I England er minnene utvisket, men også her har man «sjele- 

kaker» på de tider da sjele- 
festene ble holdt, og i lik¬ 
het med hva vi nedenfor 
hører fra norske bygder 
legges de i store ruver på 
bordet. 

Tiden for sjelefestene i 
de land som her er nevnt, 
er forskjellig. De henlegges 
undertiden til høsten, un¬ 
dertiden til våren, men 
som oftest midtvinters el¬ 
ler midtsommers. Og slik 
er det også hos andre folke¬ 
slag jorden over. Det er 
derfor vanskelig å finne 
noen felles forestilling om 
det rette tidspunkt. Det 
eneste er at ved begynnelsen 
av et nytt år, det være seg vegetasjonsår (våren), eller solår (sol- 
hvervstider), eller ved andre kalenderbestemmelser, synes de fleste også 
å knytte sjelefestene. 

Når vi så samler hovedtrekkene i de europeiske fester, finner vi 
da følgende: 

Spesiell belysning og bål, 
dekket bord eller sjelebrød, 
velkomst og farvel. 



Appelsin pa graven. Bilde fra Dalmatia. Foto. E. 

Dyggve. 


Og med disse kjennemerker tør vi nå vende oss til de norske over¬ 
leveringer. Har det vært så rikelig med stoff i det Europa hvor 

fr 

folkeblanninger og politiske oppbrudd ustanselig har forstyrret en 


t 

ubrutt tradisjon, må vi kunne vente en enda rikere høst i Norge, 
hvor befolkningen har levd i sine avstengte fjorder og daler og be¬ 
vart sine tradisjoner og skikker temmelig uforandret fra slekt til 
slekt. 

LYS OG JULEBÅL 

Hva lys og julebal angår, finner vi da også en rikdom av det i 
den norske jul. Over hele landet har det vært skikk at lysene skulde 
brenne hele julenatten. Der er imidlertid meget få spor av at de 
skulde brenne for usynlige julegjester. Noen minner er der dog også 
om dette. I Sogn skulde lysene brenne forat «jolesveinane» kunde 
se a spise. Andre steder satte man bare lysene i vinduene, som for 
a lyse for noen. I Nord-Norge har det vært brukt å sette lys inne 
i snøpyramider, som for å vise vei. De fleste har vel med lys og 
varme tenkt på beskyttelse mot troll og uvctter. Overalt har der 
vært lagt stor vekt på støpingen av julelysene. Stellet var omgitt 
med så mange regler, og det var også bruken av lysene, at man kan 
forstå der måtte stikke religion bak. De måtte f. eks. ikke tennes 
med trestikker, ikke flyttes, ikke røres, ikke brukes til å lyse under 
bordet med, ikke til å tenne opp varme med. Etter at de hadde brent 
nesten ned, kunde de brukes som medisin mot sår og skrammer, til 
å brenne bort vont av kyrne osv. 

Juleveden og julekubben er ikke så fremtredende i norsk tradi¬ 
sjon. Dikteren Olav Aukrust har i følgende vers omtalt julekubben 
(i Olsok): 

Då fyrst vert i Norig glans, 
når den eldste her til-lands, 
gamle Dovregubben, 
uppvekt av den sanne sol 
sterk stig fram or skugg og skjol, 
kjem med julkvelds-kubben! 


208 



Stueinteriør. Årestuen på Maihaugen, Lillehammer. Høgsetet er plasert på gavlveggen som 

i middelalderens storniannsstuer. Maihaugens samlinger. 


Og det «a hogge juleved» er alltid noe mere enn a hugge almin¬ 
nelig ved. Det har også vært lagt særlig vekt på materialet; når det 
først gikk tro i handlingen, skulde den bestå av 7 slags ved. Jule- 
kubben gikk av minne med de åpne ildsteder. Der trengte man 
store kubber fil alminnelige kolde vinternetter, hvor meget mere så 
julenatten. 

DEKORASJONER 

Til ingen annen tid på aret og til ingen annen fest ble der og 
blir der til stadighet gjort så store forberedelser både ute og inne 
som til julen. Stor omhu ble tidligere i den enkle stova lagt på deko¬ 
rasjonen av høgsetet. Vakre broderte åklær eller puter, hvitt lintøy 
med frynser har vært brukt, men plaseringen er ikke klar. Vinduet 
nær setet ble dekket. Det er påfallende at dette sted ble regnet 

for det viktigste i stuen. Grønt ble også tatt inn og familiens kostbar¬ 
heter kom frem fra sitt skjul. Men for øvrig er det ikke i Norge 
noe spesielt i selve dekorasjonen som kan røpe symboler fra den gamle 
religions verden. Dekorasjonene virker kun sammen med alt det 
annet. Bortsett fra den kristne jul var der noe ved denne festtid 
som utmerket den fremfor alle andre arets fester. Og dette var 
ikke bare en kristen påvirkning, men arv fra en uhyre fjern fortid. 

SPESIELLE BRØDSORTER 

De europeiske sjelekaker er ikke kjent i Norge. Men også her 
har det vært brukt spesielle julekaker, julegubber, julemenner 
(bonne) og koner. Kaker i menneskeskikkelse har vi altså hatt like 
til denne tid. Disse spesielle kaker ble også utstilt på julebordet, men 
ble ikke spist før et visst antall dager var gått. Mange ventet helt 
til kyndelsmesse (2. februar), andre til 13. dagen, og atter andre til 
nyttår. Den egentlige julekake, som siden er gått over til å bli dag¬ 
lig kost, var altså fra først av et slags skuebrød som skulde stå på 
bordet hele julen. Det er grunn til å tro at denne utstilling i den 
senere tid fortsatte rent automatisk; men det er dog sagt at «ka¬ 
kene skulde stå til usynlige gjester», eller som det heter i en ennå 
klarere form fra en østlandsbygd: «forat de avdøde skyldfolk og 
granner skulde få mat om de kom». — Dette er altså det egentlige 
motiv både for de særskilte kakene og for utstillingen: men vi får 
høre mere om det utstilte nedenfor. 

JULEHALMEN OG LIGGESKIKKENE 

Det mest påfallende ved forberedelsene til julen både i Norge 
og Sverige var tidligere en skikk som vi ikke hører noe om fra andre 
steder, nemlig å belegge gulvet i festrommet med halm. Den halmen 

skulde husfolket ligge pa, og da var det jo klart at den ikke kunde 
legges for tynt. Man kan forestille seg hvor ildsfarlig en slik 
skikk var når rommene hadde åpent ildsted og når alle tok godt 
til seg av de sterke drikkevarene. At det var en meget gammel skikk 
kan man slutte derav at den ble brukt i sagatiden og omtales i skrift¬ 
lige beretninger fra den tid. Da Olav Digre kom til sin mor Aasta 
på Oplandet, lot hun fire kvinner bære inn bohavet og raskt pryde 
stuen med tjeld og benker rundt om, to karer bar halm på gulvet, 
satte inn skjenkebord, matbord og ølkar. At halm kunde passe i de 
gamle hus med jordgulv og stenheller kan vi også forstå; men å 
tilbringe en høytidelig fest i nyere tid på et halmlagt gulv måtte 
være høyst ubehagelig. Alle måtte enten legge seg påkledd og dekke 
seg med åklær, eller lage flatsenger ved å dekke halmen med almin¬ 
nelig sengetøy. Var huset lite og antallet av personer stort, kunde 
det hende som det er fortalt fra Hardanger: «Stova var liti og lyden 
stor. Jolemorgon låg alle som i ei ussa (ørske), og surne var mest 
kovna (kvalte).» 

Når vi så spør om årsaken til denne usedvanlige endring i hus- 
livet på selve festnatten, får vi til svar at den kvelden måtte ingen 
ligge i sengene. De skulde stå rede til de besøkende. Et steds på 
Sunnmør flyttet folket ut på stabburet julekvelden og lå på flat- 
seng der. Inne i stuen ble der bredd frisk halm på gulvet, likeså 
ble sengene redd til de døde. Dette er et særdeles klart minne som 
altså går helt opp til nutiden. Også andre steder har man visst å 
fortelle at de avdøde slektninger kommer på gjesting i julen, og da 
skal de ligge godt. Svenske tradisjoner er tydelige nok på dette 
punkt: «på jul kom alla forfader på besok, och de ville ligga i 
sångarna». Selv hvor det er glemt hvorfor man gjør det, huskes 
forbudet: ikke å bruke sengene, ingen må ligge i sin seng den natten . 
For å gi en rimelig forklaring på skikken eller for å kamuflere den 
er det senere blitt til at man får «Frelseren» og «englene» på besøk, 

Interiør av årestue fra Åmlid, Valle i Setesdal. Norsk Folkemuseum. Ærcssetet i hjørnet 
til høyre er ikke kommet med på bildet. Når gulvet ble dekket med halm i et slikt hus 
og ilden brant på åren kan man lett forestille seg den brannfaren husets folk var utsatt for. 


og meget ofte legges de fremmede gjester i høgsetet. I Norge hører 
man mindre om denne plasering. Det kommer sikkert av at stedet 
ikke var utbygget til noe makelig sete. Men at høgsetet allikevel 
fungerte som andesete også her i Norge, skal vi senere få se. En 
kone satte forresten seg selv i høgsetet, mens hun overlot sin avdøde 
mann sengen. — Innkvarteringen av de døde på denne håndgripe¬ 
lige måten virker sterkt materialistisk. Derfor passer tankegangen 
best til «nåens» tidsepoke. Og det er ikke utelukket at den nettopp 
er oppstått i denne periode. Det var vel også da man først fikk halm 
av akerbruk her i landet. Men selve julebesøket er av langt eldre dato. 

DET DEKKEDE BORD 


Det ligger ikke like for hånden at den vakre skikk med å ordne 
et rikt og skjønnsomt sammensatt gjestebuds-bord og la det stå hele 
julen hadde forbindelse med gamle religiøse skikker, men så er al¬ 
likevel tilfelle. Over hele landet uten unntagelse har det vært skikk 
og bruk å dekke bordet og la det bli stående med julekosten i en eller 
flere dager. Tidspunktet for avdekningen varierer, noen lot det 
som før nevnt stå til trettendedagen, andre til nyttårsdag, og den 
korteste tid var dagen etter. Alt det beste huset kunde by på av 
mat og drikke sto da stadig fremme. Men dette hadde selvsagt sine 
store ulemper, og jo lenger tiden gikk og jo mer tankene fjernet 
seg fra den gamle tro, desto lettere ble det å forandre skikken. Fa¬ 
milien selv holdt sitt julemåltid først, og siden ble der dekket pa 
nytt til et stående julebord. På andre steder minket det inn med 
det utstilte inntil der kun ble noen ruver med flate kaker igjen på 
nederste bordende. Kakeruvene skulde ha størrelse etter gårdens vel¬ 
stand og storleik, og dermed var den gamle skikk igrunnen oppløst. 

Men da dekningen inne for¬ 
svant, spredte allikevel jule¬ 
kosten seg rundt omkring på 
gården fra kjelleren, hvor «kjel- 
larmannen» (underjordiske?) 
fikk den, til tuntreet eller en 
helle, hvor tussen, vetten eller 
haugebonden nøt godt av den, 
og til slutt til låven hvor den 
ble nissens julekost. 

Maten på bordet skulde nem- 

Julekake fra Hafslo i Soga. Norsk Folke- °g $å yXTe tH de ^Søkende. 

museum. Det har ligget unevnt og under - 



214 








bevisst i tankene hos husfolket 
at det var så. Derfor kommer 
det også klart til uttrykk av og 
til. Selv på de brede østlands¬ 
bygdene, hvor de gamle religiøse 
minner først er blitt utslettet, 
huskes det tydelig at familiens 
avdøde skulde ha bevertning. 

Oppdekningen måtte derfor 
være i orden. «Julenatten er de 
døde på ferde.» På Vestlandet 
sies det samme: «Dei hadde den 
trua at avlidne slektningar kom 
på gjesting joleftan.»—I Sverige 
finner vi det også, og der har man eksempler fra nyere tid på at plas¬ 
sene til de i slekten avdøde ble stående tomme, og at der ble dekket 
til dem som om de også var med. Dette avgir da et eksempel på 
samspisning med de døde. Først ved glemsel og kamuflasje blir også 
bordet dekket for englene, dersom da ikke en så uverdig person som 
«tomten» stikker seg imellom. 

Dette dekkede bord er vel kjent over hele Europa. De første 
kristne konsilier forbyr germanerne på det strengeste å praktisere 
skikken. I lovene blir det kalt «åndebord». Og at det også 
var i bruk sa sent som i det 8. århundre i selveste Rom, ser 
vi av følgende forbud: «Ingen må være med på å utføre he¬ 
denske skikker ved vintersolhverv og stelle til religiøst festmål- 
tid (bord med offermåltid) i husene og oppføre sanger på gater 
og streder.» 

Etter alle disse vidnesbyrd kan det derfor ikke være tvil om at 
også våre norske forfedre ventet besøk av sine døde i selve huset på 
samme måte som andre europeiske folk. Det er alene på dette 



Julekake med hakekors fra Øvre Toten. Norsk 

Folkemuseum. 

grunnlag at en rekke ellers uforståelige skikker som har forbindelse 
med julen kan forklares. 


JULEMÅLTIDET 

Vi kommer nå til selve høydepunktet av besøket, mottagelsen 
og måten hvorpå julemåltidet avvikles ansikt til ansikt med det 
usedvanlige tillegg til husholdningen. 

Det velvillige sinnelag overfor ens egne avdøde får mange ut¬ 
trykk, således forbudet mot å låse dørene julenatten. Selv stabburs¬ 
nøkkelen skal stå i døren, så at ingen skal føle seg utestengte som 
vil inn — «for de skulle kåmma gjesta te gars», som det het i 
Trøndelag. Ellers var jo alt låst og lukket. I forbindelse med vel¬ 
viljen og den oppriktige tro på at det var ens egne som kom, må 
der også her i landet ha vært en måte å by velkommen på. Men 
denne er glemt. 

Fra Sverige har man en fortelling om en mann som la seg på 
dørstokken og hilste velkommen, men det kan man neppe ta som 
en alminnelig fremgangsmåte. I Danmark har man hatt for skikk 
å lukke opp døren og slippe «julen» inn. Fra Ryfylke har man en 
utvisket form med å by «tomtekadlen» velkommen. Mannen på 
gården stiller seg foran bordet etter at døren er slått opp og sier: 
«Kom her inn gilde tomtekadl!» Med det samme smetter de andre ut 

for at tomtekallen skal få ete i fred. 
Med at det engang har vært skikk å by 
de døde velkommen på en høytidelig og 
formell måte, derpå tyder islendingenes 
tradisjon. Og i deres formel møter vi 
igjen alve-navnet og har derfor grunn 

Men den opprinnelige formel har vel 


til å tro at det er en gammel skikk. 



«Einskilskopp» med arstall 1757. 
Fra Hylstad, Setesdal. Norsk Folke¬ 
museum. 

vært mere hjertelig enn den tørre og formalistiske innbydelse som 
refereres her. Husmoren gikk tre ganger rundt huset for a by alverne 
hjem til jul og sa: 

Kom de som vil komme, 
vær de som vil være, 
og reis de som vil reise 
uten hinder fra meg og mine. 

Vi så ovenfor et eksempel på samspisning med de døde fra Sve¬ 
rige. Men hvordan var skikken i sin alminnelighet? Spiste gårdens 
folk for seg selv, eller artet det hele seg som en samspisning og et 
høytidelig foreskrevet måltid? At ikke husfolket vilde spise sam¬ 
men med tomtekallen, som i dette tilfelle er et annet navn for gard¬ 
vorden, er ikke så underlig; avstanden var for stor og bekjentskapet 
for fjernt. Det kan også tenkes at de som i religionsoppløsningens 
tid ennå trodde på de dødes besøk, men fryktet dem, bent frem 
rømte huset og overlot det til de fremmede. Landstad forteller 
fra Telemarken at det var tilfelle der, og det må også ha vært til¬ 
felle andre steder, siden eventyret om den modige fremmede, som la 
seg i skjul julekvelden, da alle trollene kom og jagde dem vekk 
for alltid med det skremmende skudd, har vært så utbredt. 
(Se eventyret om Kjetta på Dovre og Tronsagnene). Men slikt 
hendte i forfallstiden etter 
at den gamle tro var blitt 
overtro og brennemerket. 

I den opprinnelige form 
må måltidet ha foregått 
som fellcsmåltid. For da 
var det ikke en trengende 
og forsulten flokk av 
frosne stakkarer som kom 



«Trøgs» fra Telemark. Norsk Folkemuseum. 

tilgårds, men stolte åndeskarer i mektig følge, ført av navngjetne 
menn og kvinner med rang i den annen verden. De kom med lykke, 
rikdom og fruktbarhet for folk og fe, med hjelp og beskyttelse på 
årets farligste tid, da mørket var tettest og solen lengst borte. 

Sa langt fra å være fryktet må vi tenke oss at det var med for¬ 
ventning man tok imot dem. Der var blandet frykt og age i for¬ 
ventningen, men det var jo helt naturlig når så usedvanlige vesener 
kom like inn i huset, satt ved bordet og la i sengene. De kom jo 
dog fra ukjent sted og førte det selsomme og mystiske med seg. 

Det er først i gravperioden at stemningen slår over til det med¬ 
lidende og velgjørende. I folkevisen om Herjus har dette fatt et 
klart uttrykk: 

Bære va de aa gange heran paa usopa golv ‘ 
helP liggje i Herudalen må tussar og troll. 

Bære va de aa drikke heran av fulle skaal 
hell’ liggje i Herudalen i den tonge moll. 

Bære va de aa sita heran ve de duka bord 
hell’ liggje i Herudalen i uvigd jord. 

Herjus’ ensomme besøk fra den uinnvidde graven i Herudalen 
er bare et svakt ekko av fedredyrkelsens store slektsbesøk, og sagnet 
må derfor være av forholdsvis ny dato. Det samme gjelder fortel¬ 
lingen om islendingen Bødvar som ble begravd levende sammen med 
to døtre. De følgende julefester ble der dekket opp for ham i et 
rom med vin og mat. Men ingen var til stede, for det hadde han 
forbudt, heter det. — Anderledes på Baugerud i Tinn. Der kom 
haugebonden Just til husbonden Torstein og satt inne ved bord¬ 
enden julekvelden, uten at noen så ham. Men selvfølgelig var 


* Kan også varre nysopt gulv. Man skulde ikke tro noen hadde usopt gulv i julen. 

der dekket til ham. På samme maten har det også vært gjort i det 
vesle finske hjemmet som Runeberg skildrer: 

Men hogt vid bordet brann et ljus 
det enda i de frommas hus. 

Det ståldes mjolk och vetebrod, 
men ingen njot des overflod, 
jag frågte, vems den platsen var. 

«Den gode ångelns», gavs til svar. 

I en sagnrekke som er oppkalt etter hovedpersonen Tron, får 
man et slags bilde av julebordet som det fortonet seg for opphavs¬ 
mennene til sagnene. De skriver seg riktignok fra en nyere tid og 
er dramatisert for anledningen. Tron sitter i høgsetet, han er sjefen, 
har langt hår og skjegg og er meget gammel. All oppmerksomhet 
er samlet om ham. «Han ofra døm på alle, han var som en gud 
millom dom.» Før selskapet tok til a spise, skjenkte de bordet rundt, 
og først sendte de drikkehornet til gamlingen i høgsetet. «No 
skjenker eg deg Tron,» var det en som sa, og så drakk alle ham til 
(hans skål). — Mannen i høgsetet har også andre navn. I Sunnfjord 
blir han kalt Terning, og der sa man: «Dette gjev eg til Terning.» 

Vi gjenkjenner i denne handling den religiøse minnedrikk , som 
tidligere er utførlig behandlet. Uten tvil ble det første minne ved 
julebordet drukket for de gjeveste av de bortgangne fedre, og siden 
fulgte de andre etter. Og de norske deltagere gjorde ikke som syd- 
europeerne: helte drikken ut, de helte den med lyst i sine egne stru¬ 
per, som derfor også sjelden var tørre i denne tid. Men i beruselsen 
og oppløftelsen så de sikkerlig også en del av den religiøse opp¬ 
levelse. Pleie laget følte seg løftet og båret av store stemninger og 
av følelser som til daglig var ukjente, men som hadde rot i slektens 
felleseie og samhug. Måltidet var således rituelt bestemt og fore- 

skrevet. Men det var vel her 
som ellers i livet: til å be¬ 
gynne med en hel del for¬ 
melt vesen, men til slutt 
temmelig løssluppent. Med 
samdrikk og samspisning 
fulgte så samvær under 
samme tak julenatten i den 
tid da denne tro og skikk 
sto ved makt. Vi kan tenke 
oss hvilken ny stemning som 
må ha fylt huset under slike 
forhold. Luften må ha vært mettet av det selsomme og høytidelige 
inntrykk: mange eller få av de bortvandrede er her i stuen, de ser 
igjen sine egne, de kjenner seg igjen, og de hygger seg. De vil belønne 
gardens folk med rike og gode gaver for det år som kommer. Slik 
må vi forestille oss stemningen etter den intensitet hvormed julen 
har vært feiret og det inntrykk feiringen har etterlatt i folkeminnet. 

Baksiden av denne medalje var de andre døde som streifet om¬ 
kring og fylte by og land. Det var det farlige og det ubehagelige, 
og mange er de sagn om alt som hendte og ble lagt disse fremmede 
til last. Men ferien tok jo slutt, og livet måtte igjen opptas i sin 
sedvanlige rutine, båndene måtte løses, ellers vilde det blitt for 
vanskelig å leve. Og da tiden kom, snudde bladet seg på en nesten 
komisk måte. Like så redde som man hadde vært ved ankomsten, 
likeså modige ble man na ved avreisen, og der ble foranstaltet ut- 
jagning med stokker, sopelimer og pisker. 

Den egentlige avskjed, som gikk riktig og høflig for seg, fant 
sted på «faredagen», da drakk man igjen minne og sa takk og farvel 
til de besøkende. I folkeminnet ble dette til å «drikke julen ut». 
Festlighetene i Norge og Sverige har vel vært så noenlunde ens. I 



«Ølgås» med arstall 1739 fra ukjent sted. Norsk 

Folkemuseum. 

det siste land het det foruten å «drikke» julen ut, også å «danse» 
den ut, «bære» den ut, «kjøre» den ut, «æte» den ut. Så alle disse 
ting har formodentlig hørt mere eller mindre sammen. 

Det som nå huskes best, er det som gikk over til lek og moro: 
den brutale utjagningen med limer, koster, stenger osv., ledsaget 
av mest mulig leven og spetakkel. — Russerne ba sine besøkende 
pent om å fly tilbake igjen og å holde slekten vel underrettet om 
sine ønsker. Grekerne oppfordret sjelene til å vende tilbake dit de 
kom fra; «blomsterfesten er forbi», det var den trøst de fikk. Ja¬ 
panerne lyser sine gjester ut igjen med lys og lykter, men kaster 
lysene i vannet. 


4 

JULEFØLGENE 


JOLESVEINER. 

I det foregående har vi fått detaljene ved julebesøket, og når man 
tenker på den lange tid som er gått siden hedenskapet ble av¬ 
skaffet ved lov, må man forundre seg over at det er mulig å samle 
så pass meget stoff om det hedenske folkeliv på dette spesielle punkt. 
Men det beviser bare at kristningen var høyst overfladisk og på 
ingen måte nådde ned til dypet av folkelivet. Dertil var den fore- 
løbig for meget av et sedskifte i det sivile og borgerlige liv, og for 
meget av ytre kulthandlinger uten personlig påvirkning hva det re¬ 
ligiøse angikk. Men hermed forlater vi folkelivet og skikkene og 
går over til det samlede inntrykk av julebesøkene slik som dette 
har avsatt seg i folkeminnet og er oppbevart i norske tradisjoner. 
Dette emne er særnorskt, og det er uhyre lite å høre om det fra 
andre land i Europa, selv fra vårt naboland Sverige. Det viser riktig¬ 
heten av vår formodning om at folket i vårt avstengte land kunde 
ha gjemt pa fortidens sagn og legender i en høyere grad enn folk 
fra land som stadig har vært oppe i store omveltninger. 

Det som da straks fanger oppmerksomheten i sagnene om jule- 
følgene, som jo bare er totalsummen av det som hendte i julen og 
helhetsinntrykket hos den iakttagende og reflekterende tilskuer, er 
minnet om luftskarene. 

Med kjennskapet til bronsealderens sjeletro og forestillinger om 

et dødsland i luftregionen forundrer det en ikke at dette trekk kom¬ 
mer igjen i julefølgene. Tvertimot, det motsatte vilde ha vakt for¬ 
undring på grunn av bruddet i sammenhengen. Likbehandlingen, 
likbrenningen og tradisjonene om dødslandet vilde manglet sin ba¬ 
lanse dersom ikke dette moment hadde gjort seg gjeldende. 

Minnet om de dødes luftreise er således et uhyre gammelt tanke¬ 
gods, som kan føres tilbake til stenalder- og bronsealderfolket her i 
landet. Og på sitt vis er det utrolig og betagende at et folk uten 
hjelp av litteratur og direkte overlevering, gjennom årtusener har 
kunnet forplante et slikt felleseie av tanker og ideer. 

Hadde tradisjonen bare kjent luftskarer, vilde vi på den annen 
side også kommet i villrede. For også det vilde ha fornektet den ut¬ 
vikling som har avsatt så sterke spor i alle tradisjoner og skikker i 
vår tidsalder. 

Ved siden av luftskarene møter vi imidlertid en stor mengde 
jordbundne landfølger. De kommer fra hauger, fjell og graver, 
slik som vi kunde vente det etter alle tilgjengelige opplysninger om 
den nyere tids variasjon av forestillinger. Disse følger nyter ikke 
den age og respekt som luftskarene. I de mest eventyrlige og om- 
diktede former gjøres de til rene sirkus- og karnevalsfølger, eller til 
fredløse sjeler og troll. Hva befordringen angår, så rir, kjører og 
går de for å komme frem. Noen har fryktelig hast i likhet med 

oskereien, andre har særs god tid. — Alt dette kan vi forstå ut fra 

* 

gravskikkene. Det dualistiske menneske ble luftfarer og fortsetter 
også med det i sagnet. Det monistiske nåe-menneske holder seg til 
jorden og kommer fra sine mange oppholdssteder eller fra en felles 
helheim. Dette med de dødes julebesøk har virket så fascinerende 
på folket at det eksisterer en rikdom av variasjoner over emnet, 
til dels i temmelig sammenfiltret form, slik vi har fått dem samlet 
og overlevert. Særlig gjelder dette jolesveinene. De forveksles på 
mange steder med de virkelige gjester, men som regel betraktes de 

som cn kaste av underordnet betydning eller som et slags tjenerskap. 
De har som regel skjemtenavn (klengenavn) i nedsettende og latter¬ 
lig bet5 r dning. Stort sett må man betrakte jolesveinene og mange 
av de betegnelser som opptrer sammen med dem: joleskreid, jole- 
reid, jolefolk, joletroll som en uklar sammenblanding av religiøs tra¬ 
disjon med fantasi og diktning fra oppløsningstiden. Således har 
man bare i en provins, Trøndelag, følgende variasjoner: I Verdal 
skal maten stå på bordet julenatten og være tilgjengelig for «hyæm- 
somhelst». I Strinda dekkes der for «tussene». I Selbu for «jole- 
sveinane». I Sparbu kan «jolesveinane» bare få skrape gryta. 

I Sogn og Nordhordland kom jolesveinene før jul og satt på hjel¬ 
len. I Sunnfjord trodde man at de ble skikket i forveien for å «sjå 

é 

itte um alt va so da sku væ». Her er noen eksempel på navnene: 

Fra Sparbu kjenner vi fire julesveiner som er navngitt, nemlig 
Gålamon Garstaur, Hømann Hukkudala, Jartmon Fisein, Tåstein 
Spela. I Sunnfjord forekommer følgende fem: Påtak, Stikk, Bit, 
Bær, Kast. I Rogaland følgende tre: Tonten, Gonen, Tollag med 
lagabytta. I Hallingdal følgende fem: Tydne Ranakamb, Flelge 
Høgføtt, Trond Høgesyningen, Magne Trøst, Spenning Helle. Disse 
siste kommer fra fjell og hammere men på cn staselig måte, og har 
mer av storfolkets karakter. — Islendingene har 12 julesveiner og for¬ 
aktelige navn på dem alle: Dørsnuser, Gryteslikker, Skyreter, Glug- 
getitter osv. Spørsmålet om iulesveinenes karakter er således frem¬ 
deles uløst. 

LUFTFØLGENE 

Som allerede nevnt deler de egentlige storfplger sig i luft og land- 
følger. Innenfor hvert fylke varierer navnene pa disse følger, og 
hvert strøk har sine egne lokale sagn. De er ikke støpt i samme form. 
Følgende grupper bestemmes av sine førere: a) har mannlig fører, 
b) kvinnelig, c) et par, men kvinnen synes allikevel a være hoved- 

«Lyder Horn» ved Bergen har vært satt i forbindelse med «Gamlecrik og heksene» son: 

et farlig fjell. Foto. Knudsen. 


fører, mannen er bare ledsager. Luftfølgene tilhører gruppen b) 
og c). Mest kjente av alle luftfølger er den på side 201 nevnte 
oskurei, som ikke har noe med guden Tor eller Åsgård å gjøre. 
Navnet varierer fra oskurei, olskorei, olgårei til olgerætla og ålgøya. 
Oska er navnet pa tordenværet, og alle forskere synes å være enige 
om at navnet betyr larm. Oskereien føres av en kvinne som i Tele¬ 
mark og Setesdal kalles Guro Rysserova, på Sørlandet Goyri Gunnås- 
datter. Oskereien i Hardanger går under navn av Lussiferden. Dette 
er igjen en forveksling av de følger som kommer før jul. Lussi- 
dagen faller nemlig på 13. desember. Og Lucia, den greske helgen- 
inne, har hatt den vanskjebne a skulle fordrive en hedensk vette 

på denne dag, men er selv blitt gjort til «hedning». I Norge er hun 
ikke så meget kjent utenfor denne juletradisjon, men i Sverige er 
hun særdeles vel kjent og opptrer i flere former mere eller mindre 
hedensk eller kristent, ettersom man ser det. 

Tradisjonen har fastholdt den grunnleggende ide for oskereien 
som et dødsritt. Den kvinnelige anfører har flere trekk tilfelles med 
de gamle diser som førte de døde til Valhall. Kun lar man Guro fare 
stygt med dem hun tar. Hun binder dem nemlig til hesterompa og 
sleper dem etter seg. Dette er da trekk fra omdiktningen og ned¬ 
vurderingen. Av kvinnelige vesener som stilles i mere eller mindre 
direkte forhold til julefølgene, er de fleste glemt, men følgende er 
dog bevart: Guri Kunan fra Østlandet, Ymrekjerringen fra Sunn¬ 
fjord, Nøkke fra Sogn, Skjegga fra Dalane, «En frue» som kjører 
med forspann av to hunder i Nordhordland, Gryla fra Island, et 
monstrum med mange haler. — De mannlige ledsagere er i Agder 
Sigurd, en «uteva gammal mann» som må hekte opp øyenlokkene 
med kunstige midler, i Dalane Skjegga som har en Ragnall med seg. 
Disse to hører dog nærmest til landefølgene, for de drar gård imellom 
på gjesting. Lussi i Hardanger har Tron med seg. 


LANDEFØLGENE 

Landefølgene har utelukkende mannlige førere. På Østlandet 
er det Tron og Tore, i Sunnfjord Terning, i Rogaland Tarall, i Sogn 
Gunvadl og Jatagerd, i Dalane Ragnall, i Setesdalen Staale. At alle 
disse hører gravlegningstiden til fremgår med all ønskelig tydelighet 
av tradisjonens interesse for å plasere dem i navngitte hauger. Men 
de enkelte førere og navnene på følgene går ikke alltid sammen, 
man må huske på at tradisjonen arbeider ikke etter systematiske 
linjer, men etter dramatiske og følelsesbetonte motiver. Et av de 
mest bekjente julefølger er Kringlafylgjet i Sogn. Det er et maka- 

Hornelcn, Nordfjord, sett fra den indre led. Fjellet har i folketradisjonene vært satt i 

forbindelse med farlige makter. 

bert følge av dømte og fredløse ånder som soner sin brøde her pa 
jorden: ransmenn, mordere, kvinner som har drept sine barn, heste¬ 
handlere som har snytt og bedratt hele sitt liv osv. Komposisjonen 
må derfor ha funnet sted i den katolske tid. Men underlig nok 
kleber der noe helt hedensk ved dette følget allikevel, for det opp¬ 
fører en underlig dans under ferden, og det er vel en dans som skriver 
seg fra selve folkelivet. Den er imidlertid ikke kjent. Vossefølget , 
også kalt Yaasedrifta og Mossedrifta, kommer i rasende fart mere i stil 
med oskereien. Det samme gjør Lussiferden i Hardanger, og i virke¬ 
ligheten er denne en luftskare. Den kommer dog fra fjellet, men i 
rasende fart. Følget består av menn og kvinner som rir pa gloende 
hester, og det farer frem med bulder og brak. Hvor det kommer, 
tar det med seg mennesker, dyr, trær, sten og hus. Det kan føre sitt 
bytte langt bort og slippe det, men oftest ser man det aldri igjen. 
En jente ble revet med av ferden og funnet igjen i et uthus en kvart 
mil fra hjemstedet. Ofte føres folk ut på øde skjær og holmer i havet 
eller opp i fjellet. Slipper personene levende fra det, blir de som 
regel tussete; hestene blir skye og vrange, kyrne melker blod og 
kaster kalvene i utid. 

Tross disse ville og fantastiske former har ferdene også beholdt 
trekk fra den religiøse dyrkelse. Ståle i Setesdalen, som er blitt pla- 
sert som «troll» i Skavhelleren og har fått et helt trollsleng med 
seg, får allikevel brød i Hommegrenden, hvor han antagelig har vært 
rydningsmann og lykkebringer i likhet med Tollev Sønstebø i Tinn. 
Selv for den ville Lussiferden i Hardanger blir der utstilt juleoffer 
på «jolereid-hedla» — «Jolereidi laut då få sitt», heter det. «I Sima- 
dalen skikka dei i ørgamal tid kvar joleftaskveld mat gjenom ein glugg 
åt ferdi.» I Sunnhordland var det selve «ferden» som kom for å 
spise inne i huset. Selv i Kringlafylgjets område blir det sagt, at 
«som me ogso veit, for jolaskreide jamt i gjesting hjå sine slekt- 
ningar og likemenn i jolahelgi». 

Det er lett å se at 
denne utbrodering av 
julefølgene er et ekko 
fra en senere tid enn den 
egentlige fedrereligion, 
og at det er luftskarenes 
spennende ferd som har 
inspirert de andre. Em¬ 
net var like til 1850- 
årene så aktuelt at den 
kjente samler, lærer Jo¬ 
han Storåker, kunde si 
at barna på Sørlandet 
var like så sterkt opp¬ 
tatt av oskereien som av 
begivenhetene i Bethle- 
hem før jul. — Men det 


går med massen som med 
den enkelte, ettersom 
tiden lider, forsvinner 
først detaljene, deretter 
den indre sammenheng, 

og til slutt er det bare visse hovedtrekk som står igjen. Disse kan 
da lett begrunnes ut fra en ny tid og en ny slekts tankegang, og der 
blir lite igjen av det opprinnelige 


Tjærckors pa en «buadør», Fossen, Kjyrkebø i Sogn. 

Norsk Folkemuseum. 


SOLHOVNATTA 

Gar man tilbake til den førkristne jul, er det den tiden solaret 
avmerker som den store krisetid som danner utgangspunktet for 
dødsfesten. I vår kristne jul er den hedenske druknet, dog ikke 

så grundig at ikke Welhaven kan forme en linje som denne: 
«Naar Ølet virker i Bjelkestuen og vækker hedenske Juleskikke.» 
En rekke hedenske skikker kalles til live i denne fest, som har 
gitt årsak til en livlig diskusjon om hva karakter den hedenske 
jul i virkeligheten hadde. Var den en solfest, en fruktbarhetsfest, 
en lysfest, eller hva? — Som vi har sett er det fedrereligionen som 
har satt de dypeste merker på festen, men det behøver ikke å ute¬ 
lukke at mange forskjellige elementer er blandet sammen og at ut¬ 
gangspunktet kan ha en annen opprinnelse enn de dødes besøk. 
Høydepunktet i den hedenske fest var også en natt. Den ble kalt 
solhovnatt, hakenatt, midtvintersnatt, modernatt (Netternes natt). 
Og for denne lå solvendet til grunn. Det var årets lengste natt, den 
natten da alt det som var fryktinngydende og mysteriøst behersket 
naturen. Derfor måtte ingen være ute eller gå alene. Vannet før 
midnatt ble til eiter, men etter midnatt skjedde en total forandring, 
da ble det til vin. Den normale orden for alt var forstyrret. I følge 
hedensk oppfatning av hellig som nærmest betyr farlig, var den 

derfor meget «hellig». For varsler og hemmelig kunnskap var denne 

#. 

natt særlig gunstig, alt som ellers var skjult og utilgjengelig, kunde 
da utforskes med de dertil skikkede midler og med den rette innsikt. 
Da kunde en få vite hvem som var «feig», hvem en skulde få til 
mann eller kone, og om det skulde dø noen i det kommende år. 
Natten synes derfor i sin opprinnelse å være en kosmisk skjebne¬ 
time, og dette han skrive seg fra gammel sol tro og solkult, men på 
samme tid var den besøkstid for uvanlige krefter og vesener. 

Til en slik fest gikk man ikke uforberedt. Dagene i forveien 
kaltes derfor «de dyre døger», og allerede de var belagt med alle 
slags tabu. Men jo nærmere dagen kom desto strengere ble det, og 
da fikk ikke engang katten være inne i hus. Den var nemlig et 
klodyr, og de ansåes formodentlig for særlig farlige hamdyr. En 
vond vette kunde ta katteskikkelse på seg og volde ulykke. 

Både før og etter julen bruktes en masse 
beskyttelses- og renselsesmidler. Mange av dem 
kjenner vi fra begravelsesskikkcne. Det meste 
av det hadde lukt, og da en lukt som var til¬ 
talende og beroligende. Tjære var således meget 
brukt og svært populært. Og det kan man nok 
forstå, for mange sier enda: kjenn den goe tjære - 
lukten. Av vekster var eneren nummer en, der¬ 
etter kom pors, gran og rogn. Men de beste var 
kors av tjære smurt på eller skåret inn i veggen 
og i redskapene. Dessuten det beskyttende jernet. 

For å kunne forstå anvendelsen av jernet må 
vi sannsynligvis tilbake til overgangen fra sten- 
alder til bronse- og jernalder. Ved jernets inn- 
førelse skjedde en slik forandring i livsforholdene 
at menneskene ble over seg av glede og for¬ 
undring over de nye livsvilkår og den letthet 
hvormed arbeidet kunde utføres. Ubegrensede 
muligheter åpnet seg med en gang. Det var som 
å komme ut av hulen, som å bli fri tunge og 
hemmende lenker om hånd og fot. Derfor ble 
jernet en redning ikke bare fra det håpløse slit 
med stenverktøyet, mens også symbolet på den 
nye tid og midlet til å jage de ukjente makter 
som tilhørte den gamle tid på dør. I så måte 
lignet denne overgang meget på middelalderens 
overgang fra kastevåpnet til skytevåpnet. Et 
skudd og en kule ble også betraktet som det beste 
middel til a overvinne «trollty». Det forklarer 
da hvor sikre man følte seg med en øks Srol frj 
i veggen, jern i vuggen, sigd i kornet stavkirke. 




































































































Og ljå i løen. Hadde man hatt 
hestesko, vilde man sikkert også 
ha slått dem opp over alle dørene 
slik som det ennå gjøres i vår 
tid. 

Den glade løsslupne folkefest 
som fulgte etter all spenningen 
og uhyggen, hører ikke med til 
vårt emne. Men på samme måte 
som alvoret og frykten hadde 
dominert første del av festen, 
endte den 

penhet med eting, drikking, dans, 
lek, kappkjøring, ridning og kjøring i dagevis til kreftene var ut¬ 
ladet, og alt vendte tilbake til hverdagskosten og hverdagslivet. 

PRIMITIV RELIGIØSITET OG KRISTENDOMMEN 

Ved den rekonstruksjon av en hedensk religionsform som her er 
forsøkt og som altså engang har hatt en hovedplass i det norske folks 
liv, er flere ting av stor interesse kommet for dagen. 

Det som er så utenkelig for de fleste, at vi fremdeles etter mange 
hundre års kristen påvirkning skulde ha beholdt tanker og skikker 
fra den førkristne religion, er allikevel tilfelle. Det viser at av alt 
det et folk og et enkelt menneske beskjeftiger seg med og har i seg, 
er religionen noe av det seigeste og vanskeligste å utrydde. Men selv¬ 
følgelig gjelder dette først og fremst de former som virkelig har 
slått røtter i folkelivet. Dette må henge sammen med menneskets 
iboende religiøse behov og karakter. Der må være noe i oss som 
trenger religionen og fastholder den som magneten jernstøvet. 

Det religiøse element må føles som et av de viktigste og mest 


i en likeså stor løsslup- 



Osteform. ystekopp med kors i bunnen. Fra 
Suldal i Ryfylke. Norsk Folkemuseum. 

uunnværlige i åndslivet, ellers kan vi ikke for¬ 
klare oss den religiøse konservatisme. Man gjem¬ 
mer ikke på det verdiløse og det lett erstattelige, 
men på de største og dyreste skatter. Det er først 
som sinnsyke at tidligere fornuftige mennesker 
samler på sten eller filler og fyller opp huset med 
det. De fornuftige holder seg til edlere ting som 
smykker, penger, verdipapirer, vennegaver osv. 

Den religiøse paholdenhet røper derfor et 
dypt instinkt som avslører menneskets forhold 
til religionen. I moderne tid kan det synes som 
om dette resonnement ikke holder stikk, tusener 
av mennesker har emansipert seg fra alt som 
heter religion, de skyr religiøse forsamlinger, 
hopper over religiøse artikler i avisen og blir 
flaue eller rasende dersom de kommer sammen 
med religiøse mennesker. Alt kan de tåle, bare 
ikke religion! Men slikt kan ofte være en fasade 
og et skalkeskjul for et urolig religiøst sinn, og 
er det vel også som regel. For det første har det 
moderne irreligiøse menneske ofte skaffet seg 
erstatning i et eller annet og laget religion av 
det, f. eks. av politikk, filosofi, musikk, estetikk 
osv. Og for det annet så bryter det religiøse be¬ 
hov frem før eller senere hos alle. Dessuten kan 
man spore det religiøse hos det moderne menne¬ 
ske i tilbakefall til primitiv religiøsitet, til såkalt 
overtro ved utallige leiligheter. Mascots (et lykke- 
middel) er snart likeså alminnelige i Europa og 
Amerika som i Afrika. Magiske fore- ^ ^ ^ 

stillinger om «lykken» er meget almin- stavkirke. 















































































nelige. Varsler i forbindelse med dyr (som f. eks. katter) tas i fullt 
alvor, og hvem vil være 13 til bords? 

Denne primitive religiøsitet er så meget lettere å fastholde som 
den er et nøytralt element som later moral og skyld helt ute av be¬ 
traktning. Den faller også merkelig godt sammen med den materia¬ 
listiske verdensanskuelse, som derfor også hos mange far karakteren 
av et religiøst standpunkt. 

Men til fordel for den gamle religions seiglivethet virket også 
århundrelang vane og skikk. Vi kan bare tenke på den måten vi 
stadig feirer fastelavn eller jul på. En rekke skikker som vi ikke kan 
forklare, men som far og mor og som bygden brukte, eller som den 
og den familie brukte, følger vi fremdeles. Vi legger ikke så meget 
i det, men det hører tradisjonen til, og vi følger med. Vi behøver 
heller ikke å anstrenge oss med det, for det går av seg selv. Vi setter 
opp kornband, vi skaffer juletre, vi tenner lys. Vi baker kaker, og vi 
gjennoppliver former som bare har interesse den ene gang. — Der 
er intet å si på alt dette, det avslører bare folkelivets automatisme, 
og det er da også den som har gjort det mulig for vår moderne tid 
å samdele med stenalderens lykketro. Vi taler om «fiskelykke» og 
«jaktlykke» som noe der er løsrevet fra personens dyktighet som 
fisker eller jeger, et hemmelighetsfullt tillegg til den enkelte, som 
kommer — hvem vet hvorfra? Det samme gjorde det gamle veide¬ 
folket som bodde her i svunne tider. Og det er morsomt at det 
nettopp er på deres eget felt, jakten og fisket, at denne gamle mana- 
tro har holdt seg. — Det stemmer også godt med denne primi¬ 
tive tro fra fortiden at «lykken» er lett å tape. En liten feil, en 
liten overtredelse av en eller annen regel før en drar ut på fisket 
eller går på jakt, kan forspille den. Derfor må en være vår om seg 
og følge alle bud og forbud, for «lykken» er flyktig som vinden. 
Polynesierne kaller disse beskyttende regler for «tabu». Vi har 
fremdeles mange slike tabu her i landet! 

Vi kan derfor ikke komme bort fra at der 
midt iblant oss finnes rester fra svunne tider, og 
det lengst svunne. Vi har forklart årsaken hertil 
og ført den tilbake til mennesket selv. Men der 
er ogsv en omstendighet vi må komme inn på, 
nemlig den svake form som kristendommen har 
opptrådt i og som har hjulpet til å holde det 
gamle vedlike. 

Spør man etter virkningen av den gamle 
fedrereligion pa folkets tanke, så møter vi igjen 
det konservative element. Det ligger i denne 
religions art som familiereligion at den konser¬ 
verer systemet ved å binde det til det rent biolo ¬ 
giske faktum, slekten som kommer og går. Like 
så visst som mennesket fødes og dør, like så visst 
innlemmes det i det religiøse system. Like så lite 
som der er avveksling og forandring i denne slek¬ 
tenes gang, like så lite er der forandring i de le¬ 
vendes forhold til de døde. De er flyttet opp i 
en høyere klasse, men tilhører fremdeles samme 
slektsgruppe. Alle står fremdeles solidariske. Det 
cr dei kinesiske system opp igjen i europeiske for¬ 
mer. Visstnok forandrer kultskikkene seg, slik 
som vi har sett det med de forskjellige former 
for gravlegning, troen på de dødes liv og form, 
reise og oppholdssted etc. Men alt dette bringer 
ingen avbrytelse i det religiøse forhold. Fcdre- 
religionen er i alt vesentlig den samme, kun med 
de forandringer som en mere eller mindre spiri¬ 
tualistisk eller materialistisk tidsmote , 

r 1 11 . Stolpe fra 

fremkaller. Den kan derfor ikke stavkirke. 
























































































utvikle folket, ikke bringe nye tanker, den binder bare til for¬ 
tiden og til slekten: Mennesket på denne side og mennesket på den 
annen side. Der cr ingen spenning i den, ingen stor høyde. I så måte 
har gudetroen og gudedyrkelsen vært noe ganske annet og har hatt 
evne til å sette fantasien og tankene i sving. Men til gjengjeld har 
denne religionsform alltid etter hånden antatt rå og drastiske former. 
Og det er tross alt kulten som har den største praktiske betydning 
for påvirkningen. Læren om gudene og de forskjellige forestillinger 
om dem betydde ikke så meget i et samfunn hvor man savnet spe¬ 
sielle lærde til å forkynne en bestemt tro. I vårt land trodde enhver 
det han vilde tro, eller det som han hørte andre trodde. Der var 
ingen faste dogmer, men kulten var som oftest en tvungen sak. 

Fedrereligionen var på sitt vis en from religionsform. De gamle 
gikk og dullet med sine døde, drømte om dem og tjente dem, delte 
godt og vondt med dem og røktet sine plikter overfor dem, slik som 
vi har sett det og slik som deres skikker altså har forplantet seg til oss, 
deres kristne etterfølgere. Og nettopp denne fromme og stillferdige 
hjemmets religion var det som fikk leve videre ubemerket i den 
katolske tid. Kristendommen i de første århundrer var vesentlig 
det samme som kulthandlinger i kirken med en ny kulttjener, den 
kristne prest. Men hvor mange kirker var der vel her i landet, og 
hvor dypt stakk tilslutningen blant folket? At det gikk ut over 
den gamle gudcdyrkelse er sikkert nok, og folket fikk i den kristne 
forkynnelse hjelp til å danne seg et helt nytt og forenklet verdens¬ 
bilde. Et stort tankeskifte og en revolusjonerende fornyelse av sin¬ 
nene fant sted. Men den katolske kristendom rakk ikke inn i hjem¬ 
mene, til privatlivet og til selve menneskenes hjerteliv. 

Dessuten trakk kirken pa en dødvekt fra oldkirken i sin helgcn- 
dyrkelse. Denne var jo heller ikke annet enn et oldkirkelig tilbake¬ 
fall til fedre- og herosdyrkelsen omkring Middelhavet. Og den invi¬ 
tasjon som lå gjemt i denne form for religion tok germanerne imot 

Interiør tra Gol stavkirke. Norsk Folkemuseum, Bygdøy. 

med stor villighet. De dyrket sine fedre som «helgener», og vi har 
sett foran (side 196) at kirken måtte forby dem på det strengeste 
a dyrke sine døde under dette navn. Denne forholdsregel var imid¬ 
lertid bare å gå over muren på det laveste sted, for å si det med 
et moderne bilde. Og muren var virkelig lav på dette punkt, for 
den 11 i nivå med selve fedrekulten. 

I læren om det hinsidige, særlig om skjærsilden, fant man også 
lett tilknytningspunkter til det gamle Hel, og i sjelemesser for de 
døde sto man igjen på grenseområdet for den primitive religion 
med dødekult. 

I den evangeliske kirkes første tid her i landet var det også smått 
bevent med evnen til å komme folket nær, likesom der var mangel på 
betydelige og overlegne representanter for en aktiv og levende 
kristendom. Folkelivet fortsatte derfor temmelig uforandret, kanskje 
det endog forverret seg i retning av å synke tilbake i det gamle på flere 
punkter i og med de store omveltninger som ble innført i navn uten 
å kunne gjennomføres i gavn. Det er først fra 1700-tallet og opp¬ 
over at der skjer en virkelig forandring. Først med den nye tid er 
folkelivet gjennomsyret av kristendommen på en ganske annen måte 
enn før i det norske folks historie. 

Den gamle religiøsitet er forandret til en aktiv kristendom med 
etisk hovedpreg og sentralisert Kristustro. Blant Europas nasjoner står 
den norske høyt som folk betraktet både i etisk og religiøs henseende, 
det kan i så måte sammenlignes med de beste. Det har tatt lang tid 
for det til å nå frem, og det er ennå meget å vinne. Men der er grunn 
til å tro at folket både selv er klar over sin stilling og at det er rede 
til å holde på sin skatt og øke den på samme måte som det har gjort 
det i de siste slektsledd. 

